ബ്രാന്‍ഡിങ് ഇന്‍ഡ്യ - Acharyasri Rajesh\nHome » ബ്രാന്‍ഡിങ് ഇന്‍ഡ്യ\n(ഒന്നിരുട്ടി വെളുക്കുമ്പോഴേക്കും ഇന്ത്യ ബലാത്സംഗങ്ങളുടെ നാടായി മാറിയതെങ്ങിനെ? ആരാണ് ഇന്ത്യയെ ബ്രാന്‍ഡു ചെയ്യുന്നത്? )\n”India’s Daughter, Salute those thousands of brave Indians determined to fight the traditional Culture of misogyny”\n–Richard Dawkins, A famous Atheist\nനാം ജീവിക്കുന്നത് വര്‍ത്തമാനകാലത്താണ്. അത് ഭാവികാലത്തേക്കുള്ള നമ്മുടെ പ്രവര്‍ത്തനത്തിന്റെ തട്ടകവുമാണ്. ഭൂതകാലത്തിന്റെ നഷ്ടശിഷ്ടങ്ങള് നമ്മുടെ വര്‍ത്തമാനകാലത്ത് തേര്‍ത്തള്ളലായി കടന്നുവരുമെന്ന കാര്യത്തില് യാതൊരു സംശയവുമില്ല. കഴിഞ്ഞ കുറച്ചു കാലമായി ലോകശ്രദ്ധ ഇന്ത്യയിലേക്കു തിരിയുന്നു. 2012 ഡിസംബര് 12ന് നാഷണല് ഇന്റലിജന്‍സ് കൗണ്‍സില് ഓഫ് അമേരിക്ക പുറത്തുവിട്ട ഒരു പഠനത്തില് 2030ഓടെ ഇന്ത്യ ലോകത്തിലെ ഏറ്റവും ശക്തമായ സാമ്പത്തിക ഭദ്രതയുള്ള മൂന്നു രാജ്യങ്ങളില് ഒന്നാകുമെന്നാണ് കണ്ടെത്തിയിട്ടുള്ളത്. ചൈനയും അമേരിക്കയുമാണ് മറ്റ് രണ്ടു രാജ്യങ്ങള്. 2013 ഏപ്രില് 5ന് പ്രസിദ്ധീകരിച്ച ‘The Economist’ എന്ന മാസികയുടെ കവര്‍സ്റ്റോറി ഇന്ത്യ ലോകത്തിലെ ഏറ്റവും വലിയ ശക്തിയായിത്തീരുന്നതിന്റെ വിവരങ്ങളടങ്ങിയതായിരുന്നു.\nഅതായത്, ഏറ്റവും ചുരുക്കത്തില് ഇക്കഴിഞ്ഞ കുറച്ചു വര്‍ഷങ്ങളായി ഇന്ത്യ ഒരു വലിയ സാമ്പത്തിക ശക്തിയായി ഉയരാനുള്ള സാധ്യതകള് കാണിച്ചുതുടങ്ങിയിരിക്കുന്നു. അമേരിക്കയിലെ രാഷ്ട്രതന്ത്രജ്ഞനും ഹാര്‍വാര്‍ഡ് സര്‍വ്വകലാശാലയിലെ ജോണ് ഓഫ് കെന്നഡി സ്‌കൂളിന്റെ ഡീനുമായ ജോസഫ് സാമുവല് നൈ (Joseph Samuel Nye) യുടെ പ്രാധാന്യം ഇവിടെയാണ് കടന്നുവരുന്നത്. കഴിഞ്ഞ കുറച്ചു വര്‍ഷങ്ങളായി ആണവനിരായുധീകരണവുമായി ബന്ധപ്പെട്ട് അമേരിക്ക ശക്തിയായി മുന്നോട്ടു പോകുന്നുണ്ട്. അതിന്റെ ഏറ്റവും വലിയ പ്രയോക്താവാണ് ‘നൈ.’ കാരണം, അദ്ദേഹം പറയുന്നത് ഹാര്‍ഡ്, ന്യൂക്ലിയര് ശക്തികളേക്കാള് ലോകം കീഴടക്കാന് കഴിയുക ഹാര്‍വാര്‍ഡ് യൂണിവേഴ്‌സിറ്റികള് പോലുള്ള സര്‍വ്വകലാശാലകളെക്കൊണ്ടും കൊക്കക്കോള കൊണ്ടും സോഫ്റ്റ്‌വെയര്‍കൊണ്ടുമാണെന്ന് നാം തിരിച്ചറിയണമെന്ന് നൈ അമേരിക്കയെ ഉപദേശിക്കുന്നു.\nമോദി സര്‍ക്കാര് വന്നതോടെ ഇന്ത്യയിലൊന്നാകെ ‘സോഫ്റ്റ് പവര്’ എന്ന കാഴ്ചപ്പാട് നടപ്പാക്കിത്തുടങ്ങിയത് നാം ശ്രദ്ധിച്ചതാണ്. പരമാവധി സോഷ്യല് സൈറ്റുകള്, ഇന്റര്‍നെറ്റ്, വൈഫൈ, വാട്ട്‌സ് അപ്പ്, ട്വീറ്റ് എന്നൊക്കെ നാം ഇക്കഴിഞ്ഞ കുറച്ചു മാസങ്ങളായി ധാരാളം കേട്ടുവരുന്നു. എന്തുകൊണ്ടാണിങ്ങനെ എന്ന ചോദ്യത്തിന് ഉത്തരമാണ് സോഫ്റ്റ് പവര് + ഹാര്‍ഡ് പവര് = സ്മാര്‍ട്ട് പവര് എന്ന ജോസഫ് നൈയുടെ ചിന്താഗതിയുടെ പ്രസക്തി. ഭാവിയുടെ ശക്തി ഈ സ്മാര്‍ട്ട് പവര് ആണെന്ന് ഇന്ത്യയും തിരിച്ചറിഞ്ഞുകഴിഞ്ഞു. അതിന്റെ ഭാഗമായി നഗരങ്ങള് തിരഞ്ഞെടുത്ത് വൈഫൈ ഫ്രീയായി നല്‍കാനുള്ള പദ്ധതി പോലും നമ്മുടെ ബജറ്റില് വന്നുകഴിഞ്ഞു. അങ്ങനെ വരുമ്പോള് ഇന്ത്യ മഹത്തായ സാമ്പത്തിക ശക്തിയായിത്തീരുമെന്ന പ്രവചനങ്ങള് യാഥാര്‍ത്ഥ്യമാകുമെന്ന സൂചന നമുക്ക് ലഭിക്കുന്നു. ഇനി ലോകത്തിനു മുന്‍പില് നാം ശക്തരായി നമ്മെത്തന്നെ അവതരിപ്പിക്കേണ്ട അവസ്ഥ വന്നുകഴിഞ്ഞു. ‘ഹാര്‍ഡ് പവര്’ അഥവാ ആയുധശക്തികൊണ്ട് വികസിക്കുന്നതിനേക്കാള് വിദ്യാഭ്യാസമേഖലകള്‍കൊണ്ടും വ്യാപാരപദ്ധതികള്‍കൊണ്ടും സോഫ്റ്റ്‌വെയര്‍കൊണ്ടും വിജയിക്കാനുള്ള പടപ്പുറപ്പാട് ഇന്ത്യ നടത്തുമ്പോള് അതിനെ എങ്ങനെയാണ് തടയിടുക?\n‘ബ്രാന്റിങ് ഇന്ത്യ’ എന്ന പദ്ധതിയെ തടയിടാനും വിദേശനിക്ഷേപങ്ങള് ഇല്ലാതാക്കാനും ഏറ്റവും നല്ല വഴികള് ഒരു രാജ്യത്തിന്റെ സാമൂഹികരാഷ്ട്രീയസാംസ്‌കാരിക പശ്ചാത്തലം പാടേ മലീമസമായി ചിത്രീകരിക്കുക എന്നതാണ്. ഇവിടെയാണ് പ്രമുഖ നിരീശ്വരവാദിയായ റിച്ചാര്‍ഡ് ഡോക്കിന്‍സിന്റെ നാരീവിദ്വേഷമെന്ന (misogyny) എന്ന പ്രയോഗത്തിന്റെ പ്രസക്തി. ഡോക്കിന്‍സിന്റെ ട്വീറ്റില് ഉപയോഗിച്ചത് ‘Traditional Culture of misogyny’ എന്നാണ്. അതായത് നാരീവിദ്വേഷത്തിന്റെ പരമ്പരാഗതമായ സംസ്‌കാരമെന്നര്‍ത്ഥം. വേദങ്ങളുടെ ഉപവേദമായി ഗണിക്കുന്ന ഗാന്ധര്‍വ്വവേദത്തിന്റെ ഭാഗമാണ് ഭരതന്റെ നാട്യശാസ്ത്രം. നാട്യശാസ്ത്രത്തിലെ വസ്ത്രവിവരണങ്ങളും ഏറ്റവും വലിയ രസങ്ങളുടെ വിവരണങ്ങളും ഇവിടെ നാം പഠനത്തിന് വിധേയമാക്കണം. കാരണം ചരിത്രം വര്‍ത്തമാനകാലത്ത് സജീവമായിത്തീരുമെന്ന സൂചന ഡോക്കിന്‍സിന്റെ ട്വീറ്റില് നിന്ന് നമുക്ക് വായിച്ചെടുക്കാം. രസങ്ങളില് ശൃംഗത്തില് അഥവാ കൊടുമുടിയില് നില്‍ക്കുന്നതാണ് ശൃംഗാരം. അത് വേദികളില് കാട്ടിയിരുന്നത് സ്ത്രീകളായിരുന്നു. അതു കാണിച്ചതിനാല് അവര്‍ക്ക് പുറത്തിറങ്ങി നടക്കാന് കഴിയാത്ത സാഹചര്യം ഉണ്ടായിരുന്നില്ല. മാറുമറയ്ക്കാത്ത സ്ത്രീകള് ഇവിടത്തെ തെരുവിലൂടെ നടന്നിരുന്നതും ചരിത്രമാണ്. അന്നും പീഢനങ്ങളുണ്ടായിരുന്നില്ല.\nനാരീവിദ്വേഷത്തിന്റെ മണ്ണ് തേടി..\nവാസ്തവത്തില് നാരീവിദ്വേഷമെന്ന പാരമ്പര്യസംസ്‌കാരം യൂറോപ്പ് ഇന്ത്യയ്ക്ക് സമ്മാനിച്ചതാണെന്ന് ഡോക്കിന്‍സ് അറിയണം. 13ാം നൂറ്റാണ്ടില് 1288ല് ഇന്ത്യ സന്ദര്‍ശിച്ച മാര്‍ക്കോപോളോയുടെ യാത്രാവിവരണങ്ങള് വായിച്ചാല് ഇന്ത്യയുടെ മനോഭാവം ഇക്കാര്യത്തില് വ്യക്തമാകും. വാത്സ്യായനന്റെ കാമസൂത്രമെന്ന ഗ്രന്ഥവും ഇതേ ഇന്ത്യയിലാണ് ഉണ്ടായിരുന്നത്. താന്ത്രിക മതത്തിലെ കന്യാപൂജയും സുഹാസിനി പൂജയുമൊക്കെ എന്താണ് നമുക്ക് കാണിച്ചുതരുന്നത്? അതേ സമയം പാശ്ചാത്യലോകത്ത് ഏഴാം നൂറ്റാണ്ടുവരെ സ്ത്രീയെ മനുഷ്യനായിപ്പോലും കണക്കാക്കിയിരുന്നില്ല. ഇന്ന് വിവാദമായ ‘ഇന്ത്യയുടെ മകള്’ പ്രക്ഷേപണം ചെയ്ത ബിബിസിയുടെ ആസ്ഥാനമായ ഇംഗ്ലണ്ടില് സ്ത്രീക്ക് വോട്ടുചെയ്യാനുള്ള അവകാശം കിട്ടിയത് 1926ല് മാത്രമാണ്. ഫ്രാന്‍സിലും ഇറ്റലിയിലും 1945ലാണ് ആ അവകാശം അവര്‍ക്ക് ലഭിച്ചത്. സ്വീഡനില് 1972 ല് മാത്രമാണ് സ്ത്രീകള്‍ക്ക് വോട്ട് ചെയ്യാന് അവകാശം ലഭിച്ചത്. എന്നാല് ഇന്ത്യയുടെ 1857ലെ ഒന്നാം സ്വാതന്ത്ര്യസമരത്തിന് നേതൃത്വം കൊടുത്തത് രാജ്യം ഭരിച്ച ഝാന്‍സിയിലെ റാണി ലക്ഷ്മീഭായി ആയിരുന്നുവെന്ന് കാണുമ്പോള് സ്ത്രീകളെ ഇന്ത്യ കണ്ടതിന്റെ പ്രാചീനചരിത്രം ബോധ്യമാകും.\nജ്യോതിസിംഗി (നിര്‍ഭയ)ന് ഡല്‍ഹിയിലുണ്ടായ അപമാനം ഇവിടുത്തെ പാരമ്പര്യത്തിന് ഒട്ടും അംഗീകരിക്കാന് കഴിയാത്തതിനാല് അവര് തെരുവിലിറങ്ങി. കാരണം അവരുടെ രക്തം റാണി ലക്ഷ്മാഭായിയുടേതാണ്. എവിടെ നാരികള് പൂജിക്കപ്പെടുന്നുവോ അവിടെ ദേവതകള് രമിക്കുന്നുവെന്ന കാഴ്ചപ്പാടുകാരാണ് അവര്. സ്വാഭാവികമായും ഇത്തരത്തിലുള്ള അപമാനം ഭാരതത്തിന്റെ തന്നെ അപമാനമായി അവര് കണ്ടു. അവര് തെരുവിലിറങ്ങി. റിച്ചാര്‍ഡ് ഡോക്കിന്‍സ് ഒരു കാര്യംകൂടി ട്വീറ്റു ചെയ്തിരുന്നു. ‘India’s daughter. They ‘punished’ her for violating their culturalt raditions by going out in the evening withaman who was not family.’ കുടുംബത്തില്‍പ്പെട്ടവന്റെ കൂടെയല്ലാത്തതിനാലാണോ ആ ക്രൂരമായ ബലാത്സംഗം നടന്നത്? അല്ല ഇനി ഭര്‍ത്താവാണോ അല്ലയോ എന്നൊന്നും വേട്ടക്കാരന്റെ മനസ്സിലുണ്ടായിട്ടില്ല. ഇങ്ങനെ കാര്യങ്ങളെ കാണുമ്പോള് അതു പ്രചരിക്കുമ്പോള് യാഥാര്‍ത്ഥ്യത്തിന്റെ തരിമ്പുപോലും കടന്നുവരുന്നില്ല. മാത്രമല്ല, ‘ഇന്ത്യയുടെ മകളെ’ രാഷ്ട്രീയസാമ്പത്തിക കാര്യങ്ങള്‍ക്ക് വിനിയോഗിക്കുയാണ് വിദേശ മാധ്യമങ്ങള് ചെയ്യുന്നത്. അതിനു കാരണം ആ കുട്ടിയോട് തോന്നുന്ന മാനുഷിക ഭാവമല്ല. മൃഗീയമായ കച്ചവടഭാവമാണ്. ഇത് പ്രക്ഷേപണം ചെയ്യുന്ന ഇംഗ്ലണ്ടിലെ കണക്കുകള് നോക്കുക. അപ്പോള് നിര്‍ഭയയോടുള്ള സ്‌നേഹമല്ല, മറിച്ച് മറ്റെന്തൊക്കെയോ ആണ് ഇതിന്റെ പിന്നിലെന്ന് മനസ്സിലാക്കാം. ബ്രിട്ടണില് 71 ശതമാനം സ്ത്രീകളും 57 ശമാനം പുരുഷന്മാരും ലൈംഗിക അരാജകത്വത്തിന്റെ ഇരകളാണെന്ന് കണക്കുകള് പറയുന്നു. ഇംഗ്ലണ്ടില് പ്രതിവര്‍ഷം 72,000 പുരുഷന്മാര് ബലാത്സംഗത്തിന് വിധേയരാകുന്നുവെന്നാണ് ടൈംസ് ഓഫ് ഇന്ത്യയുടെ റിപ്പോര്‍ട്ട് (Times of India). The Independent മാര്‍ച്ച് 11ന് ബുധനാഴ്ച നല്കിയ യുകെയെക്കുറിച്ചുള്ള ഒരു ക്രൈം റിപ്പോര്‍ട്ടുണ്ട്്. ഇംഗ്ലണ്ടില് ഒരുലക്ഷം ലൈംഗിക ഇരകളുണ്ട്. ഈ കുറ്റത്തിന് ശിക്ഷിച്ചതാകട്ടെ കേവലം ആയിരം ബലാത്സംഗവീരന്മാരെയും! ഇത് അവിടുത്തെ മിനിസ്ട്രി ഓഫ് ജസ്റ്റിസ് (The Home Office and the Office for National Statics) നല്കിയ കണക്കാണ്. ഏറ്റവും ചുരുങ്ങിയത് 15,670 ബലാത്സംഗകേസുകള് പോലീസില് റിപ്പോര്‍ട്ടു ചെയ്താല് നാലിലൊന്ന് പ്രതികളെപ്പോലും തിരിച്ചറിയാന് അവിടെ കഴിയുന്നില്ല. ഹോം സെക്രട്ടറിയും സ്ത്രീ സമത്വ മന്ത്രാലയത്തിന്റെ വക്താവുമായ യവറ്റേ കൂപ്പര് പറയുന്നത് ഈ ഭയപ്പെടുത്തുന്ന ബലാത്സംഗ കണക്കുകള് കാണിക്കുന്നത് അടിയന്തിര നടപടികള് നാം സ്വീകരിക്കണമെന്നാണ്. ഇതാണ് ‘ഇന്ത്യയുടെ മകള്’ എന്ന ഡോക്യുമെന്ററി എടുക്കാന് ശ്രമിച്ച് വിജയിച്ച ഇംഗ്ലണ്ടിന്റെയും അതു പ്രക്ഷേപണം ചെയ്ത ബിബിസിയുടെയും നാടിന്റെ അവസ്ഥ.\nജര്‍മനിയിലെ ബ്ലോഗ് റൈറ്ററായ മറിയ വിര്‍ത്ത് എഴുതിയ ‘Why this focus on Rapes in India by World Media’ എന്ന ലേഖനം ഇവിടെയാണ് പ്രസക്തമാകുന്നത്. ‘ലോക മാധ്യമങ്ങള് ശ്രദ്ധിച്ചാല് ഒരു കാര്യം നമ്മുടെ ശ്രദ്ധയില്‍പ്പെടും. ഇന്ത്യ മുഴുവന് ലൈംഗികപീഡനമാണെന്ന രീതിയിലാണ് വാര്‍ത്താപ്രക്ഷേപണങ്ങള്. ”ഇന്ത്യയില് വീണ്ടും സ്ത്രീപീഡനം” ഇങ്ങനെയാണ് തലക്കെട്ടുകള്.\nഞാന് അവസാനമായി ജര്‍മനിയില് പോയപ്പോള് അവിടുത്തെ പ്രസിദ്ധമായ ടിവി ചാനലില് ‘മറ്റൊരു കൂട്ട പീഢനം കൂടി ഇന്ത്യയില്’ എന്നായിരുന്നു ഒരു പ്രധാന വാര്‍ത്ത. ആദ്യ അഞ്ച് പ്രധാന വാര്‍ത്തകളില് ഒന്നായി അത് ഇടം പിടിച്ചു. 15 മിനുറ്റ് പ്രക്ഷേപണത്തില് അഞ്ചില് ഒന്നായി ആ വാര്‍ത്ത മാറി. എന്റെ സഹോദരിപോലും ഈ വാര്‍ത്ത കണ്ട് ജര്‍മനിയിലെന്തിനാണ് ഇങ്ങനെ പ്രാധാന്യത്തോടെ ഈ വാര്‍ത്ത നല്കുന്നതെന്ന് അത്ഭുതപ്പെട്ടു. ഇതേ സമയം അമേരിക്കയില് 200, സൗത്ത് ആഫ്രിക്കയില് 170 പീഡനങ്ങള് നടന്നിട്ടുണ്ടാവും. ഇവയില് ഒട്ടുമിക്കതും കൂട്ടപീഡനങ്ങളുമായിരിക്കും. പല കേസുകളിലും സ്ത്രീകള് കൊല്ലപ്പെടുകയും ചെയ്യും. ഇവയെല്ലാം വേദനാജനകമായ ഹൃദയഭേദകമായ കഥകളാണുതാനും. പിന്നെ ഇന്ത്യയെ മാത്രമെന്തിന് ഇങ്ങനെ വാര്‍ത്ത പ്രചരിപ്പിച്ച് ഒറ്റപ്പെടുത്തി വട്ടമിട്ട് ആക്രമിക്കുന്നു. ഇന്ത്യയുടെ പീഡനസംസ്‌കാരം ലോകമാധ്യമങ്ങളില് കുത്തിനിറയ്ക്കുന്നു. നൂറംബര്‍ഗ് (Nuremberg) പത്രത്തില് അരപ്പേജാണ് ഇന്ത്യാ പീഡനത്തിന് നീക്കിവെച്ചത്. എന്നാല് അതേ പത്രത്തിന്റെ സ്വീഗല് മാസികയില് 7000 ആളുകള് മരിച്ച ഉത്തരാഖണ്ഡ് ദുരന്തം ഒരു ബിറ്റുവാര്‍ത്തപോലും ആയില്ല’ (ബ്ലോഗില്‍നിന്ന്). ഇന്ത്യയിലേക്ക് പോകുന്ന ടൂറിസ്റ്റുകള്‍ക്ക് വിദേശമന്ത്രാലയങ്ങള് പീഡനമുന്നറിയിപ്പ് നല്‍കുന്നുപോലും. ഇന്ത്യയില് മാത്രമല്ല ലോകത്ത് എല്ലാ രാജ്യങ്ങളിലുമുള്ള പീഡനക്കണക്കുകള് എടുത്താല് ഇന്ത്യയുടെത് എത്രയോ താഴെയാണെന്നു കാണാം. ഇവിടെയാണ് സംശയം ആരംഭിക്കുന്നത്. മരിയാ വിര്‍ത്തിന്റെ വാക്കുകള് തന്നെ ഞാന് കടമെടുക്കാം. ‘Articles appeared now, after written by Indians with Hindu names, that Indian (read Hindu) Culture to be blamed for the rapes, because it does not consider women as ‘autonomous entities,’ which probably means: that they can’t do what they want. The Washington Post proclaim that sexual violence was endemic in India. The Reuters Trust Law group named India One for the worst coutnries in the world for women. A Harward Committee crafted tsrategies for adolescent education to change the Indian mind set about gender. It was gettingabit much. Don’t Westerner’s look at their own record past and present and compare it with that of India? Are they not ashamed?’\n(മരിയയുടെ ബ്ലോഗില് നിന്ന്)\nചുരുക്കമെഴുതാം. വരുന്ന മാധ്യമലേഖനങ്ങള് ഹിന്ദു പേരുകള് വെച്ചാണ് എഴുതുന്നത്. ഹിന്ദു സംസ്‌കാരം സ്ത്രീകള്‍ക്ക് സ്വതന്ത്ര അധികാരങ്ങള് നല്കുന്നില്ലെന്നു വ്യാഖ്യാനിക്കാനാണിത്. വാഷിംഗ്ടണ് പോസ്റ്റ് പറയുന്നത് ഇന്ത്യ ലൈംഗിക പീഡനങ്ങള് കണ്ടുവരുന്ന ഒരു പ്രത്യേക ജനതതിയുടെ രാജ്യമെന്നാണ്. റോയിട്ടേഴ്‌സ് ട്രസ്റ്റ് ലോ ഗ്രൂപ്പ് സ്ത്രീകള്‍ക്ക് ഏറ്റവുമധികം ദുരിതമുള്ള രാജ്യമാണ് ഇന്ത്യ എന്നാണു പറയുന്നത്. ഇതിന് പ്രത്യേക വിദ്യാഭ്യാസം കൊടുക്കണമത്രെ. ഇതിന് ഹാര്‍വാര്‍ഡ് സര്‍വ്വകലാശാല പ്രത്യേക പദ്ധതികള് നെയ്‌തെടുക്കുകയാണത്രെ. നോക്കൂ ഇവിടെയാണ് ജോസഫ് നൈയുടെ ഹാര്‍വാര്‍ഡ് സോഫ്റ്റ് പവര് രംഗത്തുവരുന്നത്.\nഇന്ത്യയുടെ മകളും സ്മാര്‍ട്ട് പവറും\nമരിയവിര്‍ത്ത് ഇന്ത്യയുടെ പാരമ്പര്യത്തില് സ്ത്രീകള്‍ക്കുള്ള മാന്യത എടുത്തുപറയുന്നുണ്ട്. ISIS ന്റെ പ്രവര്‍ത്തനങ്ങളെക്കുറിച്ച് പഠിച്ച തുഫെയ്ല് അഹമ്മദ് പറയുന്നത് തീവ്രവാദത്തിന്റെ ഏറ്റവും വലിയ ഇര സ്ത്രീകളാണെന്നാണ്. അതു നാം ഈയ്യിടെ ഇറാഖിലും സിറിയയിലും കണ്ടതുമാണ്. അതെല്ലാം മാറ്റിവെച്ച് ഇന്ത്യയെ സ്ത്രീപീഡനരാജ്യമായി ബ്രാന്‍ഡ് ചെയ്യുന്നത് എന്തിനാണെന്ന് നാം ചോദിച്ചുപോകും. ഈയ്യിടെ ഒബാമ ഇന്ത്യ സന്ദര്‍ശിച്ചപ്പോല് അദ്ദേഹത്തിന് ഗാര്‍ഡ് ഓഫ് ഓണര് നല്കാനെത്തിയത് ഇന്ത്യന് എര്‍ഫോഴ്‌സിലെ വിംഗ് കമാന്‍ഡര് പൂജാ ഠാകൂറായിരുന്നു. ഇത് മനഃപൂര്‍വ്വമായ പ്രവര്‍ത്തനമാകുന്നത് എന്തുകൊണ്ടാണെന്ന് ബുദ്ധിയുള്ളവര്‍ക്ക് കൂട്ടിവായിച്ചാല് മനസ്സിലാകും. പതുക്കെപ്പതുക്കെ മാധ്യമങ്ങളില് നിറഞ്ഞ ലൈംഗിക പീഡനവ്യാഖ്യാനങ്ങള് മാഞ്ഞുകൊണ്ടിരിക്കുകയായിരുന്നു.\nഅപ്പോഴാണ് ‘ഇന്ത്യയുടെ മകള്’ ഉയര്‍ന്നുവന്നത്. കേസിലെ പ്രതികളെല്ലാം ശിക്ഷിക്കപ്പെട്ടിരിക്കുകയാണ്. മരിയ തന്റെ ബ്ലോഗില് പറയുന്നതുപോലെ ശിക്ഷിക്കപ്പെട്ടവരില് മൈനറായ ആളൊഴിച്ച് ബാക്കി എല്ലാവരും ഹിന്ദുക്കളാണ്. എന്നാല് ‘മൈനര്’ ഒരു മുസ്‌ലിമാണ്. ഇക്കാര്യം പ്രചാരണത്തിന് ഉപയോഗിച്ചില്ലെന്നും പ്രത്യേകം നിരീക്ഷിക്കുന്നുണ്ട് മരിയ തന്റെ ബ്ലോഗില്. ഈ പ്രചരണം കാരണം നിരവധി ഇന്ത്യക്കാരായ യുവാക്കള്‍ക്ക് വിദേശ സര്‍വ്വകലാശാലകളില് പ്രവേശനംപോലും നിഷേധിക്കുകയാണ്. അത്തരത്തിലുള്ള നിരവധി സംഭവങ്ങളാണ് ജര്‍മനിയില്‍നിന്നും മറ്റും വരുന്നത്.\nഒബാമയുടെ ഇന്ത്യാ സന്ദര്‍ശനം ലോകരാജ്യങ്ങളുടെ ശ്രദ്ധ ഇന്ത്യയിലേക്കു തിരിച്ചു. ആഭ്യന്തര പ്രശ്‌നങ്ങളില് നട്ടം തിരിയുന്ന ഒബാമയ്ക്കും അതൊരു ആശ്വാസമായിരുന്നു. ‘ഇന്ത്യയുടെ മകള്’ എന്ന ഡോക്യുമെന്ററിയുടെ സ്‌പോണ്‍സര്‍മാര് ആരാണെന്നുകൂടി അറിഞ്ഞാല് എന്താണ് ‘സ്മാര്‍ട്ട് പവര്’ (Smart Power) എന്ന് മനസ്സിലാകും. അമേരിക്കയുടെ നേതൃത്വവും മൂല്യങ്ങളും സൈനികശക്തിയും സാമ്പത്തികശാസ്ത്രസാങ്കേതിക പദ്ധതികളും ഒരുമിച്ച് പോകണമെന്ന ‘സ്മാര്‍ട്ട് പവര്’ എന്ന കാഴ്ചപ്പാടിന്റെ വക്താവാണ് ഹിലരി ക്ലിന്റണ്. ജോസഫ് നൈയുടെ അതേ കാഴ്ചപ്പാടുകാരി. ‘ഇന്ത്യയുടെ മകള്’ എന്ന ഡോക്യുമെന്ററിയുടെ പ്രായോജകര് വൈറ്റല് വോയ്‌സ് ഗ്ലോബല് പാര്‍ട്ട്ണര്‍ഷിപ്പ് ആയിരുന്നു. ഈ സ്ഥാപനം 1997ല് ഹിലരി ക്ലിന്റണും മാഡ്‌ലീന് ആല്‍ബര്‍ട്ടും ചേര്‍ന്ന് സ്ഥാപിച്ചതാണ്. ഈ സ്ഥാപനത്തിന്റെ മനുഷ്യാവകാശവിഭാഗത്തിന്റെ വൈസ് പ്രസിഡന്റ് സിന്‍സിഡിയര് എഴുതിയത് ഇങ്ങനെയാണ് ‘ഇന്ത്യയുടെ മകള് എന്ന ഡോക്യുമെന്ററി സ്ത്രീകള്‍ക്കെതിരെയുള്ള അതിക്രമത്തെക്കുറിച്ചുള്ള ഒരു ഡോക്യുമെന്ററി മാത്രമല്ല, മറിച്ച് ആഗോളതലത്തിലുള്ള സാംസ്‌കാരിക മാറ്റത്തിന്റെ ശക്തമായ തട്ടകം കൂടിയാണ്.’്\nമാറു മറയ്ക്കാതെ സ്ത്രീകള് നടന്നപ്പോല് ഉണ്ടാകാത്ത പീഡനങ്ങള്, കാമസൂത്രങ്ങള് ക്ഷേത്രങ്ങളില്‍പ്പോലും ശില്പങ്ങളായി കൊത്തിവെക്കപ്പെട്ടപ്പോള്, സ്ത്രീകള് രാജ്യം തന്നെ ഭരിച്ചപ്പോള് ഒന്നും ഇന്ത്യയിലുണ്ടാകാത്ത സംഭവവികാസങ്ങള് ഇപ്പോള് ആഗോളതലത്തില് ചര്‍ച്ചയാകുന്നുവെങ്കില് തിരിച്ചറിയുക അതിന്റെ പിന്നിലുള്ള അജന്‍ഡയെക്കുറിച്ച്. ഇന്ത്യയുടെ മനസ്സില് സ്ത്രീകള്‍ക്കൊരു സ്ഥാനമുണ്ട്. അത് വസ്ത്രധാരണംകൊണ്ട് മാറുകയില്ല.\nഎന്നാല് ലോകത്തെമ്പാടുമുള്ള സ്ത്രീപീഡന അനുകൂലികള് പറയുന്നത് വസ്ത്രധാരണമാണ് കാരണമെന്നാണ്. തികച്ചും വിഡ്ഢിത്തമാണിതെന്ന് മനഃശാസ്ത്രം പഠിച്ചാല് മനസ്സിലാകും. അങ്ങനെയെങ്കില് മലബാറില് മാറു മറയ്ക്കാത്ത സ്ത്രീകളുണ്ടായ കാലത്ത് എന്തായിരുന്നിരിക്കണം അവസ്ഥ. നൈതികമൂല്യങ്ങള് തകരുന്നത് കുടുംബവ്യവസ്ഥയില് ഉണ്ടായ ബ്രിട്ടീഷുകാരന്റെ കാഴ്ചപ്പാടുകളാണെന്ന് വ്യക്തം. റിച്ചാര്‍ഡ് ഡോക്കിന്‍സിനെപ്പോലുള്ളവര് വെള്ളക്കാരന്റെ ഭാണ്ഡവും പേറി നടക്കുകയാണെന്നേ പറയാനാകൂ. അമേരിക്കയിലെ ക്രിസ്റ്റ്യന് അഡ്‌വൈസറി സര്‍വീസ് ഫോര് വിമന് പറയുന്നത് സ്ത്രീകള് പ്രകോപനപരമായ വസ്ത്രധാരണം ചെയ്യുന്നതാണ് പീഡനത്തിന് കാരണമെന്നാണ്. (www.afternet.org/story/146360/why we still blame victims of rape)\nഇത്തരത്തിലൊരു ചിന്ത വെച്ചു പുലര്‍ത്താതെ നമ്മളൊന്നാകെ നിര്‍ഭയയുടെ കാര്യത്തില് തെരുവിലിറങ്ങി.\nകര്‍ണാടകത്തില് 16ാം നൂറ്റാണ്ടില് പോര്‍ച്ചുഗീസുകാരോട് എതിരിട്ടു വിജയിച്ച ഉള്ളാളിലെ റാണി അംബകയുടേയും 17ാം നൂറ്റാണ്ടില് വീരജീവിതം നയിച്ച കേളടി ചെന്നമ്മയുടേയും നാടാണ് നമ്മുടേത്. ബ്രിട്ടീഷുകാര്‍ക്കെതിരെ ആദ്യമായി യുദ്ധം ചെയ്ത കര്‍ണാടകത്തിലെ കിട്ടുര് റാണി ചെന്നമ്മ (1778-1829)യെ നാം വിസ്മരിക്കരുത്. മുഗള് രാജാക്കന്മാരോട് എതിരിട്ടു രാജ്യം ഭരിച്ച റാണി ദുര്‍ഗാവതിയെ നാം ഓര്‍മിക്കണം. വോട്ടവകാശംപോലും 100 വര്‍ഷത്തിനു മുന്‍പ് മാത്രം സ്ത്രീകള്‍ക്ക് അനുവദിച്ച രാജ്യങ്ങളാണ് നമ്മെ സംസ്‌കാരത്തിന്റെ മഹിമ പഠിപ്പിക്കുന്നത്. നിര്‍ഭയയുടെ കാര്യത്തില് അവള്‍ക്കുവേണ്ടി പൊരുതാന് ഇവിടെത്തന്നെ ആളുകളുണ്ട്്. അതിന്റെ പേരില് നമ്മള് ഇന്ത്യക്കാരെ ഒന്നാകെ ഒറ്റപ്പെടുത്താന് അനുവദിക്കരുത്. ആ ഒറ്റപ്പെടുത്തലിന് ഒറ്റ വാക്കേയുള്ളൂ ‘ബ്രാന്‍ഡിംഗ് ഇന്ത്യ!’


‘സാബു ജേക്കബിനെ ഞങ്ങള് ഭരിക്കുന്ന സംസ്ഥാനങ്ങളില് വ്യവസായമാരംഭിക്കാന് ക്ഷണിക്കുകയാണ്’; കിറ്റെക്‌സിന് ബിജെപിയുടെ പിന്തുണ\n‘സാബു ജേക്കബിനെ ഞങ്ങള് ഭരിക്കുന്ന സംസ്ഥാനങ്ങളില് വ്യവസായമാരംഭിക്കാന് ക്ഷണിക്കുകയാണ്’; കിറ്റെക്‌സിന് ബിജെപിയുടെ പിന്തുണ\nരാഷ്ട്രീയ പ്രതിയോഗികളെ ജനാധിപത്യ രീതികളിലൂടെയാണ് നേരിടേണ്ടതെന്നും അദ്ദേഹം കൂട്ടിച്ചേര്‍ത്തു.\n1 July 2021 1:35 AM GMT\nസംസ്ഥാനസര്‍ക്കാരുമായി 3500 കോടിയുടെ നിര്‍മ്മാണ പദ്ധതിയില് നിന്നും പിന്മാറുകയാണെന്ന തീരുമാനമറിയിച്ചതിന് കിറ്റെക്‌സ് ഗ്രൂപ്പ് മാനേജിംഗ് ഡയറക്ടര് സാബു ജേക്കബിന് പിന്തുണ അറിയിച്ച് ബിജെപി. തങ്ങള് ഭരിക്കുന്ന സംസ്ഥാനങ്ങളില് സാബു ജേക്കബിന് താല്‍പ്പര്യമെങ്കില് വ്യവസായം നടത്താനായി ക്ഷണിക്കുകയാമെന്ന് ബിജെപി സംസ്ഥാന അപാദ്ധ്യക്ഷന് എഎന് രാധാകൃഷ്ണന് പറഞ്ഞു. കിറ്റെക്‌സ് കമ്പനിയെ സിപിഐഎമ്മും കോണ്‍ഗ്രസും വേട്ടയാടിക്കൊണ്ടിരിക്കുകയാണ്. അതിനാല് കമ്പനിക്ക് രാഷ്ട്രീയമായ പിന്തുണ നല്‍കുമെന്നും അദ്ദേഹം കൂട്ടിച്ചേര്‍ത്തു. ട്വന്റി ഫോര് ന്യൂസിലൂടെയായിരുന്നു അദ്ദേഹത്തിന്റെ പ്രതികരണം.\nസംസ്ഥാന സര്‍ക്കാര് കിറ്റെക്‌സ് കമ്പനിയിലേക്ക് നടത്തി വരുന്നത് തീര്‍ത്തും അനാവശ്യമായ റെയ്ഡുകളാണെന്നാണ് എഎന് രാധാകൃഷ്ണന് പറയുന്നത്. ഇത്തരം പ്രവണതകള് വ്യവസായങ്ങളെ തകര്‍ക്കും. കേരളത്തില് ആര്‍ക്കും ബിസിനസ് നടത്താനാകില്ല എന്ന പ്രതീതിയുണ്ടാക്കും. രാഷ്ട്രീയ പ്രതിയോഗികളെ ജനാധിപത്യ രീതികളിലൂടെയാണ് നേരിടേണ്ടതെന്നും അദ്ദേഹം കൂട്ടിച്ചേര്‍ത്തു.\nസംസ്ഥാന സര്‍ക്കാരുമായി 3500 കോടിയുടെ നിക്ഷേപ പദ്ധതിയില് നിന്നും പിന്‍മാറുന്നുവെന്ന് കിറ്റെക്‌സ് ഗ്രൂപ്പ് മാനേജിംഗ് ഡയറക്ടര് സാബു ജേക്കബ് കഴിഞ്ഞ ദിവസം അറിയിച്ചിരുന്നു. ഒരു മാസത്തിനുള്ളില് 11 തവണയാണ് വിവിധ വകുപ്പുകളിലെ ഉദ്യോഗസ്ഥര് കിറ്റെക്‌സിന്റെ യൂണിറ്റുകളില് പരിശോധന നടത്തിയതെന്നും വീണ്ടും ഉദ്യോഗസ്ഥര് പരിശോധനക്ക് എത്തിയ സാഹചര്യത്തിലാണ് സര്‍ക്കാരുമായി ഒപ്പുവെച്ച പദ്ധതിയില് നിന്നും കിറ്റെക്‌സ് പിന്മാറുന്നതെന്ന് സാബു ജേക്കബ് പത്രക്കുറിപ്പ് വഴി അറിയിക്കുകയായിരുന്നു. കിഴക്കമ്പലത്ത് പ്രവര്‍ത്തിക്കുന്ന കിറ്റെക്‌സ് കമ്പനിയിലെ തൊഴിലാളികളില് 80 ശതമാനം പേര്‍ക്കും മിനിമം വേതനം നല്‍കുന്നില്ലെന്ന് സംസ്ഥാന തൊഴില് വകുപ്പ് കണ്ടെത്തിയിരുന്നു.


കുറ്റ്യാടിക്കാരന്റെ ബ്ലോഗ്: സര്‍ട്ടിഫിക്കറ്റ്\n"സുയോ,,, ദുബായില്... സര്‍ട്ടിഫിക്കറ്റ്... ണ്ടോ???"\nസൗദിയില് നിന്ന് മിന്നു ഇന്നുച്ചക്ക് വിളിച്ച് ചോദിച്ചതാണ്. മിന്നു എന്നറിയപ്പെടുന്ന മിന്‍ഹാജ് എന്റെ സഹോദരിയുടെ മകനാണ്. ഇപ്പൊ സകുടുംബം (എന്നുവച്ചാല് അവന്റെ ഉപ്പ, ഉമ്മ, പിന്നെ അവനെക്കാളും രണ്ട് വയസുകൂടുതലുള്ള സഹോദരി റിദ, ഇത്രയും പേരോടൊപ്പം) സൗദിയിലാണ് താമസം. രണ്ട് വയസും ചില്ലറയുമാണ് പ്രായം. അവനെന്തിനാണിപ്പോ സര്‍ട്ടിഫിക്കറ്റ്? ഇനിയിപ്പൊ, എന്റെ സര്‍ട്ടിഫിക്കറ്റിനെ പറ്റിയാണോ? ഞാന് ഇവിടത്തെ മിനിസ്ട്രി എക്സാം എഴുതിയ കാര്യം അവനോട് ആരെങ്കിലും പറഞ്ഞോ? പക്ഷെ ഞാന് പാസായ വിവരം ഞാന് പോലും ഇപ്പൊഴാണല്ലോ അറിഞ്ഞത്. മിനിസ്ട്രിയില് നിന്ന് ഇപ്പോ ഒരു ഓഫീസര് വിളിച്ചു പറഞ്ഞതേയുള്ളൂ. അപ്പൊ അതല്ല, പിന്നെ?\nസംഗതി എന്താണെന്നുവെച്ചാല് അവന്റെ സഹോദരി റിദ ഇപ്പൊ സ്കൂളില് പോവുന്നുണ്ട്. അവള് സ്കൂളിലെ മത്സരത്തിലും മറ്റും പങ്കെടുത്ത് കുറേ സര്‍ട്ടിഫിക്കറ്റും മറ്റ് സമ്മാനങ്ങളുമായാണ് സ്കൂളില് നിന്നു വരുന്നത്. അവള്‍ക്ക് ഈ സര്‍ട്ടിഫിക്കറ്റ് കിട്ടുന്നതിന്റെ പേരില് അവളുടെ ഉമ്മയുടെയും ഉപ്പയുടെയും, അങ്ങ് നാട്ടില് വിളിച്ച് എന്റെ ഉമ്മയുടെയും ഉപ്പയുടെയും, ഇവിടെ ദുബായില് നിന്ന് എന്റെയും അനുമോദനങ്ങള് എന്നും അവള്‍ക്ക് കിട്ടുന്നുണ്ട്. പക്ഷേ മിന്നുവിനുമാത്രം ഈ സര്‍ട്ടിഫിക്കറ്റുകള് കിട്ടുന്നില്ല. അതിനാല് തന്നെ അവന് അര്‍ഹമായ പരിഗണന കിട്ടുന്നില്ല എന്നാണ് അവന്റെ വിശ്വാസം. ഈ പ്രശ്നം ഒന്നു സോള്‍വ് ചെയ്ത് കിട്ടാനാണ് അവന് സര്‍ട്ടിഫിക്കറ്റ്.\nതികച്ചും ന്യായമായ അവന്റെ ഈ ആവശ്യം സാധിച്ചുകൊടുത്തില്ലെങ്കില് പിന്നെ ഞാനെന്തിനാണ് അവന്റെ അമ്മാവനാണെന്നും പറഞ്ഞ് വലിയ ദുബായിക്കാരനായി ഇവിടെയിരിക്കുന്നത്? അതുകൊണ്ടുതന്നെ, ഞാന് കുറച്ചുനേരം ഇരുന്ന് ഒരു സര്‍ട്ടിഫിക്കറ്റുണ്ടാക്കി. ഇതാണ് ആ സംഭവം. എങ്ങനെയുണ്ട്??\nഇന്നു വൈകുന്നേരം അവന് വീണ്ടും വിളിച്ചു. അവന് ഭയങ്കര ഹൈ സ്പിരിറ്റിലായിരുന്നു. അളിയന് ഉച്ചക്കുതന്നെ ഞാന് ആ സര്‍ട്ടിഫിക്കറ്റ് മെയില് ചെയ്തുകൊടുത്തിരുന്നു. അളിയന് അത് പ്രിന്റെടുത്തു കൊടുത്തു. അതു കിട്ടിയ സന്തോഷത്തിലാണ് മൂപ്പരുടെ കോള്. എന്തൊക്കെയോ പറഞ്ഞു. എനിക്ക് കാര്യമായൊന്നും മനസിലായില്ല. സാധാരണ അവന്റെ സംഭാഷണങ്ങള് ഇന്റര്‍പ്രെറ്റ് ചെയ്തുതരുന്ന സഹോദരിക്കും അത് പറഞ്ഞുതരാന് പറ്റിയില്ല. പക്ഷെ അവസാനം വളരെ ക്ലിയറായി അവന് ഒരു താങ്‌ക്‍സ് പറഞ്ഞു...ഇനി അവന് തലയുയര്‍ത്തി നടക്കാം. അവനും ഇപ്പൊ സ്വന്തമായി ഒരു സര്‍ട്ടിഫിക്കറ്റ് ആയല്ലോ..\nPosted by കുറ്റ്യാടിക്കാരന്|Suhair at 10:57 PM\nJanuary 24, 2008 at 1:19 AM\nഎല്ലാ കമന്റുകള്‍ക്കും ഹൃദയത്തില് തൊട്ടുള്ള നന്ദി...\nFebruary 13, 2008 at 6:02 PM\ndei ..... uppuchaya kalakki\nPinne njanum ninneppole oru nadukkashanamanu..., ninte complex enikku nallavannam manasilavunnundu..\npinei.... story kalakki...... Oru\nV.M Basheer twist.......\nnee oru valilla puliyanu ketto.........\nസഞ്ചാര്യേ....... വലിയ എന്ന് എഴുതാന് ഉദ്ദേശിച്ചത് മാറിപ്പോയതാണല്ലേ?\n(ഇനി മാറിപ്പോയതല്ലെങ്കിലും ഞാന് അങ്ങനെ കരുതിക്കോളാം).... പക്ഷേ ആരാണെന്ന് മനസിലായില്ല..?\nകുട്ട്യടിക്കരന് എഴുത്ത് നിര്‍ത്തണം. ഞാന് തുടങ്ങി.\nകാരണം, കയ്യിലുള്ളതു മുഴുവന് തീര്‍ന്നു. ഒരു മൂന്ന് നാല് പോസ്റ്റിടാനുള്ളതില് കൂടുതലൊന്നുമില്ല...\nആശയ ദാരിദ്രം... ഭാവനാശൂന്യത...\nതാങ്കള് തുടങ്ങിവച്ചത് കണ്ടു... ഒരു വിവാദത്തിലൂടെ തുടക്കമിടാനാണോ ബെര്‍ളിച്ചായനെയും മാധ്യമക്കാരെയും കേറി തോണ്ടിയത്? (വെറുതെ)\nലവന്മാര് വന്ന് നൂര്‍ത്തുകളയും കേട്ടാ... ലവന്മാര് “അഞ്ചാമത്തെ തൂണാണ്“ കേട്ടോ... Constitutionന്റെ..\nnice writing. i read the whole blog in one sit.keep up the good work


പിണറായിയേയും ചെന്നിത്തലയേയും ഡിറ്റൻഷൻ സെന്‍ററിലാക്കും, എൻപിആര് നടപ്പിലാക്കിക്കും; ബി ഗോപാലകൃഷ്ണൻ | bjp leaderbgopalakrishnan against pinarayi vijayan and ramesh chennithala on protest against caa\nപിണറായിയേയും ചെന്നിത്തലയേയും ഡിറ്റൻഷൻ സെന്‍ററിലാക്കും, എൻപിആര് നടപ്പിലാക്കിക്കും; ബി ഗോപാലകൃഷ്ണൻ\nKottayam, First Published 26, Dec 2019, 3:24 PM\nപിണറായിയെ കൊണ്ട് തന്നെ എൻപിആര് ബിജെപി നടപ്പാക്കും. ഇല്ലെങ്കിൽ റേഷൻ കിട്ടില്ല. പിണറായിയേയും ചെന്നിത്തലയേയും ഡിറ്റൻഷൻ സെൻറുകളിലാക്കണമെന്നും ഗോപാലകൃഷ്ണൻ പറഞ്ഞു.\nകോട്ടയം: കേരള മുഖ്യമന്ത്രി പിണറായി വിജയനെ കൊണ്ടു തന്നെ ബിജെപി കേരളത്തില് എന്‍പിആര് നടപ്പിലാക്കിക്കുമെന്ന് ബിജെപി നേതാവ് ബി ഗോപാലകൃഷ്ണന്. കോട്ടയത്ത് മാധ്യമപ്രവര്‍ത്തകരോട് സംസാരിക്കവെയാണ് ബിജെപി നേതാവ് മുഖ്യമന്ത്രിയെ വെല്ലുവിളിച്ച് സംസാരിച്ചത്. ദേശീയ ജനസംഖ്യാ രജിസ്റ്ററിനുള്ള നടപടികളുമായി സഹകരിക്കില്ലെന്ന പിണറായി വിജയന്‍റെ നിലപാടിനോട് രൂക്ഷമായ ഭാഷയിലാണ് ബി ഗോപാലകൃഷ്ണൻ പ്രതികരിച്ചത്.\nപിണറായിയെ കൊണ്ട് തന്നെഎൻപിആര് ബിജെപി നടപ്പാക്കും. ഇല്ലെങ്കിൽ റേഷൻ കിട്ടില്ല. പിണറായിയേയും ചെന്നിത്തലയേയും ഡിറ്റൻഷൻ സെൻറുകളിലാക്കണമെന്നും ഗോപാലകൃഷ്ണൻ പറഞ്ഞു. ലീഗ് നേതാക്കൾ മതഭീകരവാദികളെ കയറൂരി വിടുകയാണ്. കേരളത്തിൽ കാര്യങ്ങൾ കൈവിട്ട് പോയാൽ ഉത്തരവാദി മുഖ്യമന്ത്രി പിണറായി വിജയനായിരിക്കും. കേരളത്തിലെത്തിയ കര്‍ണാടക മുഖ്യമന്ത്രി യദ്യൂരപ്പയെ കരിങ്കൊടി കാണിച്ച സംഭവത്തിൽ പിണറായി വിജയൻ ഗൂഢാലോചന നടത്തി. വാഹനം നിർത്തിക്കൊടുത്ത ഡ്രൈവറുടെ പങ്ക് അന്വേഷിക്കണമെന്നും ബി ഗോപാലകൃഷ്ണൻ ആവശ്യപ്പെട്ടു.\nഹിന്ദുക്കളെ ഭീഷണിപ്പെടുത്തുന്നവർ പാകിസ്ഥാനിലേക്ക് പോകേണ്ടി വരും. സെൻസസ് എടുക്കാൻ വരുമ്പോൾ കളവ് പറയാൻ ആഹ്വാനം ചെയ്ത അരുദ്ധതി റോയിയെ രാഷ്ട്രീയ മന്ഥര എന്നാണ് വിളിക്കേണ്ടത്. പൗരത്വ ബില്ലിനെതിരെ സമരം നടത്തിയ സിനിമാക്കാർക്ക് നേതൃത്വം നൽകിയത് കമൽ എന്ന വർഗീയവാദിയാണ്. ചലചിത്ര അക്കാദമി പ്രവർത്തിക്കുന്നത് മോദി കൊടുക്കുന്ന പണം കൊണ്ടാണ് എന്ന് ഓര്‍ക്കണമെന്നും ഗോപാലകൃഷ്ണന് പറഞ്ഞു.\nLast Updated 26, Dec 2019, 10:16 PM\nb gopalakrishnan against pinarayi vijayan\nKerala protest against caa


സി.പി.ഐ.എമ്മിന്റെ മാപ്പ് ജനങ്ങള് സ്വീകരിക്കില്ല: മമത\nWednesday 18th May 2011 10:30pm\nവിവാഹേതര ബന്ധത്തില് കുട്ടിയുണ്ടെന്ന് ഷ്വാസ്‌നെഗര്\nWednesday 18th May 2011 8:15pm\nലോസ്ആഞ്ചല്‍സ്:വിവാഹേതര ബന്ധത്തില് തനിക്കൊരു കുട്ടിയുള്ളതായി ഹോളിവുഡ് താരം അര്‍ണോള്‍ഡ് ഷ്വാസ്‌നെഗര്. പത്തുവര്‍ഷം മുമ്പ് വീട്ടുജോലിക്കാരിയിലാണ് തനിക്ക് കുഞ്ഞുണ്ടായതെന്ന് ജീവിതപങ്കാളിയായിരുന്ന മരിയ ഷ്‌റിവറിനോട് കാലിഫോര്‍ണിയ മുന്‍ഗവര്‍ണറായിരുന്ന ഷ്വാസ്‌നെഗര് കുറ്റസമ്മതം നടത്തിയത്. ഇക്കാരണംകൊണ്ടാണ് തന്റെ ദാമ്പത്യജീവിതത്തില് വിള്ളലുണ്ടായതെന്നും അദ്ദേഹം വ്യക്തമാക്കി. 25 വര്‍ഷത്തെ ദാമ്പത്യത്തിനൊടുവിലാണ് ഷ്വാസ്‌നെഗറും മരിയയും പിരിഞ്ഞത്. എന്നാല് വീട്ടുജോലിക്കാരിയുടെയോ കുഞ്ഞിന്റെയോ പേര് ഷ്വാസ്‌നെഗര് പുറത്തുവിട്ടിട്ടില്ല.\n2003ല് നടന്ന ഇലക്ഷനില് തെരഞ്ഞെടുക്കപ്പെടും മുമ്പാണ് തനിക്ക് കുട്ടിയുണ്ടായതെന്നും ഷ്വാസ്‌നെഗര് പറഞ്ഞു. ഗവര്‍ണര് കാലാവധി അവസാനിച്ച ശേഷമാണ് ഷ്വാസ്‌നെഗര് വിവാഹേതര ബന്ധത്തിലെ കുട്ടിയേക്കുറിച്ച് മരിയയെ അറിയിച്ചത്. ഇതേത്തുടര്‍ന്ന് കഴിഞ്ഞയാഴ്ച മരിയ പിണങ്ങിപ്പോയിരുന്നു.\nന്യായീകരിക്കാനാവുന്ന തെറ്റല്ല തന്റേതെന്നും താന് മൂലം വേദനിച്ച മരിയയോടും കുട്ടികളോടും മാപ്പ് ചോദിക്കുന്നതായും ഷ്വാസ്‌നെഗര് പറഞ്ഞു.\nടെര്‍മിനേറ്റര് പരമ്പരയിലുള്ള സിനിമയിലൂടെ ലോകശ്രദ്ധ നേടിയ ഷ്വാസ്‌നെഗറിന് മരിയയില് നാലു കുട്ടികളാണുള്ളത്.


1 പൗലൊസ് ന്യായാധിപസംഘത്തെ ഉറ്റുനോക്കി: സഹോദരന്മാരേ, ഞാൻ ഇന്നേ ദിവസത്തോളവും കേവലം നല്ല മനസ്സാക്ഷിയോടും കൂടെ ദൈവത്തിന്റെ മുമ്പാകെ നടന്നിരിക്കുന്നു എന്നു പറഞ്ഞു.\n2 അപ്പോൾ മഹാപുരോഹിതനായ അനന്യാസ് അരികെ നിലക്കുന്നവരോടു അവന്റെ വായിക്കു അടിപ്പാൻ കല്പിച്ചു.\n3 പൗലൊസ് അവനോടു: ദൈവം നിന്നെ അടിക്കും വെള്ള തേച്ച ചുവരേ; നീ ന്യായപ്രമാണപ്രകാരം എന്നെ വിസ്തരിപ്പാൻ ഇരിക്കയും ന്യായപ്രമാണത്തിന്നു വിരോധമായി എന്നെ അടിപ്പാൻ കല്പിക്കയും ചെയ്യുന്നുവോ എന്നു പറഞ്ഞു.\n4 അരികെ നിലക്കുന്നവർ: നീ ദൈവത്തിന്റെ മഹാപുരോഹിതനെ ശകാരിക്കുന്നുവോ എന്നു ചോദിച്ചു.\n5 അതിന്നു പെലൊസ്: സഹോദരന്മാരേ, മഹാപുരോഹിതൻ എന്നു ഞാൻ അറിഞ്ഞില്ല; “നിന്റെ ജനത്തിന്റെ അധിപതിയെ ദുഷിക്കരുതു എന്നു എഴുതിയിരിക്കുന്നുവല്ലോ എന്നു പറഞ്ഞു.\n6 എന്നാൽ ന്യായാധിപസംഘത്തിൽ ഒരു പക്ഷം സദൂക്യരും ഒരുപക്ഷം പരീശന്മാരും ആകുന്നു എന്നു പൗലൊസ് അറിഞ്ഞു: സഹോദരന്മാരേ, ഞാൻ ഒരു പരീശനും പരീശന്മാരുടെ മകനും ആകുന്നു; മരിച്ചവരുടെ പ്രത്യാശയെയും പുനരുത്ഥാനത്തെയും കുറിച്ചു ഞാൻ വിസ്താരത്തിലായിരിക്കുന്നു എന്നു വിളിച്ചു പറഞ്ഞു.\n7 അവൻ ഇതു പറഞ്ഞപ്പോൾ പരീശന്മാരും സദൂക്യരും തമ്മിൽ ഇടഞ്ഞു സംഘം ഛിദ്രിച്ചു.\n8 പുനരുത്ഥാനം ഇല്ല ദൂതനും ആത്മാവും ഇല്ല എന്നു സദൂക്യർ പറയുന്നു; പരീശന്മാരോ രണ്ടും ഉണ്ടെന്നു പ്രമാണിക്കുന്നു.\n9 അങ്ങനെ വലിയോരു നിലവിളി ഉണ്ടായി; പരീശപക്ഷത്തിലെ ശാസ്ത്രിമാരിൽ ചിലർ എഴുന്നേറ്റു വാദിച്ചു: ഈ മനുഷ്യനിൽ ഞങ്ങൾ ഒരു കുറ്റവും കാണുന്നില്ല; ഒരാത്മാവോ ഒരു ദൂതനോ അവനോടു സംസാരിച്ചു എന്നു വന്നേക്കാം എന്നു പറഞ്ഞു.\n10 അങ്ങനെ വലിയ ഇടച്ചൽ ആയതുകൊണ്ടു അവർ പൗലൊസിനെ ചീന്തിക്കളയും എന്നു സഹസ്രാധിപൻ പേടിച്ചു, പടയാളികൾ ഇറങ്ങിവന്നു അവനെ അവരുടെ നടുവിൽ നിന്നു പിടിച്ചെടുത്തു കോട്ടയിൽ കൊണ്ടുപോകുവാൻ കല്പിച്ചു.\n11 രാത്രിയിൽ കർത്താവു അവന്റെ അടുക്കൽ നിന്നു: ധൈര്യമായിരിക്ക; നീ എന്നെക്കുറിച്ചു യെരൂശലേമിൽ സാക്ഷീകരിച്ചതുപോലെ റോമിലും സാക്ഷീകരിക്കേണ്ടതാകുന്നു എന്നു അരുളിച്ചെയ്തു.\n12 നേരം വെളുത്തപ്പോൾ ചില യെഹൂദന്മാർ തമ്മിൽ യോജിച്ചു പൗലൊസിനെ കൊന്നുകളയുവോളം ഒന്നും തിന്നുകയോ കുടിക്കയോ ചെയ്കയില്ല എന്നു ശപഥം ചെയ്തു.\n13 ഈ ശപഥം ചെയ്തവർ നാല്പതിൽ അധികംപേർ ആയിരുന്നു.\n14 അവർ മഹാപുരോഹിതന്മാരുടെയും മൂപ്പന്മാരുടെയും അടുക്കൽ ചെന്നു: ഞങ്ങൾ പൗലൊസിനെ കൊന്നുകളയുവോളം ഒന്നും ആസ്വദിക്കയില്ല എന്നൊരു കഠിനശപഥം ചെയ്തിരിക്കുന്നു.\n15 ആകയാൽ നിങ്ങൾ അവന്റെ കാര്യം അധികം സൂക്ഷമത്തോടെ പരിശോധിക്കേണം എന്നുള്ള ഭാവത്തിൽ അവനെ നിങ്ങളുടെ അടുക്കൽ താഴെ കൊണ്ടുവരുവാൻ ന്യായാധിപസംഘവുമായി സഹസ്രാധിപനോടു അപേക്ഷിപ്പിൻ ; എന്നാൽ അവൻ സമീപിക്കും മുമ്പെ ഞങ്ങൾ അവനെ ഒടുക്കിക്കളവാൻ ഒരുങ്ങിയിരിക്കുന്നു എന്നു പറഞ്ഞു.\n16 ഈ പതിയിരിപ്പിനെക്കുറിച്ചു പൗലൊസിന്റെ പെങ്ങളുടെ മകൻ കേട്ടിട്ടു ചെന്നു കോട്ടയിൽ കടന്നു പൗലൊസിനോടു അറിയിച്ചു.\n17 പൗലൊസ് ശതാധിപന്മാരിൽ ഒരുത്തനെ വിളിച്ചു: ഈ യൗവനക്കാരന്നു സഹസ്രാധിപനോടു ഒരു കാര്യം അറിയിപ്പാനുള്ളതിനാൽ അവനെ അങ്ങോട്ടു കൊണ്ടു പോകേണം എന്നു പറഞ്ഞു.\n18 അവൻ അവനെ കൂട്ടി സഹസ്രാധിപന്റെ അടുക്കൽ കൊണ്ടുചെന്നു: തടവുകാരനായ പൗലൊസ് എന്നെ വിളിച്ചു, നിന്നോടു ഒരു കാര്യം പറവാനുള്ള ഈ യൗവനക്കാരനെ നിന്റെ അടുക്കൽ കൊണ്ടുവരുവാൻ എന്നോടു അപേക്ഷിച്ചു എന്നു പറഞ്ഞു.\n19 സഹസ്രാധിപൻ അവനെ കൈകൂ പിടിച്ചു മാറിനിന്നു: എന്നോടു ബോധിപ്പിപ്പാനുള്ളതു എന്തു എന്നു സ്വകാര്യമായി ചോദിച്ചു.\n20 അതിന്നു അവൻ : യെഹൂദന്മാർ പൗലൊസിനെക്കുറിച്ചു അധികം സൂക്ഷമത്തോടെ വിസ്താരം കഴിക്കേണമെന്നുള്ള ഭാവത്തിൽ വന്നു നാളെ അവനെ ന്യായാധിപസംഘത്തിലേക്കു കൊണ്ടുവരേണ്ടതിന്നു നിന്നോടു അപേക്ഷിപ്പാൻ ഒത്തു കൂടിയിരിക്കുന്നു.\n21 നീ അവരെ വിശ്വസിച്ചു പോകരുതു; അവരിൽ നാല്പതിൽ അധികം പേർ അവനെ ഒടുക്കിക്കളയുവോളം ഒന്നും തിന്നുകയോ കുടിക്കയോ ചെയ്കയില്ല എന്നു ശപഥംചെയ്തു അവന്നായി പതിയിരിക്കുന്നു; നിന്റെ വാഗ്ദത്തം കിട്ടും എന്നു ആശിച്ചു അവർ ഇപ്പോൾ ഒരുങ്ങി നിലക്കുന്നു എന്നു പറഞ്ഞു.\n22 നീ ഇതു എന്നോടു അറിയിച്ചു എന്നു ആരോടും മിണ്ടരുതു എന്നു സഹസ്രാധിപൻ കല്പിച്ചു യൗവനക്കാരനെ പറഞ്ഞയച്ചു.\n23 പിന്നെ അവൻ ശതാധിപന്മാരിൽ രണ്ടുപേരെ വരുത്തി: ഈ രാത്രിയിൽ മൂന്നാം മണിനേരത്തു കൈസര്യകൂ പോകുവാൻ ഇരുനൂറു കാലാളെയും എഴുപതു കുതിരച്ചേവകരെയും ഇരുനൂറു കുന്തക്കാരെയും ഒരുക്കുവിൻ .\n24 പൗലൊസിനെ കയറ്റി ദേശാധിപതിയായ ഫേലിക്സിന്റെ അടുക്കൽ ക്ഷേമത്തോട എത്തിപ്പാൻ മൃഗവാഹനങ്ങളെയും സംഭരിപ്പിൻ എന്നു കല്പിച്ചു.\n25 താഴെ പറയുന്ന വിധത്തിൽ ഒരു എഴുത്തു എഴുതി:\n26 ക്ളൗദ്യൊസ് ലുസിയാസ് രാജശ്രീ ഫേലിക്സ് ദേശാധിപതിക്കു വന്ദനം.\n27 ഈ പുരുഷനെ യെഹൂദന്മാർ പിടിച്ചു കൊല്ലുവാൻ ഭാവിച്ചപ്പോൾ റോമപൗരൻ എന്നു അറിഞ്ഞു ഞാൻ പട്ടാളത്തോടും കൂടെ നേരിട്ടു ചെന്നു അവനെ വിടുവിച്ചു.\n28 അവന്റെമേൽ കുറ്റം ചുമത്തുന്ന സംഗതി ഗ്രഹിപ്പാൻ ഇച്ഛിച്ചിട്ടു അവരുടെ ന്യായാധിപസംഘത്തിലേക്കു അവനെ കൊണ്ടുചെന്നു.\n29 എന്നാൽ അവരുടെ ന്യായപ്രമാണം സംബന്ധിച്ചുള്ള തർക്കങ്ങളെക്കുറിച്ചു കുറ്റം ചുമത്തുന്നതല്ലാതെ മരണത്തിന്നോ ചങ്ങലെക്കോ യോഗ്യമായതു ഒന്നും ഇല്ല എന്നു കണ്ടു.\n30 അനന്തരം ഈ പുരുഷന്റെ നേരെ അവർ കൂട്ടുകെട്ടു ഉണ്ടാക്കുന്നു എന്നു തുമ്പുകിട്ടിയപ്പോൾ ഞാൻ തൽക്ഷണം അവനെ നിന്റെ അടുക്കലേക്കു അയച്ചിരിക്കുന്നു; അവന്റെ നേരെയുള്ള അന്യായം സന്നിധാനത്തിൽ ബോധിപ്പിപ്പാൻ വാദികളോടു കല്പിച്ചുമിരിക്കുന്നു; ശുഭമായിരിക്കട്ടെ.\n31 പടയാളികൾ കല്പനപ്രകാരം പൗലൊസിനെ കൂട്ടി രാത്രിയിൽ അന്തിപത്രിസോളം കൊണ്ടുചെന്നു,\n32 പിറ്റെന്നാൾ കുതിരച്ചേവകരെ അവനോടുകൂടെ അയച്ചു കോട്ടയിലേക്കു മടങ്ങിപോന്നു.\n33 മറ്റവർ കൈസര്യയിൽ എത്തി ദേശാധിപതിക്കു എഴുത്തു കൊടുത്തു പൗലൊസിനെയും അവന്റെ മുമ്പിൽ നിർത്തി.\n34 അവൻ എഴുത്തു വായിച്ചിട്ടു ഏതു സംസ്ഥാനക്കാരൻ എന്നു ചോദിച്ചു. കിലിക്യക്കാരൻ എന്നു കേട്ടാറെ:\n35 വാദികളും കൂടെ വന്നു ചേരുമ്പോൾ നിന്നെ വിസ്തരിക്കാം എന്നു പറഞ്ഞു ഹെരോദാവിന്റെ ആസ്ഥാനത്തിൽ അവനെ കാത്തു കൊൾവാൻ കല്പിച്ചു.


നൈജീരിയായില് തട്ടിക്കൊണ്ടുപോയ കത്തോലിക്ക വൈദികൻ കൊല്ലപ്പെട്ട നിലയില് - Cat-NewGen\nവടക്കൻ നൈജീരിയയിലെ കത്തോലിക്കരുടെ അരക്ഷിതാവസ്ഥ കൂടുതൽ ഭയാനകമായ അവസ്ഥയിലേക്ക് പോകുകയാണ്. വടക്കൻ നൈജീരിയയിൽ ധാരാളം ആളുകൾ ഭയത്തോടെയാണ് ജീവിക്കുന്നത്. വൈദികരുടെ ജീവിതം വലിയ അപകടത്തിലാണ്. കൊള്ളക്കാരോ തട്ടിക്കൊണ്ടുപോകുന്നവരോ ഇരയായത് ഒരു വൈദികന് ആണെന്ന് മനസ്സിലാക്കുമ്പോൾ കൂടുതൽ അക്രമാസക്തരാകുകയും, കൂടുതൽ മോചനദ്രവ്യം ആവശ്യപ്പെടുകയും ചെയ്യുന്നു. ചില സന്ദർഭങ്ങളിൽ അവരെ ക്രൂരമായി വധിക്കുന്നു. ക്രിസ്ത്യൻ വിഭാഗങ്ങളോടുള്ള ഈ ക്രൂരത തടയാൻ ശക്തമായ നടപടി വേണമെന്നും അദ്ദേഹം പറഞ്ഞു.


മാര്‍പ്പാപ്പയുടെ തൊപ്പി തട്ടിയെടുത്ത് കൊച്ചുകുട്ടി: മൂന്ന് വയസുകാരി ലോകത്തെ ചിരിപ്പിച്ചത് ഇങ്ങനെ (വീഡിയോ) | Reporter Live\nമാര്‍പ്പാപ്പയുടെ തൊപ്പി തട്ടിയെടുത്ത് കൊച്ചുകുട്ടി: മൂന്ന് വയസുകാരി ലോകത്തെ ചിരിപ്പിച്ചത് ഇങ്ങനെ (വീഡിയോ)\nBy Web Desk\tMarch 25, 2017 8:05 pm A+ A-\nകുസൃതിക്കാരായ കുട്ടികള് എപ്പോള് എന്തുചെയ്യുമെന്ന് ആര്‍ക്കും ഉറപ്പ് പറയാനാവില്ല. മാര്‍പ്പാപ്പയെ കാണാന് എടുത്തുകൊണ്ടുവന്ന മൂന്നുവയസുള്ള കുഞ്ഞിന്റെ കുസൃതിയാണ് ഇപ്പോള് സോഷ്യല് മീഡിയയെ ചിരിപ്പിക്കുന്നത്. കുരുന്നിന്റെ കുസൃതി കണ്ടുനിന്നവരേയും ആവോളം ചിരിപ്പിച്ചു.\nഎസ്റ്റലാ വെസ്ട്രിക്ക എന്ന മൂന്നുവയസുകാരിയാണ് പോപ്പിനെ കാണാന് തിരക്കുകൂട്ടിയെത്തിയത്. എന്നാല് ഉയരം കിട്ടാനായി ഒരാള് എടുത്തുപിടിച്ചാണ് എസ്റ്റലയെ പോപ്പിന്റെ അടുത്തേക്ക് എത്തിക്കുന്നത്. പോപ്പിന്റെ ഉയരത്തില് എത്തിയപാടെ കുരുന്ന് പോപ്പിന്റെ തൊപ്പി തട്ടിയെടുക്കുന്നു. ഇത് കണ്ട് മാര്‍പ്പാപ്പയും അവിടെ കൂടിനിന്നവരും വളരെയധികം ചിരിക്കുന്നതും ദൃശ്യത്തില് കാണാം.\nവീഡിയോ പകര്‍ത്തിയിരിക്കുന്നത് കുട്ടിയുടെ മുത്തച്ഛനായ മൗണ്ടന് ബൂട്ടോറാക്കാണ്. അദ്ദേഹം തന്നെയാണ് വീഡിയോ ട്വിറ്ററില് പങ്കുവച്ചതും. മികച്ച വരവേല്‍പ്പാണ് വീഡിയോയ്ക്ക് നവ മാധ്യമങ്ങളില് ലഭിക്കുന്നത്. പതിനായിരക്കണക്കിന് ആളുകളാണ് വീഡിയോ പങ്കുവച്ചത്.\nMar 25, 2017 8:05 pm\nകേരളത്തിലെ വൈദികരുടെ ലൈംഗികാതിക്രമങ്ങള് തുറന്നുകാട്ടുന്ന ഔട്ട്‌ലുക്കിന്റെ പുതിയ ലക്കം സഭയെ പ്രതിരോധത്തിലാക്കുന്നു


ഡയമണ്ടിന്റെ അപൂര്‍വ്വ കലക്ഷനുമായി സിറ്റിഗോള്‍ഡില് ഡയമണ്ട് ആര്‍ട്ട് ഫെസ്റ്റിന് തുടക്കമായി – Utharadesam\nകാസര്‍കോട്: ഡയമണ്ടിന്റെ അപൂര്‍വ്വ കലക്ഷനുകളുമായി കാസര്‍കോട് സിറ്റി ഗോള്‍ഡില് ലോകോത്തര നിലവാരമുള്ള ഡയമണ്ട് ആര്‍ട്ട് ഫെസ്റ്റിന് തുടക്കമായി. ഉപഭോക്താക്കള്‍ക്കായി മികച്ച ക്ലാസ്, ഗ്രേഡ് ഡിസൈനിലുള്ള ഡയമണ്ട് ആഭരണങ്ങളുടെ വിപുലമായ ശേഖരമാണ്് ഫെസ്റ്റില് ഒരുക്കിയിരിക്കുന്നത്. സിറ്റി ഗോള്‍ഡിന്റെ അണ്‍ലോക്ക് വെഡ്ഡിംഗ് റിസപ്ഷനിലേക്ക് തിരഞ്ഞെടുക്കപ്പെട്ട ഫാത്തിമ സ്പീഡ് വേ, ഫയാസ് ഫാത്തിമ ആര്‍ക്കേഡ് ദമ്പതിമാര് ഫെസ്റ്റിന്റെ ഉദ്ഘാടനം നിര്‍വഹിച്ചു.\nകാസര്‍കോട് ജില്ലാ പഞ്ചായത്ത് മെമ്പര് ഷഫീക് പി.ബി, ഭാര്യ അഫ്രീന എന്നിവര് സംയുക്തമായി പ്രീമിയം ഡയമണ്ട് കളക്ഷന് ലോഞ്ചിംഗ് നിര്‍വഹിച്ചു. സിറ്റി ഗോള്‍ഡ് ചെയര്‍മാന് അബ്ദുല് കരീം സിറ്റിഗോള്‍ഡ്, സിറ്റി ഗോള്‍ഡ് ഡയറക്ടര്‍മാരായ നൗഷാദ്, ഇര്‍ഷാദ്, ദില്‍ഷാദ്, യൂസഫ്, ബ്രാഞ്ച് മാനേജര് തംജീദ് അടുക്കത്ത്ബയല്, സെയില്‍സ് മാനേജര് കൃഷ്ണന്, മുഹമ്മദ് ആയിഷ ബസ്, നിസാര് ബേക്കല് സംബന്ധിച്ചു. ഫെസ്റ്റില് നിന്ന് ഡയമണ്ട് ആഭരണങ്ങള് വാങ്ങുന്നവര്‍ക്കായി ഡിസ്‌ക്കൗണ്ട് ഓഫറുകള് ലഭിക്കും. ക്യാരറ്റിന് 20,000 രൂപയുടെ ഡിസ്‌കൗണ്ടായിരിക്കും ലഭിക്കുക. കൂടാതെ പ്രീഷ്യസ് ഡയമണ്ട് ആഭരണങ്ങള് പണിക്കൂലി നല്‍കാതെ ഫെസ്റ്റില് നിന്ന് സ്വന്തമാക്കാം. അണ് കട്ട് ഡയമണ്ട് ആഭരണങ്ങള്‍ക്ക് 30 ശതമാനം ഡിസ്‌കൗണ്ടും ലഭിക്കും. ഡയമണ്ട് ആഭരണങ്ങള്‍ക്ക് സൗജന്യ മെയിന്റനന്‍സും എക്സിബിഷനില് നിന്ന് ലഭിക്കും. ഡയമണ്ടിന്റെ അപൂര്‍വ്വ കലക്ഷനുകളാണ് ഡയമണ്ട് ആര്‍ട്ട് ഫെസ്റ്റിന്റെ ഭാഗമായി സിറ്റി ഗോള്‍ഡില് ഒരുക്കിയിരിക്കുന്നത്. മികച്ച ഡിസ്‌കൗണ്ട് ഓഫറുകളുമുണ്ട്.\nകാസര്‍കോട് ഇതാദ്യമായാണ് ഡയമണ്ട് ആഭരണങ്ങള്‍ക്ക് മാത്രമായി ലോകോത്തര നിലവാരമുള്ള എക്സിബിഷന് സംഘടിപ്പിക്കുന്നതെന്നും ഈ മാസം 30 വരെ എക്സിബിഷന് തുടരുമെന്നും ഡയറക്ടര്‍മാര് അറിയിച്ചു.\nസിറ്റിഗോള്‍ഡില് മെഹര് ഫെസ്റ്റ്


മറ്റുള്ളവർക്കുവേണ്ടി ഏറ്റവും നല്ലത് ആഗ്രഹിക്കാൻ പഠിക്കുക\nദൈവത്തെ കൂടുതൽ കൂടുതൽ അറിയേണ്ടതിന് ആയിരിക്കണം നമ്മുടെ വാഞ്ഛ, കാരണം അതാണു നിത്യജീവൻ . ദൈവത്തെ അധികമധികം അറിയേണ്ടതിനാണ് നാം നിത്യത മുഴുവൻ ചെലവഴിക്കാൻ പോകുന്നത് . അതുകൊണ്ട് ദൈവത്തെ അറിയുവാൻ അതിയായ ആഗ്രഹമുള്ള ആർക്കും നിത്യത വിരസമായിരിക്കുകയില്ല. അപ്പോൾ നമ്മുടെ ഈ ഭൂമിയിലെ ജീവിതവും ഇനിമേൽ വിരസമായിരിക്കുകയില്ല. ഉല്പത്തി2ൽ നിന്ന് ദൈവത്തിൻ്റെ ജീവനെയും അവിടുത്തെ വഴികളെയും കുറിച്ച് ചില കാര്യങ്ങൾ പഠിക്കാം, ആദാമിനോട് അവിടുന്ന് ഇടപെടുന്ന രീതിയിൽ നിന്ന്. അവിടെ നാം കാണുന്നത് ആദാമിന് ഒരു ഭാര്യയുടെ ആവശ്യം ഉണ്ടെന്നു കണ്ടതും അവനുവേണ്ടി ഒരു ഭാര്യയെ ഉണ്ടാക്കി അവൻ്റെ ആവശ്യം നിർവഹിച്ചു കൊടുത്തതും ദൈവമായിരുന്നു എന്നാണ്. ദൈവത്തിൻ്റെ സ്വഭാവം എങ്ങനെയാണെന്നു നാം അവിടെ കാണുന്നു. ദൈവം എപ്പോഴും മനുഷ്യരുടെ ആവശ്യങ്ങളോട് ജാഗ്രത ഉള്ളവനായി അവരുടെ ആവശ്യങ്ങൾ നിർവഹിച്ചു കൊടുക്കുന്നതിന് അവിടുത്തേക്കു ചെയ്യാൻ കഴിയുന്നതെല്ലാം അവിടുന്നു ചെയ്യുന്നു. ഈ ദിവ്യ സ്വഭാവത്തിൽ പങ്കാളികളാകുമ്പോൾ , നാമും അതു പോലെ ആയിത്തീരും - നമുക്കു ചുറ്റുപാടുമുള്ളവരുടെ ആവശ്യങ്ങളോടും പ്രശ്നങ്ങളോടും ജാഗ്രതയുള്ളവരായി അവരുടെ ആവശ്യങ്ങൾ നിർവഹിക്കാനായി നമ്മളാൽ ആവുന്നതെല്ലാം ചെയ്യുന്നവരായിരിക്കും! ഇതിൽ നമ്മുടെ ഭാഗത്തു നിന്ന് ഒരു വലിയ തോതിലുള്ള ത്യാഗം ഉൾപ്പെടുന്നു . അതുകൊണ്ട് ഈ ദിവ്യ സ്വഭാവത്തിനു പങ്കാളിയാകേണ്ടതിന് ഈ വില കൊടുക്കാൻ നമുക്ക് സമ്മതമാണോ എന്നു നാം നമ്മോടു തന്നെ ചോദിക്കേണ്ട ആവശ്യം ഉണ്ട്.\nനമ്മുടെ ആദാമ്യ സ്വഭാവം ഈ ദിവ്യ സ്വഭാവത്തിനു നേരെ എതിരാണ് . ആദാമ്യ ജീവൻ തീർത്തും സ്വാർത്ഥപരമാണ്. അതു നമ്മുടെയും നമ്മുടെ കുടുംബാംഗങ്ങളുടെയും ആവശ്യങ്ങളാടു മാത്രം ജാഗ്രതയുള്ളതുമാണ്. മറ്റുള്ളവരുടെ ആവശ്യങ്ങൾ വേറെ ആരെങ്കിലും നടത്തി കൊടുക്കുന്നതു പോലും ആഗ്രഹിക്കാത്ത വിധത്തിൽ അത്ര അസൂയയുള്ളതാണത്. മറിച്ച്, അത് (ആദാമ്യ ജീവൻ) മനുഷ്യർ കഷ്ടപ്പെടുന്നതു കണ്ട് ആസ്വദിക്കുന്നു.\nമനുഷ്യൻ പാപം ചെയ്തപ്പോൾ, ജീവവൃക്ഷത്തിനു മുമ്പിൽ ആ വൃക്ഷത്തിലേക്കുള്ള വഴി കാക്കുവാനായി , എല്ലാ ദിശകളിലേക്കും തിരിയുന്ന ഒരു വാളുമായി കെരൂബുകളെ ദൈവം നിർത്തി. ജീവവൃക്ഷം പ്രതീകവൽക്കരിക്കുന്നത് നിത്യജീവനെയാണ് - ദൈവത്തെ അറിയുന്നത്. ജീവ വൃക്ഷത്തിൻ്റെ മുമ്പിൽ നിർത്തിയ ഈ വാളിലൂടെ ദൈവം ആദാമിനെ പ്രതീകാത്മകമായി കാണിച്ചത് , ഇനി ആരെങ്കിലും ജീവൻ്റെ വൃക്ഷത്തിൽ പങ്കാളിയാകാൻ ആഗ്രഹിക്കുന്നെങ്കിൽ , അവൻ ആദ്യം തൻ്റെ സ്വന്ത ജീവനിൽ വാൾ വീഴുന്നത് അനുഭവിക്കണം എന്നാണ്. ഉൽപ്പത്തി 3: 21 ൽ നാം വായിക്കുന്നത് ആദാമും ഹവ്വയും പാപം ചെയ്ത ഉടൻ, ഏദനിൽ വച്ച് ദൈവം ഒരു മൃഗത്തെ കൊന്ന് അതിൻ്റെ തോൽ അവരെ ധരിപ്പിച്ചു എന്നാണ് . അവിടെയും ദൈവം അവരെ അതേ പാഠം തന്നെ പഠിപ്പിക്കുകയായിരുന്നു - ഇനി അവർക്ക് വസ്ത്രം ധരിപ്പിക്കപ്പെടാനുള്ള ഏക മാർഗ്ഗം ത്യാഗത്തിൻ്റെയും മരണത്തിൻ്റെയും മാർഗ്ഗമാണെന്നാണ് . ഒരു മരണവും കൂടാതെ തങ്ങളെ തന്നെ ധരിപ്പിക്കുവാനാണ് അവർ ആദ്യം ശ്രമിച്ചത് - കേവലം അത്തിയില കൊണ്ട് . എന്നാൽ ദൈവം ആ അത്തിയിലകൾ ദൂരെ എറിഞ്ഞിട്ട് വസ്ത്രം ധരിപ്പിക്കപ്പെടുന്നതെങ്ങനെയെന്ന ശരിയായ മാർഗ്ഗം അവർക്കു കാണിച്ചു കൊടുത്തു. അതുകൊണ്ട് തുടക്കം മുതൽ തന്നെ മനുഷ്യനു ദൈവത്തോടുള്ള കൂട്ടായ്മയ്ക്കും അവിടുത്തെ സ്വഭാവത്താൽ ധരിപ്പിക്കപ്പെടുന്നതിനുമുള്ള മാർഗ്ഗമായി ദൈവം ഊന്നൽ കൊടുക്കുന്നതു ത്യാഗത്തിനാണ്.\nദൈവം കയീനോട് പറഞ്ഞത് അവൻ്റെ സഹോദരനായ ഹാബേലിനോടുള്ള " അവൻ്റെ ഉദ്ദേശ്യം നല്ലതായിരുന്നില്ല" എന്നതാണ് അവൻ്റെ അടിസ്ഥാന പ്രശ്നം എന്നാണ് (ഉൽ .4:7 മാർജിൻ ). "കയീൻ്റെ വഴിയിൽ നടക്കുന്നവരെ " കുറിച്ച് യൂദാ സംസാരിക്കുന്നു (യൂദാ. 11). ആരാണവർ? തങ്ങളുടെ സഹോദരന്മാരോടുള്ള തങ്ങളുടെ ഉദ്ദേശ്യം നല്ലതല്ലാത്തവരാണിവർ. ഈ കാര്യത്തിൽ നമുക്കെല്ലാവർക്കും ഒരു ആത്മപരിശോധന ഉണ്ടായിരിക്കുന്നതു നല്ലതാണ് . നിങ്ങളുടെ സഭയിലുള്ള എല്ലാ സഹോദരീ സഹോദരന്മാർക്കും അവരുടെ കുടുംബാംഗങ്ങൾക്കും ഏറ്റവും നല്ലതു വരണമെന്നാണ് നിങ്ങളുടെ ആഗ്രഹമെന്നു സത്യസന്ധമായി നിങ്ങൾക്കു പറയാൻ കഴിയുമോ? മറ്റു സഭാ വിഭാഗങ്ങളിലുള്ള , നിങ്ങൾക്കറിയാവുന്ന മറ്റു വിശ്വാസികൾക്കു വേണ്ടിയും ഏറ്റവും നല്ലത് ആഗ്രഹിക്കുന്നു എന്ന് നിങ്ങൾക്കു പറയാൻ കഴിയുമോ? അതിനു ശേഷം , നിങ്ങളുടെ വൃത്തം കുറച്ചുകൂടി വിസ്തൃതമാക്കിയിട്ട് നിങ്ങളോടു തന്നെ ചോദിയ്ക്കുക , നിങ്ങൾക്കറിയാവുന്ന എല്ലാവർക്കും വേണ്ടി അവരുടെ ഏറ്റവും വലിയ നന്മ നിങ്ങൾ ആഗ്രഹിക്കുന്നുവോ എന്ന് , നിങ്ങളുടെ ബന്ധുക്കൾ , തങ്ങളുടെ ശത്രുക്കൾ , ഏതെങ്കിലും തരത്തിൽ നിങ്ങളെ ഉപദ്രവിച്ചവർ തുടങ്ങിയവർ ഉൾപ്പെടെ. മറ്റൊരാൾക്കോ അയാളുടെ മക്കൾക്കോ എന്തെങ്കിലും നന്മ സംഭവിക്കുമ്പോൾ നിങ്ങളുടെ ഹൃദയത്തിൽ ഒരു അസ്വസ്ഥത നിങ്ങൾ കാണുന്നെങ്കിൽ (സന്തോഷിക്കുന്നതിനു പകരം ) , അല്ലെങ്കിൽ അവനോ അവൻ്റെ കുടുംബത്തിനോ എന്തെങ്കിലും ദോഷം സംഭവിക്കുമ്പോൾ നിങ്ങളുടെ ഹൃദയത്തിൽ ഒരു സന്തോഷം അനുഭവിക്കുന്നുണ്ടെങ്കിൽ (ഒരു ദുഃഖത്തിനു പകരം ) , അത്തരം മനോഭാവം എന്തിനെ സൂചിപ്പിക്കുന്നു? ഇത്രമാത്രം, ആദാമിൻ്റെ ജീവൻ നിന്നിൽ സജീവവും പ്രവർത്തനക്ഷമവും ആണ് എന്നാണ്.\nഗോതമ്പുമണി നിലത്തു വീണ് മുഴുവനായി ചാകുമ്പോൾ ആണ് അധികം ഫലം ഉണ്ടാകുന്നത്. തനിക്ക് തന്നെ പൂർണമായി മരിക്കുന്നവന് ഒരിക്കലും ഇടർച്ച ഉണ്ടാകുകയില്ല , മറ്റുള്ളവർ എന്തു ചെയ്താലും ചെയ്തി ല്ലെങ്കിലും അത് കാര്യമല്ല. അയാൾ എപ്പോഴും എല്ലാവർക്കും വേണ്ടി നല്ലത് ഉദ്ദേശിക്കുന്നു . അയാൾ തന്നെ സംബന്ധിക്കുന്ന ഒരു കാര്യത്തിലും ഒരിക്കലും കുപിതനാകുകയോ ആരോടും വഴക്കുണ്ടാക്കുകയോ ഇല്ല. അയാൾ ഒരിക്കലും സ്വയസഹതാപത്തിൽതനിക്ക് വേണ്ടി തന്നെ ഒരു തുള്ളി കണ്ണുനീർ പോലും ചൊരിയുകയില്ല - കാരണം , മരിച്ച ആളുകൾ തീർച്ചയായും തങ്ങളുടെ ശവക്കുഴിയിൽ കിടന്നു കരയാറില്ല!\nകയീൻ തൻ്റെ സഹോദരനു നേരെ നന്മ ഉദ്ദേശിക്കാതിരുന്നപ്പോൾ അവൻ്റെ മുഖം വാടിയതും ഇരുണ്ടതും ആയിരുന്നു ( ഉൽ.4:6). ഒരുപക്ഷേ നമുക്കത് മനസ്സിലാകുന്നില്ലായിരിക്കാം, എന്നാൽ നമ്മുടെ ഹൃദയത്തിൻ്റെ ഭാവം നമ്മുടെ മുഖങ്ങളിൽ പ്രതിഫലിക്കും. നിങ്ങൾ മറ്റുള്ളവർക്കു നന്മ ഉദ്ദേശിച്ചാൽ, നിങ്ങളുടെ മുഖം എപ്പോഴും സന്തോഷത്താൽ തിളങ്ങും. അനേകം വിശ്വാസികൾ കയീൻ്റെ വഴിയിലാണ് നടക്കുന്നത്. അവരുടെ നേർത്ത പുഞ്ചിരിയുടെയും അവരുടെ അധരങ്ങളിൽ നിന്നു വരുന്ന " കർത്താവിനു സ്തുതി " എന്ന വാക്കുകളുടെയും അടിത്തട്ടിൽ , തങ്ങളുടെ സഹ വിശ്വാസികളോടുള്ള തെറ്റായ മനോഭാവമാണ് കാണപ്പെടുന്നത് . ആളുകൾ നിങ്ങൾക്കെതിരെ തിരിഞ്ഞ് നിങ്ങൾക്കു ദോഷം ചെയ്യുമ്പോൾ, നിങ്ങളുടെ ഹൃദയത്തിൻ്റെ യഥാർത്ഥ അവസ്ഥ കാണേണ്ടതിന് നിങ്ങളെ സ്കാൻ ചെയ്യാൻ ദൈവം അവരെ ഉപയോഗിക്കുകയാണ് . നിങ്ങൾക്ക് അവരെ സ്നേഹിക്കാൻ കഴിയുന്നില്ലെങ്കിൽ , നിങ്ങൾ ദൈവത്തിൻ്റെ സ്വഭാവത്തിന് പങ്കാളി ആയിട്ടില്ല എന്നാണ് നിങ്ങളുടെ ഹൃദയത്തിൻ്റെ സ്കാൻ കാണിക്കുന്നത്, കാരണം ദൈവത്തിൻ്റെ സ്വഭാവം അവിടുത്തെ ശത്രുക്കളെ സ്നേഹിക്കുന്ന ഒന്നാണ് . യൂദാഇസ് കരിയോത്താവിനുപോലും നന്മയാണ് യേശു ഉദ്ദേശിച്ചത്.\nദൈവം എല്ലാവർക്കും ഏറ്റവും നല്ലതാണ് ആഗ്രഹിക്കുന്നത് . ഈ സ്വഭാവത്തിനു പങ്കാളിയാകാൻ നമുക്കും കഴിയും എന്നതാണ് സുവിശേഷ സന്ദേശം . ആ വിധത്തിൽ സുവിശേഷത്തെ മനസ്സിലാക്കിയിട്ടില്ലാത്തവർ സുവിശേഷം അല്പം പോലും മനസ്സിലാക്കിയിട്ടില്ല.


കഠുവ കേസ്: വിചാരണ തുടങ്ങി, നാര്‍ക്കോ അനാലിസിസ് പരിശോധന വേണമെന്ന് പ്രതികള് | Kathuva rape and murder case\nകഠുവ കേസ്: വിചാരണ തുടങ്ങി, നാര്‍ക്കോ അനാലിസിസ് പരിശോധന വേണമെന്ന് പ്രതികള്\nകേസില് എട്ട് പ്രതികളാണുള്ളത്. തങ്ങള് കുറ്റക്കാരല്ലെന്നും നാര്‍ക്കോ അനാലിസിസ് പരിശോധനയ്ക്ക് തയ്യാറാണെന്നും പ്രതികള് ജില്ലാ സെഷന്‍സ് കോടതിയെ അറിയിച്ചു.\nPublished: Apr 16, 2018, 02:56 PM IST\nകഠുവ (ജമ്മു കശ്മീര്): കഠുവയില് എട്ട് വയസുകാരിയെ ബലാത്സംഗത്തിന് ഇരയാക്കി കൊലപ്പെടുത്തിയ കേസിന്റെ വിചാരണ തുടങ്ങി. കേസില് എട്ട് പ്രതികളാണുള്ളത്. തങ്ങള് കുറ്റക്കാരല്ലെന്നും നാര്‍ക്കോ അനാലിസിസ് പരിശോധനയ്ക്ക് തയ്യാറാണെന്നും പ്രതികള് ജില്ലാ സെഷന്‍സ് കോടതിയെ അറിയിച്ചു.\nകേസ് ഏപ്രില് 28 ന് വീണ്ടും പരിഗണിക്കും. കുറ്റപത്രത്തിന്റെ പകര്‍പ്പ് പ്രതികള്‍ക്ക് നല്‍കാന് കോടതി നിര്‍ദ്ദേശം നല്‍കി. കേസിലെ പ്രായപൂര്‍ത്തിയാകാത്ത പ്രതിയുടെ ജാമ്യാപേക്ഷ പിന്നീട് പരിഗണിക്കും.\nഅതിനിടെ കേസില് സി.ബി.ഐ അന്വേഷണം ആവശ്യപ്പെട്ട് പ്രതി സഞ്ജി റാമിന്റെ മകള് രംഗത്തെത്തി. കേസിനു പിന്നില് ഗൂഢാലോചനയുണ്ടെന്നും ഇത് ബലാത്സംഗക്കേസല്ല, കൊലപാതക കേസാണെന്നും അവര് മാധ്യമങ്ങളോട് പറഞ്ഞു. കേസിന്റെ നടത്തിപ്പിനായി രണ്ട് സ്‌പെഷ്യല് പബ്ലിക് പ്രോസിക്യൂട്ടര്‍മാരെ ജമ്മു കശ്മീര് സര്‍ക്കാര് നിയോഗിച്ചിട്ടുണ്ട്.\nഅതിനിടെ, കൂട്ടബലാത്സംഗത്തിന് ഇരയായി കൊല്ലപ്പെട്ട പെണ്‍കുട്ടിയുടെ പിതാവ് കേസ് ജമ്മു കശ്മീരിന് പുറത്തേക്ക് മാറ്റണമെന്ന ആവശ്യവുമായി സുപ്രീംകോടതിയെയും സമീപിച്ചിട്ടുണ്ട്. തങ്ങള്‍ക്ക് മതിയായ സുരക്ഷ ഉറപ്പാക്കണമെന്ന ആവശ്യവും പെണ്‍കുട്ടിയുടെ പിതാവ് മുന്നോട്ടുവച്ചിട്ടുണ്ട്. ജീവന് ഭീഷണിയുണ്ടെന്ന പരാതിയുമായി പെണ്‍കുട്ടിക്കുവേണ്ടി ഹാജരാകുന്ന അഭിഭാഷക ദീപിക സിങ് റാവത്തും രംഗത്തെത്തിയിട്ടുണ്ട്.\nപെണ്‍കുട്ടിയെ പീഡിപ്പിക്കാനായി ഉപയോഗിച്ച ക്ഷേത്രത്തിന്റെ കെയര് ടേക്കറാണ് മുഖ്യ ആസൂത്രകന്. സഞ്ജി റാം, ഇയാളുടെ ബന്ധു, പോലീസുദ്യോഗസ്ഥനായ ദീപക് ഖജൗരിയ, സുരേന്ദര് വെര്‍മ, പര്‍വേഷ് കുമാര്, വിശാല് ജംഗോത്ര, ഒരു പ്രായപൂര്‍ത്തിയാകാത്തയാള് തുടങ്ങിയവരാണ് പ്രതികള്. എല്ലാ പ്രതികളും അറസ്റ്റിലായിട്ടുണ്ട്.\nപ്രതികളില് നിന്ന് പണം വാങ്ങി തെളിവുകള് നശിപ്പിക്കാന് ശ്രമിച്ചതിന് കോണ്‍സ്റ്റബിളായ തിലക് രാജ്, സബ് ഇന്‍സ്പെക്ടര് ആനന്ദ് ദുത്ത എന്നിവരേയും പ്രതികളാക്കിയിട്ടുണ്ട്. കഴിഞ്ഞ ജനുവരിയിലാണ് പെണ്‍കുട്ടി ക്രൂരമായ പീഢനത്തിനൊടുവില് കൊല്ലപ്പെടുന്നത്.


പഞ്ചറായാലും കാറ്റുപോകില്ല; പഞ്ചര് സേഫ് ടയറുമായി സിയറ്റ് - Malayalam DriveSpark\nപഞ്ചറായാലും കാറ്റുപോകില്ല; പഞ്ചര് സേഫ് ടയറുമായി സിയറ്റ്\nUpdated: Monday, July 27, 2020, 15:38 [IST]\nമുംബൈ ആസ്ഥാനമായുള്ള ടയര് നിര്‍മ്മാതാക്കളായ സിയറ്റ് ഉപഭോക്താക്കള്‍ക്കായി പുതിയ സംരംഭങ്ങളാണ് കൊണ്ടുവരുന്നത്. കഴിഞ്ഞയാഴ്ച ഡോര്-സ്റ്റെപ്പ് സേവനം കമ്പനി അരംഭിച്ചു.\nഇത്തവണ കമ്പനി ഉപഭോക്താക്കള്‍ക്കായി ഒരു പുതിയ സെറ്റ് ടയറുകള് വിപണിയില് പരിചയപ്പെടുത്തി. സിയറ്റ് പഞ്ചര് സേഫ് ടയറുകള് എന്ന് വിളിക്കുന്ന ഈ ടയറുകള് ഒരു പഞ്ചറിനുശേഷം വായുമര്‍ദ്ദം നഷ്ടപ്പെടുന്നതിനെ പ്രതിരോധിക്കുന്നു.\nഅതുവഴി ടയര് നന്നാക്കേണ്ട ആവശ്യമില്ലാതെ ഉപഭോക്താവിന് യാത്ര തുടരാന് ഇത് അനുവദിക്കുന്നു. നിലവില് കേരളത്തിലും ബംഗളൂരു, മൈസൂരു തുടങ്ങി കര്‍ണാടകത്തിന്റെ ചില ഭാഗങ്ങളിലും തമിഴ്‌നാട്ടിലെ കോയമ്പത്തൂരിലും സേലത്തും പുതിയ ടയര് ലഭ്യമാണെന്നും സിയറ്റ് അറിയിച്ചു.\nപഞ്ചറായാലുടന് കാറ്റുപോകാത്ത രീതിയിലാണ് ഇതിന്റെ രൂപകല്‍പന. വായുമര്‍ദ നഷ്ടം ചെറുക്കാന് പ്രാപ്തിയുള്ളതുകൊണ്ട് ഈ ട്യൂബ് രഹിത ടയറുകള് പഞ്ചര് നേരിട്ടാലും പ്രശ്‌നരഹിതവും സുരക്ഷിതവുമായ യാത്ര ഉപഭോക്താവിന് നല്‍കുമെന്നാണ് സിയറ്റിന്റെ വാഗ്ദാനം.\nടയറിലെ സീലന്റിന്റെ സാന്നിധ്യമാണ് പഞ്ചര് സ്വയം ഒട്ടിക്കാന് ഈ ശ്രേണിയെ സഹായിക്കുന്നത്. സിയറ്റ് ആഭ്യന്തരമായി വികസിപ്പിച്ച ഈ സീലന്റിന്റെ പകര്‍പ്പവകാശവും കമ്പനി സ്വന്തമാക്കിയിട്ടുണ്ടെന്നും റിപ്പോര്‍ട്ടില് പറയുന്നു.\n2.5 മില്ലിമീറ്റര് വരെ വ്യാസമുള്ള ആണികള് സൃഷ്ടിക്കുന്ന പഞ്ചര് സ്വയം പരിഹരിക്കാന് ഈ സീലന്റിനാവുമെന്നാണു കമ്പനി വ്യക്തമാക്കുന്നത്. നിലവില് വിപണിയിലുള്ള പ്രധാന ബ്രാന്‍ഡുകളിലെ മോട്ടോര് സൈക്കിളുകളില് ഉപയോഗിക്കാനായി ഏഴു വ്യത്യസ്ത വലിപ്പത്തിലുള്ള പഞ്ചര് സേഫ് ടയറുകള് സിയറ്റ് പുറത്തിറക്കിയിട്ടുണ്ട്.\nഇരുചക്രവാഹന യാത്രയിലെ ഏറ്റവും വലിയ വെല്ലുവിളിയായ ടയര് പഞ്ചര് അനായാസം കൈകാര്യം ചെയ്യാനുള്ള ശ്രമമാണു പുതിയ ശ്രേണിയിലൂടെ കമ്പനി നടത്തുന്നതെന്ന് ചീഫ് മാര്‍ക്കറ്റിങ് ഓഫിസര് അമിത് തൊലാനി അഭിപ്രായപ്പെട്ടു.\nMOST READ: കോമ്പസിന് വൻ ഡിസ്‌കൗണ്ടുമായി ജീപ്പ്\nപഞ്ചര് ഉണ്ടായാലും അതു സ്വയം പരിഹരിക്കാനുള്ള കഴിവാകും പുതിയ ടയര് ശ്രേണിയുടെ ഏറ്റവും വലിയ സവിശേഷതയെന്നും അദ്ദേഹം വ്യക്തമാക്കി. അടുത്തിടെയാണ് സിയറ്റ് ഉപഭോക്താക്കള്‍ക്കായി കോണ്‍ടാക്ട്ലെസ് പദ്ധതി അവതരിപ്പിച്ചത്. ഉപഭോക്താക്കളുടെ സുരക്ഷയ്ക്കായിട്ടാണ് ഇത്തരത്തിലൊരു പദ്ധതി അവതരിപ്പിച്ചതെന്ന് കമ്പനി അറിയിച്ചു.\nപുതിയ സിയറ്റ് സേവനങ്ങളില് കോണ്‍ടാക്ട്ലെസ് പിക്ക് ആന്‍ഡ് ഡ്രോപ്പ് സേവനം, അപ്പോയിന്റ്മെന്റ് അടിസ്ഥാനമാക്കിയുള്ള സേവനം, ഇന്-ഷോപ്പ് നടപടികള് എന്നിവ ഉള്‍പ്പെടുന്നു.\nCEAT Introduces Puncture Safe Tyres For Motorcycles. Read in Malayalam.


അംഗവൈകല്യമുള്ളവര്‍ക്ക് നമുക്കൊപ്പം വരാം, വളരാം\nഅഞ്ജലി മേനോന് സംവിധാനം ചെയ്ത 'ബാംഗ്ലൂര് ഡെയ്‌സ്' എന്ന ചിത്രത്തിലെ ഏറെ ശ്രദ്ധിക്കപ്പെട്ട ഒരു കഥാപാത്രമായിരുന്നു പാര്‍വതി അവതരിപ്പിച്ച ആര് ജെ സാറ. അരയ്ക്ക് താഴോട്ട് തളര്‍ന്ന ഒരു വ്യക്തി ആയിരുന്നിട്ടും തന്റെ ജീവിതത്തെ വളരെ പോസിറ്റീവ് ആയി കാണാനും സമൂഹത്തിലെ ബാക്കിയുള്ളവര്‍ക്കൊപ്പം സഞ്ചരിക്കാനും ആ കഥാപാത്രം പ്രേക്ഷകരെ പ്രചോദിപ്പിക്കുന്നു.\nചിത്രത്തില് സാറയുടെ കഥാപാത്രത്തിന്റെ സന്തത സഹചാരിയായ ഒരു മുച്ചക്ര വാഹനമുണ്ട്. സിനിമയോടൊപ്പം ഈ വാഹനവും ശ്രദ്ധേയമായിരുന്നു. എന്നാല് മറ്റൊരു ശ്രദ്ധേയമായ കാര്യം ഈ വാഹനം നിര്‍മ്മിച്ചത് ഒരു കൂട്ടം മലയാളികള് ചേര്‍ന്നാണ്. ബാംഗ്ലൂരില് പ്രവര്‍ത്തിക്കുന്ന ഓസ്ട്രിച്ച് മൊബിലിറ്റി ഇന്‍സ്ട്രുമെന്റ്‌സ് പ്രൈവറ്റ് ലിമിറ്റഡ് എന്ന ഇത്തരത്തിലെ വാഹനങ്ങള് നിര്‍മ്മിക്കുന്ന കമ്പനിയുടെ തലപ്പത്തുള്ളത് കൊല്ലം ശാസ്താംകോട്ടക്കാരായ ഹരി വാസുദേവന്, ബിനു ജെ, ഹര്‍ഷകുമാര്, ശ്രീജിത്ത്, വേണു കൃഷ്ണന് യു എന്ന ചങ്ങാതിക്കൂട്ടമാണ്.\nഹരി വാസുദേവിന്റെ തലയില് ഉദിച്ച ആശയം 2007ലാണ് പ്രാവര്‍ത്തികമായത്. അംഗവൈകല്യമുള്ളവര്‍ക്കും ശാരീരികാസ്വസ്ഥതതകള് ഉള്ളവര്‍ക്കും ഉപയോഗിക്കാന് കഴിയുന്ന വാഹനങ്ങളുടെ പണിപ്പുര അങ്ങനെയാണ് സജ്ജരായത്.\n2011ലെ സെന്‍സസ് പ്രകാരം നമ്മുടെ രാജ്യത്ത് ശാരീരികമായി അസ്വസ്ഥതകള് അനുഭവിക്കുന്ന രണ്ടു കോടിയില് പരം ആളുകള് ഉണ്ട്. ഇവര്‍ക്ക് പുറം ലോകം കാണിക്കുക എന്ന ലക്ഷ്യത്തോടെയാണ് 'ഓസ്ട്രിച്ച് മൊബിലിറ്റി ഇന്‍സ്ട്രുമെന്റ് എന്ന ഏലക്ട്രിക് വീല്‍ചെയര് ഉത്പാദനം ആരംഭിച്ചത്. 2007ല് ആരംഭിച്ച ഈ സ്ഥാപനത്തിലൂടെ ഇത് വരെ ഏകദേശം 1500 ഓളം ആളുകളെ ഞങ്ങള് പുറം ലോകത്തേക്ക് എത്തിച്ചു. അവരില് സ്‌കൂളില് പഠിക്കുന്ന കുട്ടി മുതല് വൃദ്ധര് വരെയുണ്ട്. ഹരി വാസുദേവ് പറയുന്നു.\nബാറ്ററി ഉപയോഗിച്ചാണ് വീല് ചെയര് പ്രവര്‍ത്തിക്കുന്നത്. കല്ലും മണ്ണും നിറഞ്ഞ ദുര്‍ഘടമായ വഴിയിലൂടെയും ഈ വീല് ചെയറിലൂടെ അനായാസം സഞ്ചരിക്കാന് സാധിക്കും.ഉപയോഗിക്കുന്ന ആളുടെ ഇഷ്ടപ്രകാരം ഇതിന്റെ സീറ്റും സ്പീഡും നിയന്ത്രിക്കാന് സാധിക്കും.\nഅറുപതിനായിരം രൂപ മുതല് മൂന്നു ലക്ഷം രൂപ വരെ വില വരുന്ന7വിവിധ തരത്തിലുള്ള മോഡലുകളില് ഈ വീല്‍ചെയറുകള് ലഭ്യമാണ്. വില കൂടുന്നതനുസരിച്ച് ഇതിന്റെ സജ്ജീകരണങ്ങളും കൂടും.\nഓസ്ട്രിച്ച് മൊബിലിറ്റി ഇന്‍സ്ട്രുമെന്റ്‌സിന്റെ കണ്ടുപിടിത്തങ്ങള് ഇതിലൂടെ അവസാനിക്കുന്നില്ല. അംഗവൈകല്യമുള്ളവര്‍ക്ക് സ്വയം തൊഴില് ചെയ്യാന് സംവിധാനമൊരുക്കുന്ന ഒരു മുച്ചക്ര സൗരോര്‍ജ്ജ വാഹനവും ഇവര് വികസിപ്പിച്ചെടുത്തിട്ടുണ്ട്. സണ്ണി സ്‌പ്ലെണ്ടര് എന്നാണ് ഈ വാഹനത്തിന്റെ പേര്.\nഓസ്ട്രിച്ച് മൊബിലിറ്റി ഇന്‍സ്ട്രുമെന്റ്‌സിന്റെ വെബ്‌സൈറ്റ് ചുവടെ


വെള്ളിടിയാകാൻ കേന്ദ്ര നയം, കേരളത്തിന് ‘ശത്രു’; സ്വകാര്യ ബസുകൾ ഇനി ഓടില്ലേ? - Centre for Public Policy Research (CPPR)\nകൊച്ചി∙ ഇന്ധനവില കോവിഡ് കാലത്തിനു മുൻപുള്ളതിന്റെ ഇരട്ടിയാവാൻ അധികകാലം വേണ്ടിവരുമെന്നു തോന്നുന്നില്ല. ലോക്ഡൗൺ ഇല്ലായിരുന്നെങ്കിൽ ബസ് ചാർജ് വർധന ആവശ്യപ്പെട്ടു നാലോ അഞ്ചോ പണിമുടക്കുകൾ ഉണ്ടാവേണ്ട സമയവും കഴിഞ്ഞു. കോവിഡ് മഹാമാരി അടങ്ങി, അടുത്ത വർഷത്തിലെങ്കിലും ജനജീവിതം സാധാരണ നിലയിലേക്കെത്തുമെന്നു പ്രതീക്ഷിക്കാം. ബസ് ഒാടിത്തുടങ്ങിയാൽ ബസ് ചാർജ് വർധനയുണ്ടാവും. അത് അത്ര കുറവൊന്നുമായിരിക്കണമെന്നുമില്ല. വരുമാനമില്ലാതെ വിഷമിക്കുന്ന ദിവസക്കൂലിക്കാർക്കും ചെറിയ ശമ്പളമുള്ളവർക്കും വർധിപ്പിച്ച ബസ് ചാർജ് നൽകി യാത്രചെയ്യാൻ കഴിയുമോ?\nസ്ഥിര വരുമാനമുള്ളവർ ഇരുചക്രവാഹനങ്ങളിലേക്കു മാറും. മൈലേജ് നോക്കുമ്പോൾ ബസ് ചാർജിനേക്കാൾ ലാഭമാണ് ഇരുചക്ര വാഹനം. ഇരുചക്ര വാഹനത്തിനു പ്രാപ്തിയില്ലാത്ത സ്ത്രീകൾ, വയോധികർ, കുട്ടികൾ എന്നിവർ എന്തുചെയ്യും? താഴ്ന്ന വരുമാനക്കാർ എങ്ങനെ യാത്ര ചെയ്യും? നഷ്ടത്തിൽനിന്നു കരകയറാനാവാതെ എത്ര ബസുകൾ വീണ്ടും സർവീസിന് ഇറങ്ങും? വൈദ്യുതി സ്കൂട്ടറുകൾ സർക്കാർ സബ്സിഡിയോടെ നിരത്തുകൾ കയ്യടക്കാൻ തുടങ്ങുകയാണ്. ബസ് ചാർജ് വർധിപ്പിക്കാതെ, വ്യവസായ മേഖല എന്ന നിലയിൽ സ്വകാര്യ ബസ് വ്യവസായത്തിന് ഇളവുകൾ നൽകുകയാണ് സർക്കാർ െചയ്യേണ്ടത്. ഇന്ധന സബ്സിഡി, നികുതി കുറവ് തുടങ്ങിയ ഇളവുകൾ…\nഎല്ലാം മാറ്റിമറിച്ച കോവിഡ് കാലത്തിൽ പൊതു ഗതാഗതം സംബന്ധിച്ച നമ്മുടെ കാഴ്ചപ്പാടുകളും മാറ്റേണ്ട സമയമായിരിക്കുകയാണ്. സ്വകാര്യ ബസ് വ്യവസായം – ഒട്ടേറെ തെറ്റിദ്ധാരണകളും മുൻ ധാരണകളുമുള്ള മേഖലയുമാണ്.\nകണ്ടില്ലെന്നു നടിക്കാനാവില്ല ബസ് വ്യവസായത്തെ…\nവിദ്യാർഥിയായിരിക്കെ, കൺസഷൻ നൽകാത്ത, കുട്ടികളെ ആട്ടിയോടിക്കുന്ന പൊതുശത്രു…ജോലിക്കാലത്ത് സമയം പാലിക്കാത്തതിനും ബസിലെ തിരക്കിനുമാണു കുറ്റം… പ്രായമായപ്പോഴാവട്ടെ, സ്പീഡും തിടുക്കവും…. ജനനം മുതൽ മരണം വരെ മലയാളിക്കു ശത്രുപക്ഷത്താണു സ്വകാര്യ ബസ് വ്യവസായം. മരണപ്പാച്ചിലിനിടയിൽ റോഡിൽ പൊലിഞ്ഞുപോയ ജീവനുകളെത്ര, ഒന്നോ രണ്ടോ മിനിറ്റുകളുടെ പേരിൽ മൂന്നോ നാലോ യാത്രക്കാർക്കുവേണ്ടി നടുറോഡിൽ പോരു കോഴികളേപ്പോലെ കൊത്തുകൂടിയതിന്റെ ഫലശൂന്യത ഇപ്പോഴെങ്കിലും ബസ് ഉടമകൾ ഒാർക്കുന്നുണ്ടാവുമോ? എന്നും വെറുപ്പു സഹിച്ചു കഴിയേണ്ടവരാണോ സ്വകാര്യ ബസുകാർ?\nതെലങ്കാനയ്ക്കു പോകുന്ന 1000 കോടിയുടെ നിക്ഷേപത്തെക്കുറിച്ചു നടക്കുന്ന ചർച്ചകളുടെ കുറച്ചെങ്കിലും ഇൗ മേഖലയ്ക്കും കിട്ടേണ്ടതല്ലേ? 1000 കോടിയുടെ മുതൽമുടക്കല്ല, പ്രതിവർഷം 1000 കോടിയോളം രൂപ സർക്കാരിനു നികുതിയായി നൽകുന്ന പരമ്പരാഗത മേഖലയാണു സ്വകാര്യ ബസ് വ്യവസായം. ഒരു ലക്ഷത്തിലേറെ തൊഴിലാളികൾ ഇതുകൊണ്ടു ജീവിക്കുന്നു. പരോക്ഷമായി 8 ലക്ഷം പേരുടെ തൊഴിൽ മാർഗം. സ്വകാര്യ ബസുകൾ പിൻവാങ്ങിയാൽ ഒരു താലൂക്കിൽ പോലും ജനങ്ങൾക്കു ഗതാഗത സൗകര്യം ഒരുക്കാൻ സർക്കാരിന് ഇന്നത്തെ നിലയിൽ കെൽപില്ല. അതിനാൽ സ്വകാര്യ ബസുകളെക്കുറിച്ചുള്ള സർക്കാർ നയത്തിൽ അടിയന്തരമായി മാറ്റം വേണം.\nകെഎസ്ആർടിസി എന്ന ‘സ്വന്തംകുട്ടി’\nസർക്കാരിനു കെഎസ്ആർടിസി മാത്രമാണ് ബസ് വ്യവസായം. ഗതാഗത മന്ത്രി കെഎസ്ആർടിസിയുടെ മാത്രം. സ്വകാര്യ ബസുകൾ ശത്രുപക്ഷത്താണ്. പബ്ലിക് ട്രാൻസ്പോർട്ട് എന്ന നിലയിൽ ഇൗ വ്യവസായത്തെ കാണണം. കോടികൾ നഷ്ടംവരുത്തുന്ന കെഎസ്ആർടിസിക്ക് എത്ര കോടികൾ സഹായം നൽകിയിട്ടും കര കയറുന്നില്ല. പൊതു ഗതാഗതത്തിന്റെ ഭാഗമെന്ന നിലയിൽ കെഎസ്ആർടിസിയും കേരളത്തിന് അനിവാര്യമാണ്. അതു നിലനിൽക്കുമ്പോൾത്തന്നെ സ്വകാര്യ ബസ് മേഖലയും അഭിവൃദ്ധിപ്പെടണം. പക്ഷേ, പലപ്പോഴും സർക്കാർ നയങ്ങൾ കെഎസ്ആർടിസിക്കു വേണ്ടിയാണ്. ബസ് ചാർജ് വർധിപ്പിക്കുന്നതു പോലും അങ്ങനെ തന്നെ.\nസ്വകാര്യ ബസുകൾ സർവീസ് നടത്തിയിരുന്ന സൂപ്പർ ക്ലാസ് റൂട്ടുകൾ സർക്കാർ കെസ്ആർടിസിക്കു വേണ്ടി ഏറ്റെടുത്തെങ്കിലും മുഴുവൻ റൂട്ടിലും ഒാടിക്കാനുള്ള ബസ് ഇല്ല. ഏറ്റവും ഒടുവിലായി, സ്വകര്യ ബസുകൾ ഒാടിക്കൊണ്ടിരുന്ന 220 റൂട്ടുകൾ കൂടി ഏറ്റെടുത്ത് ഉത്തരവിറങ്ങി. അതിന്റെ ഹിയറിങ് നടന്നുവരികയാണ്. 140 കിലോമീറ്ററിൽ കൂടുതലുള്ള റൂട്ടുകൾ ഇനി കെഎസ്ആർടിസിക്കു മാത്രമേ ഉണ്ടാവൂ. കുറേ വർഷങ്ങളായി പുതിയ ബസുകളൊന്നും വാങ്ങാത്ത കെഎസ്ആർടിസിക്ക് സ്വന്തം ബസ് ഉപയോഗിച്ച് ഇൗ റൂട്ടുകൾ ഒാടാനും കഴിയാത്ത അവസ്ഥ!\nഒരു ബസ്മാറിയാൽ 30 ഇരുചക്രവാഹനം\n1000 ആളുകൾക്ക് ഒരു ബസ് എന്നതാണ് ഇന്ത്യയിൽ പൊതുവെ അംഗീകരിച്ചിട്ടുള്ള നയം. കേരളത്തിൽ സ്വകാര്യ ബസുകളും കെഎസ്ആർടിസിയും ബസ് മേഖലയിൽ പൊതുഗതാഗതം കൈകാര്യം ചെയ്യുന്നു. പൊതുഗതാഗത മേഖല മറ്റു സംസ്ഥാനങ്ങളെ അപേക്ഷിച്ചു കേരളത്തിൽ താരതമ്യേന മെച്ചമാണെന്നു പറയാം. സ്വകാര്യ മേഖലയ്ക്കു പൊതുഗതാഗതത്തിൽ മേധാവിത്വമുള്ള ഏതാനും സംസ്ഥാനങ്ങളിൽ ഒന്നാണു കേരളം.\nസംസ്ഥാനത്തെ 3.5 കോടി ജനങ്ങൾക്കു കണക്കനുസരിച്ച് 35,000 ബസ് വേണം. കെഎസ്ആർടിസിക്ക് ആകെയുള്ളത് 6000 ബസുകൾ. സ്വകാര്യ മേഖലയിൽ 12,000 ബസുകൾ. ആകെ 18,000 ബസ്. കണക്കനുസരിച്ച് 14,000 ബസുകളുടെ കുറവുണ്ട്. ഇത്രയും ബസുകൾ പുതുതായി ഇറക്കിയാൽ എവിടെ ഒാടിക്കുമെന്നു ചോദിക്കാൻ വരട്ടെ. ഒരു ബസ് റോഡിൽനിന്നു മാറുമ്പോൾ ഇരുചക്ര വാഹനങ്ങളും കാറുകളും ഉൾപ്പെടെ 30 വാഹനങ്ങൾ പകരം ഇറങ്ങുന്നുവെന്നു മനസ്സിലാക്കണം.\nകോവിഡ് ലോക്ഡൗണിനു ശേഷം കെഎസ്ആർടിസിക്കു 3000 ബസുകൾ മാത്രമാണു നിരത്തിൽ ഇറക്കാനായത്. സ്വകാര്യ ബസുകളിൽ 6000 എണ്ണമെങ്കിലും ഒാടുന്നു. ബാക്കിയെല്ലാം കയറ്റിയിട്ടിരിക്കുന്നു. സ്വകാര്യ ബസുകൾ നിരത്തിൽനിന്നു മാറുമ്പോൾ നഷ്ടം സാധാരണക്കാർക്കാണ്. പ്രത്യേകിച്ചും ചെറിയ വരുമാനമുള്ള സ്ത്രീകൾക്ക്. ബസ് അല്ലാതെ അവർക്കു മറ്റു മാർഗങ്ങൾ ആശ്രയിക്കാനാവില്ല. തുടക്കം മുതൽ അവസാന ഘട്ടം വരെ എത്തുന്ന പൊതു ഗതാഗത സംവിധാനം (ലാസ്റ്റ് മൈൽ കണക്ടിവിറ്റി) ഇല്ലാത്തതുമൂലമാണ് നമ്മുടെ നാട്ടിൽ ഇത്രയധികം സ്വകാര്യ വാഹനങ്ങൾ ഉണ്ടായതെന്നു സാരം.\nസ്വകാര്യ ബസുകളുടെ എണ്ണം ഗണ്യമായി കുറഞ്ഞ 1990കൾക്കു ശേഷമാണു സ്വകാര്യ വാഹനങ്ങളുടെ പെരുപ്പം ഉണ്ടായത്. ഉദാരവൽക്കരണത്തിന്റെ ഭാഗമായി പുതിയ മോഡൽ കാറുകളും ഇരുചക്ര വാഹനങ്ങളും വന്നതും വായ്പ ഉദാരമാക്കിയതും ഇതിനു കാരണമായി പറയാം. അതിലേക്കു നയിച്ച കാരണം സ്വകാര്യ ബസുകളുടെ പിൻവാങ്ങലും അടിക്കടിയുള്ള ബസ് ചാർജ് വർധനയുമാണ്. പൊതു ഗതാഗതം പ്രോത്സാഹിപ്പിക്കപ്പെടുകയും സ്വകാര്യ വാഹനങ്ങൾ നിരുത്സാഹപ്പെടുത്തുകയുമാണ് ഏതു വികസിത സമൂഹവും ചെയ്യേണ്ടത്. പുതിയ റോഡും മേൽപ്പാലവും ഹൈ സ്പീഡ് കാറുകളുമല്ല, പൊതു ഗതാഗത സൗകര്യങ്ങൾ വികസിപ്പിക്കുകയാണ് എല്ലാ രാജ്യങ്ങളും ചെയ്തുകൊണ്ടിരിക്കുന്നത്.\nആളെ കൊല്ലിക്കുന്നു റണ്ണിങ്ടൈം\nയാത്രക്കാരുടെ തിരക്കോ, ആവശ്യമോ, സ്ഥലത്തിന്റെ പിന്നാക്കാവസ്ഥയോ കണക്കിലെടുത്തല്ല ഇന്നു ബസ് സർവീസ്. ആർടിഎ അനുവദിച്ചു നൽകിയിട്ടുള്ള സമയത്തിന്റെ അടിസ്ഥാനത്തിലാണു സ്വകാര്യ ബസ് സർവീസ്. 25 വർഷം മുൻപുള്ള റോഡിലെ തിരക്കു കണക്കാക്കിയാണു റണ്ണിങ് ടൈം. ആ സമയത്ത് ഒരു ബസിനും ഇന്നു കേരളത്തിൽ ഒാടാൻ കഴിയില്ല. അത്രയ്ക്കുണ്ട് റോഡിലെ തിരക്കും ബ്ലോക്കും. ഞായറാഴ്ച ഒരു പക്ഷേ റണ്ണിങ് ടൈം പാലിക്കാൻ കഴിഞ്ഞേക്കും.\nഇതു മനസിലാക്കാതെയാണു പുതിയ പെർമിറ്റ് നൽകുന്നത്. ഒാരോ ട്രിപ്പും സമയം പാലിക്കാനാവാതെ വരുമ്പോൾ ചിലതു വേണ്ടെന്നു വയ്ക്കുന്നു. അതു കുറ്റകരമാണ്. ചിലത് ഓടിയെത്താനാവാതെ റീഫണ്ട് ചെയ്യുന്നു. മിക്കവാറും മരണപ്പാച്ചിൽ നടത്തിയാണു സമയം കറക്ട് ആക്കുന്നത്. ഇൗ യാത്ര പലതും അപകടത്തിലേക്കാണ്; ഒട്ടേറെ മരണങ്ങൾ ഉണ്ടായിട്ടുള്ളത്. അമിത വേഗം ഇന്ധന ഉപയോഗം കൂട്ടുമെന്നു മാത്രമല്ല, വാഹനത്തിനും ദോഷമാണ്.\nസ്വകാര്യ ബസുകൾക്കു റണ്ണിങ് ടൈം വില്ലനാണ്. അതാണ് ആദ്യം മാറേണ്ടത്. എല്ലാ വാഹനങ്ങളിലും ജിപിഎസ് ഘടിപ്പിക്കാൻ വാഹന ഉടമകൾ നിയമപ്രകാരം ബാധ്യസ്ഥരാണിപ്പോൾ. ഇതുണ്ടെങ്കിൽ ഒാരോ ട്രിപ്പിനും വേണ്ടിവരുന്ന സമയം ഇന്റലിജന്റ് സോഫ്റ്റ്‌വെയറിനു കണക്കാക്കാം. അതനുസരിച്ചു സമയം നിശ്ചയിക്കാം. റോഡിൽ നിൽക്കുന്ന യാത്രക്കാരനും അറിയാം. ഒരു ദിശയിലേക്ക് എത്ര ബസുകൾ വരുന്നുണ്ട്, എത്ര സമയം ഇടവേളകളിൽ, അതിലെ തിരക്കെത്ര തുടങ്ങിയ കാര്യങ്ങൾ.\nമോട്ടോർ വെഹിക്കിൾസ് ആക്ട് അനുസരിച്ചാണു ബസുകൾക്ക് പെർമിറ്റ്. പെർമിറ്റ് നൽകാനുള്ള അധികാരം റീജണൽ ട്രാൻസ്പോർട്ട് അതോറിറ്റിക്കും. ജില്ലാ കലക്ടർ, ജില്ലാ പൊലീസ് മേധാവി, ഡപ്യൂട്ടി ട്രാൻസ്പോർട്ട് കമ്മിഷണർ എന്നിവർ ചേർന്നാൽ ആർടിഎ ആയി. ആർടിഎ അനുമതി കിട്ടിയാൽ ഫീസ് അടച്ചു ടൈം സ്ലോട്ടിന് അപേക്ഷിക്കാം. അതിനു മുൻപ് ടൈമിങ് കോൺഫറൻസ് നടത്തും. അപേക്ഷിച്ച സമയത്തിനു മുന്നിലും പിന്നിലുമുള്ള ബസുകൾ എതിർക്കും. പക്ഷേ, പെർമിറ്റ് കൊടുത്തേ പറ്റൂ. ഇൗ അടി കോൺഫറൻസിൽ തീരുന്നില്ല, പിന്നീടുള്ള കാലം മുഴുവൻ റോഡിൽ തീർക്കും, ആരെങ്കിലും പിൻവാങ്ങും വരെ. അപേക്ഷിക്കുന്ന റൂട്ടിൽ പുതിയ പെർമിറ്റ് ആവശ്യമുണ്ടോ, യാത്രക്കാരുണ്ടോ എന്നു പരിശോധിക്കാനുള്ള വിവരങ്ങൾ ആർടിഎക്ക് ഇല്ല. ഇതു മാറണം.\nയാത്രക്കാർ അധികമുള്ളിടത്തു ബസ് ഇല്ലെങ്കിൽ സ്വകാര്യ വാഹനങ്ങൾ റോഡുകളിൽ നിറയും. 2000ത്തിലെ കണക്കനുസരിച്ചു കേരളത്തിൽ പൊതു ഗതാഗതത്തെ ആശ്രയിക്കുന്നവരുടെ എണ്ണം 74% ആയിരുന്നു. 2015ൽ ഇത് 49% ആയി കുറഞ്ഞു. വീണ്ടും5വർഷം കഴിയുമ്പോൾ അതു പിന്നെയും താഴേക്കുപോയി. 1995–2000 കാലത്തൂ കേരളത്തിൽ 32,000 ബസുകൾ ഉണ്ടായിരുന്നത് 12,000 ആയി കുറഞ്ഞു. 8000 മാത്രമേ ഉള്ളൂവെന്നു സ്വകാര്യ ബസ് ഉടമകളുടെ സംഘടനകൾ പറയുന്നു. കോവിഡ് കാലം കഴിഞ്ഞ് ഇതിൽ എത്രയെണ്ണം സർവീസിനുണ്ടാവുമെന്നു കണ്ടറിയണം.\nകിട്ടുന്നതു മുഴുവൻ സ്വന്തം പോക്കറ്റിലേക്കു പോരട്ടെയെന്നാണ് ഇനിയും ഭാവമെങ്കിൽ ബസ് ഉടമകൾക്കു റോഡിൽ പോരു കോഴികളെപ്പോലെ കൊത്തുകൂടാനേ കഴിയൂ. കേന്ദ്ര സർക്കാരിന്റെ പുതിയ നയം അനുസരിച്ച് ബസ് സർവീസ് മേഖലയിൽ ഒല, ഉൗബർ പോലുള്ള അഗ്രഗേറ്റർ ലൈസൻസ് വരാനൊരുങ്ങുകയാണ്. അവർ വരുമ്പോൾ ആദ്യം പോകേണ്ടിവരിക ഒറ്റയ്ക്കു നിൽക്കുന്ന ബസുടമകളായിരിക്കും. അതിനു മുൻപുതന്നെ ഉടമകൾ ചങ്ങാത്തത്തിലായി വരാനിരിക്കുന്ന വിപത്തിനെ ഒന്നിച്ചു ചെറുക്കുകയേ നിവൃത്തിയുള്ളു. ആയിരക്കണക്കിനു ഒാട്ടോറിക്ഷകളെ ഒരു കോ ഒാർഡിനേഷർ കമ്മിറ്റിക്കു കീഴിൽ കൊണ്ടുവരാൻ കൊച്ചിയിൽ കഴിഞ്ഞു. നൂറോളം ബസുകളും കൊച്ചിയിൽ7കമ്പനികളായി പ്രവർത്തിക്കുന്നു. അവർക്ക് അതിന്റേതായ മെച്ചമുണ്ട്.\nസ്വകാര്യ ബസുകൾ ഒറ്റ സംവിധാനത്തിനു കീഴിൽ കൊണ്ടുവരാൻ സർക്കാർ ഉത്സാഹിക്കണം. 14 ജില്ലകളിലെയും സ്വകാര്യ ബസുകളെ ഉൾപ്പെടുത്തി ആറോ, ഏഴോ കമ്പനി രൂപീകരിക്കാം. ഇതെല്ലാം ചേർത്ത് ഒറ്റ ഘടകമാക്കാം. സിയാൽ മാതൃകയിലുള്ള കമ്പനി മതിയാവും. ഐഎഎസ് റാങ്കിലുള്ള ഒരു ഉദ്യോഗസ്ഥനെയോ മാനേജ്മെന്റ് വിദഗ്ധനെയൊ തലപ്പത്തു വയ്ക്കാം. കൊച്ചി മെട്രൊപ്പൊലീറ്റൻ ട്രാൻസ്പോർട്ട് അതോറിറ്റി (കെഎംടിഎ ) സിഇഒയെ ചുമതല ഏൽപ്പിച്ചാലും മതി. ഇൗ കമ്പനിയിൽ സർക്കാരിനു മുതൽമുടക്ക് ആവാം. ഭൂരിഭാഗം ഒാഹരിയും ഉടമകൾക്ക് ആവട്ടെ.\nഎല്ലാ ബസുകൾക്കും ഒറ്റ ടിക്കറ്റ് മതി. റൂട്ട്, യാത്രക്കാരുടെ എണ്ണം എന്നിവയനുസരിച്ചു വരുമാനം ഉടമയ്ക്കുതന്നെ അതതു ദിവസം ലഭിക്കും. കമ്പനി ബസ് ആകുമ്പോൾ സമയത്തിന്റെ പേരിൽ തല്ലുവേണ്ട. റോഡിലെ തിരക്ക് അനുസരിച്ച് ഷെഡ്യൂൾ ക്രമീകരിക്കാൻ കമ്പനിയുടെ സോഫ്റ്റ്വെയറിനു കഴിയുന്നു. സമയത്തിന്റെ പേരിലെ പരക്കം പാച്ചിൽ കുറച്ചാൽ തന്നെ ഇന്ധനച്ചെലവ് 30% കണ്ടു കുറയ്ക്കാം. പ്രഫഷണൽ മാനേജ്മെന്റ് വരുമ്പോൾ ഒരു വിമാനക്കമ്പനി പ്രവർത്തിക്കുന്നതു പോലെ പ്രവർത്തിക്കാനാകും. തലപ്പത്തു ടെക്നിക്കൽ ഡയറക്ടറേറ്റ് വേണം.\nവിദ്യാർഥി കൺസഷന്റെ 90% ബാധ്യതയും പേറുന്നതു സ്വകാര്യ ബസുകളാണ്. കൺസഷൻ വർധിപ്പിക്കാനുള്ള സാധ്യത ഇനിയുള്ള നാളുകളിലും കുറവാണ്. ബസ് ഉടമകൾ ഇതു വലിയൊരു ബാധ്യതയായി എടുത്തുകാട്ടുന്നു. ബെംഗളൂരു മെട്രാപ്പൊലീറ്റൻ ട്രാൻസ്പോർട്ട് കോർപറേഷൻ നടപ്പാക്കുന്ന രീതി ഇവിടെ പരീക്ഷിക്കാം. വിദ്യാർഥികൾക്കു നിശ്ചിത തുകയ്ക്കുള്ള കാർഡ് നൽകുക. അതിലൂടെ സ്റ്റുഡന്റ്സ് കൺസഷൻ എത്രപേർ ഉപയോഗിക്കുന്നുവെന്നു കൃത്യമായ കണക്കുകിട്ടും. കണക്കെന്നതു പുതിയ കാലത്തു പരമ പ്രധാനമാണ്. കടലിൽ കളഞ്ഞാലും അളന്നു കളയണമെന്നു പണ്ടുള്ളവർ പറഞ്ഞത് ഇതൊക്കെക്കൊണ്ടാവും.\nകാടിനും നാടിനും ഒരേനാഴിവേണ്ട\nചെറു പട്ടണങ്ങളിലും ഗ്രാമങ്ങളിലും സ്വകാര്യ ബസ് ഒാടുന്നു. എവിടെ ഒാടിയാലും ഒരേ നികുതി.നഗരത്തിൽ മാത്രം ചെറിയ ഇളവുണ്ട്. നഗരത്തിൽ നല്ല റോഡുണ്ട്. കാട്ടു പ്രദേശങ്ങളിൽ അങ്ങനെയല്ല. ചെറു പട്ടണങ്ങളിൽ യാത്രക്കാർ കൂടുതലുണ്ട്. അതിനാൽ വാഹന നികുതിയിൽ ഇതനുസരിച്ചു മാറ്റം വരണം. നഗര പ്രദേശത്ത് 10 രൂപയെങ്കിൽ കാട്ടുപ്രദേശങ്ങളിലേക്ക് ഒാടുന്ന വണ്ടികൾക്ക് അങ്ങോട്ടു പണം നൽകണം. ചില എസ്റ്റേറ്റ് ലയങ്ങളിലേക്കു സർവീസ് നടത്തുന്ന ബസുകൾക്ക് എസ്റ്റേറ്റ് ഉടമകളാണു ഡീസൽ അടിച്ചുകൊടുക്കുന്നത്. അവിടുത്തെ തൊഴിലാളികൾക്കു പുറംലോകവുമായുള്ള ബന്ധം ഇൗ ബസുകളാണ്. ടാക്സ് പോലെത്തന്നെയാണു ഇൻഷുറൻസും. അപകട മേഖലയിലൂടെ പോകുന്ന ബസിന് കൂടുതൽ പ്രീമിയവും അപകടം കുറഞ്ഞ സ്ഥലത്തു പ്രീമിയം കുറവും ആകാം.\nഡീസൽ സബ്സിഡിയല്ല വേണ്ടത്, സിഎൻജിയാക്കാൻ സഹായം\nപൊതു ഗതാഗത വാഹനങ്ങൾക്ക് ഡീസൽ സബ്സിഡി നൽകണമെന്ന ആവശ്യം ഏറെക്കാലമായുണ്ട്. അത് എത്രത്തോളം ഫലപ്രദമാണെന്നു സംശയമുണ്ട്. ബസിൽ അടിക്കുന്ന സബ്സിഡി ഡീസൽ മറ്റൊരു വാഹനത്തിലേക്കു പകർത്താം. ബസുകൾക്ക് ഡീസലിനു പകരം സിഎൻജിയിലേക്കു മാറാൻ ബസ് കമ്പനിക്കോ സർക്കാരിനോ പലിശയില്ലാതെ വായ്പ നൽകാം. സിഎൻജി കൺവേർഷൻ വായ്പ ബാങ്കുകൾ നൽകും. അതിന്റെ പലിശ മാത്രം സർക്കാർ നൽകിയാൽ മതി. സിഎൻജി ആക്കിയാൽ ഇന്ധനവിലയിൽ ഉടമയ്ക്കും അന്തരീക്ഷ മലിനീകരണത്തിൽനിന്നു നാടിനും ആശ്വാസം ലഭിക്കും.\nഎല്ലാ സ്വകാര്യ ബസുകൾക്കു മുന്നിലും വലുപ്പത്തിൽ പ്രദർശിപ്പിക്കേണ്ട പേര് ‘കേരള പബ്ലിക് ട്രാൻസ്പോർട്ട്’ എന്നാകണം. മക്കളുടെയും ദൈവങ്ങളുടെയും പേരുകൾ ചെറുതായി മുൻവശത്തുതന്നെ പ്രദർശിപ്പിക്കാം. സ്വകാര്യ ബസുകളോടുള്ള ജനങ്ങളുടെ മനോഭാവം മാറ്റാൻ എളുപ്പത്തിൽ െചയ്യാവുന്നൊരു കാര്യമാണിത്. കേരളാ പബ്ലിക് ട്രാൻസ്പോർട്ടിന് ഒരേ സീരീസിലുള്ള റജിസ്ട്രേഷൻ കൊണ്ടുവരാൻ സർക്കാരിനു കഴിയും, കെഎസ്ആർടിസിക്ക് കെഎൽ 15 എന്നതുപോലെ.\nഒരു സ്വകാര്യ ബസ് ഒരു ദിവസം ഒാടിക്കാൻ ശരാശരി ഇപ്പോൾ 11,000 രൂപ ചെലവുണ്ട്.3ജോലിക്കാർക്കു മാത്രം 2900 രൂപ കൂലി. 80 ലീറ്റർ ഡീസൽ. സ്റ്റാൻഡ് ഫീസ് 80. ഇൻഷുറൻസ് പ്രീമിയം മാത്രം ഒരു ലക്ഷത്തിനടുത്ത്. സിറ്റി ബസുകൾക്കു മാത്രം നികുതി അൽപം കുറവുണ്ട്. മറ്റെല്ലാത്തിനും 27,000 മുതൽ 36,000 വരെയാണു ടാക്സ്. ലോക്ഡൗണിനു മുൻപ് ഒരു ബസിന്റെ പ്രതിദിന ചെലവ് 9000 വരുമായിരുന്നു. 1000 രൂപയോളം ലാഭം ലഭിക്കും. ഇന്ന് 11,000 രൂപ ചെലവു കഴിച്ചാൽ മിച്ചമുള്ളത് 200– 500 രൂപ.\nജീവനക്കാർ പകുതി കൂലിക്ക് ഒാടുന്നതുകൊണ്ടു മാത്രമാണിത്. പട്ടിണി കിടക്കാതിരിക്കാനാണു ജീവനക്കാരുടെ ഇൗ ത്യാഗം. അതിനാൽ മുതലാളിയും പട്ടിണികിടക്കുന്നില്ലെന്നു മാത്രം. നഷ്ടമാണെങ്കിൽ എന്തിന് ബസ് ഒാടിക്കുന്നു എന്നും ചോദ്യം ഉയരാം. ബസ് വ്യവസായത്തിന്റെ പ്രശ്നം അതാണ്. ബസ് വെറുതെ കിടന്നാൽ നശിക്കും. ബാറ്ററി ഡൗൺ ആകും. ടയർ ഉറഞ്ഞുപോകും. ഷാസിയും ബോഡിയും തുരുമ്പെടുക്കും. ബസിനെ ആശ്രയിച്ചു കഴിയുന്ന മൂന്നോ നാലോ പേരുടെ വീടു പട്ടിണിയാവും. അതിനാൽ ബസ് ഒാടിച്ചേ പറ്റൂ.\nസ്വകാര്യ ബസ് വ്യവസായം രണ്ടു വിധത്തിൽ പ്രഫഷനൽ ആവണം. സംസ്ഥാനാടിസ്ഥാനത്തിൽ ഇതും ഒരു കമ്പനിയാവണം. വ്യവസായം അറിയാവുന്നൊരു ബുദ്ധികേന്ദ്രം തലപ്പത്തുണ്ടാവണം. ഡേറ്റ വേണം, ട്രാൻസ്പോർട്ട് മാപിങ് വേണം. റൂട്ടുകൾ ആർടിഎകൾ തീരുമാനിച്ചാൽ പോരാ. മാനുഷികമായി സാധ്യമല്ലാത്ത കാര്യങ്ങൾ ടെക്നോളജി സാധിച്ചുതരും. പ്രൈവറ്റ് ഒാപ്പറേറ്റർമാരും പ്രഫഷനൽ ആകണം. അതുണ്ടായില്ലെങ്കിൽ, ഭാവിയിൽ അമേരിക്കയിലേതുപോലെ എല്ലാവരും സ്വന്തം വാഹനങ്ങൾ ഉപയോഗിക്കുന്ന രീതിയിലേക്കു മാറും.\nകെഎസ്ആർടിസിയെ ആശ്രയിച്ചു കേരളത്തിൽ പൊതു ഗതാഗതം ശക്തിപ്പെടുത്താൻ കഴിയില്ല. അതു നാൾക്കുനാൾ തെളിയിക്കപ്പെടുന്നു. ബസ് ഗതാഗതത്തിന്റെ കേവലം 28% മാത്രം യാത്ര ചെയ്യുന്ന കെഎസ്ആർടിസിക്കു സർക്കാരിനു ടാക്സ് നൽകേണ്ട. ഒാരോ വർഷവും കോടിക്കണക്കിനു രൂപ അതിനെ നിലനിർത്താൻ മാത്രം സർക്കാർ നൽകുന്നു. നികുതി നൽകുന്ന സ്വകാര്യ ബസ് വ്യവസായത്തെ പോറലേൽപ്പിച്ചുകൊണ്ടാണ് അതു ചെയ്യുന്നത്.\nഒരു സ്വകാര്യ ബസ് ഇല്ലാതാവുകയെന്നാൽ നാലുപേർക്ക് തൊഴിൽ പോകുന്നുവെന്നാണ് അർഥം. ഒരു ബസിൽ 700–800 ആളുകൾ യാത്രചെയ്യുന്നു. ദിവസം 12 മണിക്കൂറെങ്കിലും ബസ് ഒാടുന്നു. ഒരു ബസ് നിലയ്ക്കുമ്പോൾ പുറത്താവുന്ന 700 യാത്രക്കാരിൽ 10% പേർ സ്വന്തം വാഹനം വാങ്ങിയാൽ 70 പുതിയ ടു വീലർ റോഡിലെത്തും. പുതിയ വാഹനം വരുമ്പോൾ ആദ്യ വർഷം നികുതിയിനത്തിൽ സർക്കാരിനു ലാഭമാണെങ്കിലും വാഹനപ്പെരുപ്പമുണ്ടാക്കുന്ന മലിനീകരണം, അപകടം, പാർക്കിങ് പ്രശ്നങ്ങൾ, തിരക്ക്, കുരുക്ക് എന്നിവയെല്ലാം നഷ്ടമാണ്. അപകടങ്ങൾ മൂലമുണ്ടാകുന്ന മരണം, പരുക്കുകൾ എന്നിവ വേറെ.\nസ്വകാര്യമേഖലയെ ശരിയായി ഉപയോഗപ്പെടുത്തണം\nപൊതുഗതാഗതത്തിൽ സ്വകാര്യ മേഖലയുടെ പങ്ക് ശരിയായവിധം ഉപയോഗപ്പെടുത്താൻ അടിസ്ഥാനപരമായ മാറ്റം വേണമെന്നു സെന്റർ ഫോർ പബ്ലിക് പോളിസി റിസർച്ച് (സിപിപിആർ) ചെയർമാൻ ഡി. ധനുരാജ് പറയുന്നു. പൊതു ഗതാഗതം ഗതാഗത വകുപ്പിന്റെ കീഴിലാണ്. 2000 തുടക്കത്തിൽ 35,000 സ്വകാര്യ ബസ് ഉണ്ടായിരുന്നത് ഇന്ന് 8000 ആയെത്തി നിൽക്കുന്നു. ഇത്രയും ബസുകൾ കുറഞ്ഞു എന്നു കരുതി ആരും യാത്രചെയ്യാതിരിക്കുന്നില്ല. ബാക്കിയുള്ള ബസുകളുടെ വരുമാനത്തിൽ വർധനയില്ല എന്നതിന്റെ അർഥം. അത്രയും ആളുകൾ സ്വന്തം വാഹനങ്ങളിലേക്കു തിരിഞ്ഞു എന്നാണ്.\nപൊതു ഗതാഗതം ഒരു വകുപ്പിന്റെ കീഴിൽ വരേണ്ടതല്ല. കാലാകാലങ്ങളായി ഗതാഗതമന്ത്രി കെഎസ്ആർടിസിയുടെ മന്ത്രിയാണ്. സ്വകാര്യ ബസുകൾ ശത്രു ലിസ്റ്റിലും. പൊതു ഗതാഗതത്തിന് റെഗുലേറ്റിങ് ബോഡിയാണു വേണ്ടത്. സ്വകാര്യ ബസ് ഉടമകൾക്ക് ഏകോപനമില്ല. അവരെ ഒന്നിപ്പിക്കണം. സമൂഹത്തിൽ അവർ ചെയ്യുന്ന സേവനം അംഗീകരിക്കണം. സ്വകാര്യ ബസുകൾ സർക്കാരിനു നൽകുന്ന നികുതിയെങ്കിലും കണക്കിലെടുക്കണമെന്നും മേഖലയിലെ വിദഗ്ധർ പറയുന്നു. മൊത്തം ബസ് ഗതാഗതത്തിന്റെ 82 ശതമാനവും സ്വകാര്യ മേഖല കൈകാര്യം ചെയ്ത കാലമുണ്ട്. അതിനാൽത്തന്നെ അവരുടെ പങ്കാളിത്തം വേണ്ടെന്നു വയ്ക്കാനാവല്ല. അവരെ ശക്തിപ്പെടുത്തുകയാണു വേണ്ടതെന്നും വിദഗ്ധർ പറഞ്ഞുവയ്ക്കുന്നു.\nപ്രസിദ്ധീകരിച്ചത്- മനോരമ ഓൺലൈൻ


ജോളി മക്കളെ ഉറക്കി കിടത്തി, വാതില് കുറ്റിയിട്ടു; റോയിയെ കൊന്നു.കോയമ്പത്തൂരില് പോയത് ബിഎസ്എന്‍എല് ജീവനക്കാരനായ ജോണ്‍സണെ കാണാന്, രണ്ട് ദിവസം താമസിച്ചു. | Daily Indian Herald\nOctober 11, 2019 9:19 pm By : Indian Herald Staff\nകൊച്ചി:ജോളി കോയമ്പത്തൂരിലേക്ക് തനിയെ നടത്തിയ യാത്രയെക്കുറിച്ചുള്ള വിവരങ്ങള് പൊലീസിന് ലഭിച്ചു. ബിഎസ്എന്‍എല് ജീവനക്കാരനായ ജോണ്‍സണെ കാണാനായാണ് ജോളി കോയമ്പത്തൂര്‍ക്ക് പോയതെന്നും രണ്ടു ദിവസം അവിടെ താമസിച്ചെന്നും പൊലീസ് പറയുന്നു. ടവര് ഡംപ് പരിശോധനയിലൂടെയാണ് ഇക്കാര്യം കണ്ടെത്തിയത്.\nജോണ്‍സണും ജോളിയും ബാംഗളൂരുവില് പോയതായും പൊലീസ് കണ്ടെത്തി. ഇക്കഴിഞ്ഞ ഓണക്കാലത്ത് ജോളി രണ്ടുദിവസം കോയമ്പത്തൂരില് പോയതായി പൊലീസ് നേരത്തെ കണ്ടെത്തിയിരുന്നു. കഴിഞ്ഞ ആറു മാസത്തെ മൊബൈല് ടവര് ലൊക്കേഷന് പരിശോധിച്ചതില് നിന്നാണ് ഇവര് നിരന്തരം കോയമ്ബത്തൂര് സന്ദര്‍ശിച്ചതായി അന്വേഷണ ഉദ്യോഗസ്ഥരുടെ ശ്രദ്ധയില് പെട്ടത്.\nഓണക്കാലത്ത് ജോളി വീട്ടിലില്ലായിരുന്നെന്ന് മകന് റോമോ പൊലീസിന് മൊഴി നല്‍കിയിരുന്നു. കട്ടപ്പനയിലെ വീട്ടിലേക്ക് പോകുന്നെന്നാണ് പറഞ്ഞതെന്നും മകന് അറിയിച്ചിരുന്നു.എന്നാല്, ജോളി കട്ടപ്പനയിലെ വീട്ടില് രണ്ടു ദിവസം മാത്രമേ ഉണ്ടായിരുന്നുള്ളെന്നും അവിടെനിന്ന് കോയമ്ബത്തൂരിലേക്കാണ് പോയതെന്നും പൊലീസ് കണ്ടെത്തുകയായിരുന്നു.വീട്ടുകാരെ പോലും അറിയിക്കാതെ എന്തിനാണ് ജോളി കോയമ്പത്തൂരിലേക്ക് പോയതെന്നാണ് പിന്നീട് പൊലീസ് അന്വേഷണം നടത്തിയത്.\nജോളിയുമായി സൗഹൃദം ഉണ്ടെന്ന് ജോണ്‍സണ് കഴിഞ്ഞ ദിവസം പൊലീസിന് മൊഴി നല്‍കിയിരുന്നു. ജോളി ഏറ്റവും കൂടുതല് തവണ ഫോണ് വിളിച്ചവരില് ഒരാള് ജോണ്‍സണാണ്. ജോളിയോടൊപ്പം സിനിമയ്ക്ക് പോയിട്ടുണ്ടെന്നും കുടുംബത്തോടൊപ്പം വിനോദയാത്ര നടത്തിയിട്ടുണ്ടെന്നും ജോണ്‍സണ് മൊഴി നല്‍കിയിരുന്നു.\nഅതേസമയം കൂടത്തായി കൊലപാതക പരമ്പരയില് റോയി തോമസിന്‍റെ മരണവുമായി ബന്ധപ്പെട്ട കേസില് കൂടുതല് ശ്രദ്ധകേന്ദ്രീകരിക്കാനാണ് അന്വേഷണ സംഘത്തിന്‍റെ നീക്കം. ഒരോ മരണവും പ്രത്യേക കേസായി രജിസ്റ്റര് ചെയ്തതും ഈ നീക്കത്തിന്‍റെ ഭാഗമായിട്ടാണ്. റോയി തോമസിന്‍റെ മരണത്തില് മാത്രമാണ് ഇതുവരെ പോലീസിന് ശാസ്ത്രീയമായ തെളിവ് കണ്ടെത്താന് സാധിച്ചിട്ടുള്ളത്.\nമറ്റ്5മരണങ്ങളില് മൃതദേഹാവശിഷ്ടങ്ങളുടെ ശാസ്ത്രീയ പരിശോധനാ ഫലം വൈകുമെന്നതിനാല് റോയ് തോമസിന്‍റെ മരണം കൊലപാതകമാമെന്ന് തെളിയിക്കലാണ് പോലീസിന്‍റെ ആദ്യ ലക്ഷ്യം. ഈ കേസില് പരമാവധി തെളിവുകള് ശേഖരിച്ചും സാഹചര്യത്തെളിവുകളെ കൂട്ടിയിണക്കുന്ന സാക്ഷിമൊഴികള് ഉള്‍പ്പെടുത്തിയും കുറ്റപത്രം തയ്യാറാക്കാനാണ് പോലീസ് നീക്കം.\nTags: JOLLY AND MUSLIM LEAGUE LEADER, jolly confess brutal murders, jolly custody, JOLLY SHAJU KOODATHAYI, koodathayi murder -JOLLY, SAKKARIA KOODATHAYI-JOLLY, shaju zacharia -jolly koodathayi


കോഹ്‌ലിക്കും ധവാനും അര്‍ദ്ധ സെഞ്ച്വറി; ഇന്ത്യ കുതിക്കുന്നു\nകോഹ്‌ലിക്കും ധവാനും ...\n15 Feb 2015 11:07 AM GMT\nലോകകപ്പ് ക്രിക്കറ്റില് അഡ്‌ലെയ്ഡില് പാകിസ്താനെതിരെ നടക്കുന്ന മത്സരത്തില് ഇന്ത്യന് ഓപ്പണര് ശിഖര് ധവാനും വൈസ് ക്യാപ്റ്റന് വിരാട് കോഹ്‌ലിക്കും അര്‍ദ്ധ സെഞ്ച്വറി. 54 പന്തുകളില് നിന്ന് 5നാലു ഫോറുകളും ഒരു സിക്‌സറുമടക്കമാണ്അടക്കമാണ് ധവാന് 50 റണ്‍സ് നേടിയത്. അറുപതു പന്തുകളില് അഞ്ചു ഫോറുകളുടെ അകമ്പടിയോടെയാണ് കോഹ്‌ലി തന്റെ അര്‍ദ്ധ സെഞ്ച്വറി കണ്ടെത്തിയത്.ഒടുവില് വിവരം കിട്ടുമ്പോള് ഇന്ത്യ രോഹിത് ശര്‍മയുടെ മാത്രം വിക്കറ്റ് നഷ്ടത്തില് 27 ഓവറില് 139 രണ്‍സ് നേടിയിട്ടുണ്ട്. ധവാന് 62 റണ്‍സും കോഹ്‌ലി 58 റണ്‍സുമായി ക്രീസിലുണ്ട്.\nനേരത്തെ ടോസ് നേടിയ ധോണി ബാറ്റിംഗ് തെരഞ്ഞെടുക്കുകയായിരുന്നു. പാക് ബോളര്‍മാര്‍ക്കെതിരെ കരുതലോടെയാണ് ഇന്ത്യ തുടങ്ങിയത്. ഓപ്പണ്‍മാര് നിലയുറപ്പിച്ചെന്നു തോന്നിച്ചിടത്താണ് സൊഹൈല് ഖാന്റെ പന്തില് മിസ്ബ ഉള് ഹഖിന് ക്യാച്ച് നല്‍കി രോഹിത് ശര്‍മ മടങ്ങിയത്. തുടര്‍ന്നാണ് ധവാന് കൂട്ടായി കോഹ്‌ലി എത്തിയത്. വിക്കറ്റ് നഷ്ടപ്പെട്ടതിന്റെ പരിഭ്രമം കാണിക്കാതെ ഇരുവരും താളത്തിലേക്ക് എത്തുകയായിരുന്നു.\nലോകകപ്പ് നിലനിര്‍ത്താനിറങ്ങുന്ന ഇന്ത്യയുടെ ഏറ്റവും വലിയ തലവേദനയായിരുന്നു ശിഖാര് ധവാന്റെ മങ്ങിയ ഫോം. വലിയ വിമര്‍ശനമായിരുന്നു ധവാന് നേരിടേണ്ടി വന്നിരുന്നത്. അതിനുള്ള മറുപടി കൂടിയാണ് ഈ അര്‍ദ്ധ സെഞ്ച്വറി. പരിക്കില് നിന്ന് പൂര്‍ണ മുക്തനാകാത്ത ഫാസ്റ്റ് ബൗളര് ഭുവനേശ്വര് കുമാറിനെ കൂടാതെയാണ ഇന്ത്യ ഇറങ്ങിയിരിക്കുന്നത്.


വനിതാ ടി20 ലോകകപ്പ്; രണ്ടാം വിജയം തേടി ഇന്ത്യ ഇന്ന് ബംഗ്ലാദേശിനെതിരെ - Malayalam MyKhel\n» വനിതാ ടി20 ലോകകപ്പ്; രണ്ടാം വിജയം തേടി ഇന്ത്യ ഇന്ന് ബംഗ്ലാദേശിനെതിരെ\nUpdated: Monday, February 24, 2020, 12:17 [IST]\nപെര്‍ത്ത്: വനിതാ ടി20 ലോകകപ്പില് രണ്ടാം വിജയംതേടി ഇന്ത്യ ഇന്ന് ബംഗ്ലാദേശിനെതിരെ. ആദ്യ മത്സരത്തില് ചാമ്പ്യന്മാരായ ഓസ്‌ട്രേലിയയ്‌ക്കെതിരെ ഗംഭീര വിജയം നേടിയതിന്റെ ആവേശത്തിലാണ് ടീം ഇന്ത്യ. 132 റണ്‍സെന്ന കുറഞ്ഞ സ്‌കോറിലൊതുങ്ങിയിട്ടും ഓസ്‌ട്രേലിയയെ 17 റണ്‍സിന് തോല്‍പ്പിക്കാന് ഇന്ത്യയ്ക്ക് കഴിഞ്ഞിരുന്നു. ബൗളര്‍മാരുടെ മികവുറ്റ പ്രകടനമാണ് ഇന്ത്യയ്ക്ക് തുണയായത്.\nബംഗ്ലാദേശിനെതിരെയും ജയം ആവര്‍ത്തിക്കാമെന്നാണ് ഇന്ത്യയുടെ പ്രതീക്ഷ. പെര്‍ത്തിലെ വാക്ക പിച്ച് ബൗളര്‍മാരെ സഹായിക്കുന്നതായിരിക്കും. ഇന്ത്യയെ പലവട്ടം തോല്‍പ്പിച്ചിട്ടുള്ള ടീമാണ് ബംഗ്ലാദേശ്. അതുകൊണ്ടുതന്നെ അസലത ടീമിന് വിനയാകുമെന്ന് മുന്നറിയിപ്പ് നല്‍കിക്കഴിഞ്ഞു. ബാറ്റിങ്ങിലും ബൗളിങ്ങിലും ഫീല്‍ഡിങ്ങിലും ബാലന്‍സ് ചെയ്യാവുന്ന ടീമുമായാണ് ബംഗ്ലാദേശ് എത്തിയിരിക്കുന്നത്.\nമുന് ഇന്ത്യന് വിക്കറ്റ് കീപ്പര് കൂടിയായ അഞ്ജു ജെയ്ന് ആണ് ബംഗ്ലാദേശിന്റെ പരിശീലക. ഇന്ത്യയുടെ ദൗര്‍ബല്യങ്ങളെല്ലാം അറിയാമെന്നതുകൊണ്ടുതന്നെ ബംഗ്ലാദേശിനെതിരെ നൂറുശതമാനം പുറത്തെടുക്കാതെ ഇന്ത്യയ്ക്ക് ജയിക്കാനാകില്ല. ആദ്യ മത്സരത്തില് ഹാട്രിക് ഉള്‍പ്പെടെ നാല് വിക്കറ്റ് വീഴ്ത്തിയ പൂനം യാദവ് ഫോമിലെത്തിയത് ഇന്ത്യയ്ക്ക് പ്രതീക്ഷ നല്‍കുന്നു. ഷഫാലി വര്‍മയും സ്മൃതി മന്ദാനയും മികച്ച തുടക്കം നല്‍കിയാല് ഇന്ത്യയ്ക്ക് വിജയം അനായാസമാകും. അതേസമയം, ക്യാപ്റ്റന് ഹര്‍മന്‍പ്രീത് കൗറിന്റെ ഫോമില്ലായ്മ ആശങ്കയുണ്ടാക്കുന്നതാണ്. തിങ്കളാഴ്ച ഇന്ത്യന്‍സമയം വൈകിട്ട് 4.30നാണ് ബംഗ്ലാദേശിനെതിരായ മത്സരം.\n8 hrs ago കളിക്കിടെ വിഗ്ഗ് ഊരിവീണു, പുതിയ പാഠവും പഠിച്ചു — വെളിപ്പെടുത്തലുമായി സുരേഷ് റെയ്‌ന\nRead more about: woman india bangladesh cricket womens t20 world cup 2020 ഇന്ത്യ ബംഗ്ലാദേശ് ക്രിക്കറ്റ്\nStory first published: Monday, February 24, 2020, 12:08 [IST]


തായ്‌വാനില് ഗുണ്ടായിസം കാണിച്ചാല് വെറുതെവിടില്ല, ചൈനയോട് മസിലുപെരുപ്പിച്ച് ബൈഡന് | US hardens its stance on Taiwan china clashes\nFirst Published Oct 22, 2021, 4:40 PM IST\nചൈനയും തായ്‌വാനും തമ്മിലുള്ള സംഘര്‍ഷത്തില് അമേരിക്ക നയം മാറ്റുകയാണോ? സിഎന്‍എന് ടൗണ് ഹാള് പരിപാടിയില് മാധ്യമപ്രവര്‍ത്തകരുടെ ചോദ്യങ്ങള്‍ക്ക് മറുപടി പറയുന്നതിനിടെ പ്രസിഡന്റ് ജോ ബൈഡന് നടത്തിയ പ്രസ്താവനയാണ് അമേരിക്കയുടെ നയംമാറ്റത്തെക്കുറിച്ച് സൂചന നല്‍കിയത്. ചൈന തായ്‌വാനെ ആക്രമിച്ചാല് തങ്ങള് തായ്‌വാനെ പ്രതിരോധിക്കുമെന്നാണ് ബൈഡന് പറഞ്ഞത്. തായ്‌വാനെ യുദ്ധം ചെയ്ത് കൈപ്പിടിയിലാക്കുമെന്ന് ചൈനയും തങ്ങള് തിരിച്ചടിക്കുമെന്ന് തായ്‌വാനും ആവര്‍ത്തിക്കുന്നതിനിടെയാണ് അമേരിക്ക തായ്‌വാന്റെ സംരക്ഷണം തങ്ങളുടെ ബാധ്യതയാണെന്ന് വ്യക്തമാക്കി രംഗത്തുവരുന്നത്. ഇതോടെ, തായ്‌വാനും ചൈനയും തമ്മിലുള്ള പ്രശ്‌നങ്ങള്‍ക്ക് മറ്റൊരു തലം കൈവന്നിരിക്കുകയാണ്.\nഎന്താണ് തായ്‌വാനില് നടക്കുന്നത്? ചൈനയ്ക്ക് തായ്‌വാനില് എന്താണ് കാര്യം? ചൈന ആക്രമിച്ചാല് തായ്‌വാന് പിടിച്ചു നില്‍ക്കാന് കഴിയുമോ? അമേരിക്ക ചൈനക്കെതിരെ തായ്‌വാനെ സഹായിക്കുമോ?\nതായ്‌വാന് വിഷയത്തില് അമേരിക്ക ഇത്രകാലവും 'തന്ത്രപരമായ അവ്യക്തത' പാലിക്കുകയായിരുന്നു. തായ്‌വാനെ സംരക്ഷിക്കാന് അമേരിക്ക ഇടപെടുമോ എന്ന് ചോദിക്കുമ്പോഴൊക്കെ തന്ത്രപരമായി ഒഴിഞ്ഞുമാറിയിരുന്ന അമേരിക്ക എന്നാലിപ്പോള് നിലപാട് മാറ്റിയിരിക്കുകയാണ്.\nയുദ്ധം വന്നാല് തങ്ങള് തായ്‌വാനെ പ്രതിരോധിക്കുമെന്നാണ് ബൈഡന് തുറന്നുപറഞ്ഞത്. തായ്വാന് സര്‍ക്കാറിനെ സഹായിക്കാന് പ്രതിബദ്ധതയുണ്ട് എന്നും ബൈഡന് പറഞ്ഞു.\nചൈനീസ് സൈന്യത്തെ തടയാന് യുഎസിനാകുമോ എന്ന ചോദ്യത്തിന് 'ലോകചരിത്രത്തിലെ ഏറ്റവും ശക്തമായ സൈന്യം ഞങ്ങളാണെന്ന് ചൈനയ്ക്കും റഷ്യയ്ക്കും മറ്റ് ലോകത്തിനും അറിയാം' എന്നായിരുന്നു ബൈഡന്റെ മറുപടി. ചൈനയുമായുള്ള ശീതയുദ്ധം ആഗ്രഹിക്കുന്നില്ല. എന്നാല്, തങ്ങള് പിന്മാറാന് പോകുന്നില്ലെന്ന് ചൈന മനസ്സിലാക്കണമെന്നും ബൈഡന് പറഞ്ഞു.\nഎന്നാല്, ബൈഡന്റെ പരാമര്‍ശത്തിനു പിന്നാലെ രംഗം തണുപ്പിച്ച് വൈറ്റ് ഹൗസ് വക്താവ് രംഗത്തുവന്നു. അമേരിക്ക നയം മാറ്റിയിട്ടില്ലെന്നാണ് വൈറ്റ്ഹൗസ് വക്താവ് പറഞ്ഞത്. എങ്കിലും, ബൈഡന്റെ പ്രസ്താവന ചൈനയ്ക്ക് കൃത്യമായ സന്ദേശം നല്‍കുന്നതായാണ് വിലയിരുത്തുന്നത്. ചൈന യുദ്ധത്തിന് നിന്നാല് അമേരിക്ക ഇടപെടുമെന്ന് തന്നെയാണ് ബൈഡന് പറഞ്ഞതിന് അര്‍ത്ഥം.\nചൈനയില്‍നിന്നും 180 കിലോമീറ്റര് മാത്രം അകലെയുള്ള ദ്വീപസമൂഹമാണ് തായ്‌വാന്. 36,197 ചതുരശ്ര കിലോമീറ്റര് വ്യാപ്തിയുള്ള ദ്വീപും ചെറു ദ്വീപുകളും അടങ്ങിയതാണ് ഈ പ്രദേശം. ചൈനയ്ക്കും തായ്‌വാനുമിടയ്ക്കുള്ള കടലിലിടുക്കില് പതിറ്റാണ്ടുകളായി സംഘര്‍ഷം നിലനില്‍ക്കുകയാണ്.\nതായ്‌വാനുമായുള്ള ചൈനയുടെ പ്രശ്‌നം തുടങ്ങുന്നത് 1949-ലാണ്. അന്നാണ് മാവോയുടെ നേതൃത്വത്തില് കമ്യൂണിസ്റ്റ് വിപ്‌ളവകാരികള് അധികാരം പിടിക്കുന്നത്. തുടര്‍ന്ന് പീപ്പിള്‍സ് റിപ്പബ്ലിക് ഓഫ് ചൈന സ്ഥാപിതമായി.\nകമ്യൂണിസ്റ്റുകാര് അധികാരം പിടിച്ചതോടെ അതുവരെ ചൈന ഭരിച്ചിരുന്ന ജനറല് ച്യാങ് കെയ്‌ഷെക്ക് അനുയായികളുമായി തായ്‌വാനിലേക്കാണ് രക്ഷപ്പെട്ടത്.\nജനറല് കെയ്‌ഷെക്ക് തായ്‌വാനില് റിപ്പബ്‌ളിക് ഓഫ് ചൈന എന്ന പേരില് സ്വന്തം രാജ്യം സ്ഥാപിക്കുകയും യഥാര്‍ഥ ചൈന ഇതാണെന്ന് അവകാശപ്പെടുകയും ചെയ്തു.\nതുടര്‍ന്ന് അമേരിക്ക ഉള്‍പ്പെടെ അനവധി രാജ്യങ്ങള് ജനറല് കെയ്‌ഷെക്ക് ഭരിക്കുന്ന തായ്‌വാനെയാണ് ചൈനയായി അംഗീകരിച്ചത്. ഐക്യരാഷ്ട്ര സംഘടനയില് വന്‍ശക്തികളിലൊന്നായി അവര് അംഗീകരിക്കപ്പെടുകയും ചെയ്തു.\nപിന്നീടാണ് അമേരിക്ക ഉള്‍പ്പെടെ രാജ്യങ്ങള് നിലപാടു മാറ്റിയത്. അങ്ങനെ യുഎന്നിലെ വന്‍ശക്തി സ്ഥാനം തായ്വാന് നഷ്ടമായി. കമ്യൂണിസ്റ്റ് ചൈനയ്ക്ക് ലോക അംഗീകാരം ലഭിച്ചു.\nതങ്ങള് സ്വതന്ത്ര രാഷ്ട്രമാണെന്ന് അവകാശപ്പെടുന്ന തായ്വാന് പക്ഷേ, ഇതുവരെ ഔദ്യോഗികമായി സ്വാതന്ത്ര്യം പ്രഖ്യാപിച്ചിട്ടില്ല. ഇപ്പോള് തായ്‌വാന് ഭരിക്കുന്ന സായ് ഇങ് വെന് രാജ്യത്തിന്റെ സ്വാതന്ത്ര്യം പ്രഖ്യാപിക്കാനുള്ള ശ്രമങ്ങളിലാണ്. അതാണ് ചൈനയെ ഇപ്പോള് പ്രകോപിപ്പിക്കുന്നത്. തായ്‌വാന്റെ സ്വാതന്ത്ര്യ പ്രഖ്യാപനം അംഗീകരിക്കില്ലെന്നാണ് ചൈന പറയുന്നത്.\nതായ്വാന് സ്വന്തം ഭരണഘടന, ഭരണകൂടം, മൂന്നു ലക്ഷം പേരുടെ സൈന്യം എന്നിവയുണ്ട്. എന്നാല്, തങ്ങള് ഒരു പ്രത്യേക രാഷ്ട്രമാണെന്ന് അവകാശപ്പെടുന്നതല്ലാതെ തയ്വാന് ഇതുവരെ ഔദ്യോഗികമായി സ്വാതന്ത്ര്യം പ്രഖ്യാപിച്ചിട്ടില്ല.\nഹോങ്കോങ്ങിലേതു പോലെ 'ഒരു രാജ്യം, രണ്ടു സംവിധാനം' എന്ന രീതി തായ്‌വാനിലും കൊണ്ടുവരാനാണ് ചൈനയുടെ പദ്ധതി. ഇതാണ് ടിയാനന്‍മെന് സ്‌ക്വയറില് ഈയടുത്ത് നടന്ന ചടങ്ങില് പ്രസിഡന്റ് ഷി ആവര്‍ത്തിച്ചത്.\nതായ്വാന് ചൈനയുടെ ഭാഗമാണ്. അതിന് സ്വാതന്ത്ര്യം നല്‍കില്ല. യുദ്ധം ചെയ്തിട്ടായാലും തായ്വാനെ ചൈനയുടെ ഭാഗമാക്കും. ഇതാണ് പതിറ്റാണ്ടുകളായി ഷി ചിന് പിങ് പറഞ്ഞത്. തായ്വാനെ ചൈനയുമായി കൂട്ടിച്ചേര്‍ക്കുകയാണ് ചൈനീസ് കമ്യൂണിസ്റ്റ് പാര്‍ട്ടിയുടെ ചരിത്രപരമായ ലക്ഷ്യമെന്നും ഷി പറഞ്ഞു.\nവെറുതെ പറയുകയായിരുന്നില്ല അദ്ദേഹം. ഇതോടൊപ്പം ആണവ ബോംബുകള് വഹിക്കാന് കഴിയുന്നവ ഉള്‍പ്പെടെയുള്ള ചൈനീസ് പോര് വിമാനങ്ങളെ തായ്‌വാന്റെ വ്യോമാതിര്‍ത്തിയിലേക്ക് അയക്കുകയും ചെയ്തു.\nആ രണ്ടു ദിവസത്തിനിടെ ചൈനയില് നിന്ന് തായ്‌വാനിലേക്ക് പറന്നത് 77 യുദ്ധവിമാനങ്ങളാണ്. ജെ -16 യുദ്ധവിമാനങ്ങള്, സു -30 യുദ്ധവിമാനങ്ങള്, വൈ -8 ആന്റി-സബ്മറൈന് മുന്നറിയിപ്പ് വിമാനങ്ങള്, കെജെ -500 മുന്നറിയിപ്പ് വിമാനം എന്നിവയെല്ലാം ഈ സംഘത്തിലുണ്ടായിരുന്നു.\nബാഷി ചാനലിനും പ്രാറ്റാസ് ദ്വീപുകള്‍ക്കും മുകളിലായിരുന്നു ചൈനീസ് വിമാനങ്ങളുടെ അഭ്യാസപ്രകടനം. ചൈനയുടെ ദേശീയ ദിനത്തിന്റെ ഭാഗമായ അഭ്യാസപ്രകടനം ആണെന്നാണ് ചൈന പറഞ്ഞതെങ്കിലും അക്ഷരാര്‍ത്ഥത്തില് തായ്‌വാനോടുള്ള ഭീഷണിയായിരുന്നു അത്.\nതുടര്‍ന്ന്, ചൈനീസ് യുദ്ധവിമാനങ്ങള് രണ്ടു ദിവസവും തങ്ങളുടെ വ്യോമ പ്രതിരോധ തിരിച്ചറിയല് മേഖലയിലേക്ക് കടന്നതായി തായ്വാന് പ്രതിരോധ വകുപ്പ് അറിയിച്ചു. ഇതിനെ പ്രതിരോധിക്കുന്നതിന് തങ്ങള് പോര്‍വിമാനങ്ങള് അയച്ചതായി തായ്വാന് വ്യോമസേനയും പറഞ്ഞു\nഅതിര്‍ത്തിയില് വ്യോമ പ്രതിരോധ മിസൈല് സംവിധാനങ്ങള് വിന്യസിച്ചതായും തായ്‌വാന് അറിയിച്ചു. അതിര്‍ത്തി ലംഘിച്ച വിമാനങ്ങള്‍ക്ക് തായ്‌വാന് ഭരണകൂടം മുന്നറിയിപ്പും നല്‍കി. വിമാനവേധ മിസൈല് സംവിധാനങ്ങളുപയോഗിച്ച് ചൈനീസ് വിമാനങ്ങളെ നിരീക്ഷിക്കുന്നുണ്ടെന്നും തായ്വാന് വ്യോമസേന അറിയിച്ചു.\nമുമ്പും പല തവണ സമാനമായ പ്രശ്‌നങ്ങള് ഉണ്ടായിരുന്നു. 1996-ല് തായ്‌വാനില് ഒരു തെരഞ്ഞെടുപ്പ് നടക്കുന്ന ഘട്ടത്തില് തായ്വാനു ചുറ്റുമുള്ള കടലിലേക്ക് ചൈന മിസൈല് വിക്ഷേപിച്ചിരുന്നു. സ്വാതന്ത്ര്യവാദിയായ ലീ ടെങ് ഹ്യൂ തിരഞ്ഞെടുക്കപ്പെട്ടാല് പ്രശ്‌നമാണെനന് വോട്ടര്‍മാരെ ബോധ്യപ്പെടുത്തുകയായിരുന്നു ലക്ഷ്യം.\nഎന്നാല്, തൊട്ടുപിന്നാലെ അമേരിക്കന് യുദ്ധക്കപ്പലുകള് തായ്വാന് കടലിടുക്കില് എത്തിയതോടെ മിസൈല് ആക്രമണം ചൈന അവസാനിപ്പിച്ചു. അന്ന് ലീ ടെങ് ഹ്യൂ വന് ഭൂരിപക്ഷത്തോടെ വിജയിച്ചു.\nചൈനയെ ചെറുക്കാന് തായ്‌വാന് കഴിയുമോ? ഇല്ല എന്നതാണ് വാസ്തവം. അതിനുള്ള സൈനിക ശക്തിയോ ആയുധ ബലമോ തയ്വാന് ഇല്ല. സാമ്പത്തികമായും പിന്നിലാണ് തായ്‌വാന്.\n11,000 കിലോമീറ്റര് അകലെ കിടക്കുന്ന അമേരിക്കയുടെ സഹായമാണ് അവര്‍ക്കാകയുള്ള പ്രതീക്ഷ. എന്നാല്, അമേരിക്ക ഇക്കാര്യത്തില് വ്യക്തമായ നിലപാട് എടുക്കാതെ ഒഴിഞ്ഞു മാറുകയായിരുന്നു.\nതായ്‌വാനെ രക്ഷിക്കാന് അമേരിക്ക തയാറാകുമോ എന്ന ചോദ്യത്തിന് ഈ മാസം ഏഴിന് യുഎസ് ദേശീയ സുരക്ഷാ ഉപദേഷ്ടാവ് ജേക്ക് സലിവന് വ്യക്തമായ മറുപടി നല്‍കിയിരുന്നില്ല. 'അത്തരമൊരു ദിവസം ഉണ്ടാകാതിരിക്കാന് വേണ്ട നടപടിയെടുക്കും' എന്നു മാത്രമായിരുന്നു അദ്ദേഹത്തിന്റെ മറുപടി. എന്നാലിപ്പോള് അമേരിക്ക ഈ നിലപാട് തിരുത്തിയിരിക്കുകയാണ്.\nചൈന-തായ്‌വാന് പ്രശ്‌നത്തില് ഈ അഴകൊഴമ്പന് നയമാണ് പിന്തുടര്‍ന്നിരുന്നതെങ്കിലും അമേരിക്ക തായ്‌വാന് ആയുധങ്ങള് വിതരണം ചെയ്യുന്നതടക്കമുള്ള സഹായങ്ങള് പതിറ്റാണ്ടുകളായി ചെയ്തുകൊടുക്കാറുണ്ട്. ഇതിനായി അമേരിക്കയും തായ്വാനും തമ്മില് പ്രത്യേക കരാറും നിലവിലുണ്ട്.\nതയ്‌വാന്റെ ഭാവി ഇവിടത്തെ ജനം തീരുമാനിക്കുമെന്നാണ് കടുത്ത സ്വാതന്ത്ര്യവാദിയായ തയ്‌വാന് പ്രസിഡന്റ് സായ് പറയുന്നത്. ചൈന ഇത്തരം നീക്കങ്ങള് അവസാനിപ്പിക്കണമെന്നും തയ്‌വാന് ആവശ്യപ്പെട്ടു.\nചൈനയില്‍നിന്ന് ആക്രമണം ഉണ്ടായാല് അവസാന ദിവസം വരെ പോരാടുമെന്ന് കഴിഞ്ഞ മാസം തായ്‌വാന് പ്രതിരോധ മന്ത്രി വു പറഞ്ഞിരുന്നു. യുദ്ധത്തിനായി ഒരുങ്ങാനും അദ്ദേഹം ആഹ്വാനം ചെയ്തിരുന്നു.\nതായ്വാന് ചൈനയില് ലയിക്കണമെന്ന ആവശ്യം പൂര്‍ണമായും തള്ളിക്കളയുന്ന ആളാണ് പുതിയ പ്രസിഡന്റായ ഡമോക്രാറ്റിക് പ്രോഗ്രസ്സീവ് പാര്‍ട്ടി നേതാവ് സായ് ഇങ് വെന്. വന് ഭൂരിപക്ഷത്തോടെ ഈയടുത്താണ് അവര് വീണ്ടും പ്രസിഡന്റ് സ്ഥാനത്തേക്ക് വന്നത്.\nതായ്വാന് സ്വതന്ത്ര രാജ്യമാണെന്നും അതിന്റെ സ്വാതന്ത്ര്യവും ജനാധിപത്യവും സംരക്ഷിക്കുമെന്നും തായ്‌വാന് പ്രതിരോധ മന്ത്രി ഈ മാസം പറഞ്ഞിരുന്നു. ഈ മേഖലയില് 2025-ഓടെ ചൈന യുദ്ധം ചെയ്‌തേക്കുമെന്നും അദ്ദേഹം നേരത്തെ മുന്നറിയിപ്പ് നല്‍കിയിരുന്നു.\nതയ്വാന് സംഘര്‍ഷം ടെക്നോളജി മേഖലയിലും പ്രശ്‌നങ്ങള് ഉണ്ടാക്കിയിട്ടുണ്ട്. ആപ്പിള് അടക്കമുള്ള മുന്‍നിര കമ്പനികള്‍ക്ക് പ്രോസസറുകള് നല്‍കുന്നത് തയ്വാനില് പ്രവര്‍ത്തിക്കുന്ന കമ്പനികളാണ്. പുതിയ പ്രതിസന്ധി അവരെ ബാധിച്ചിട്ടുണ്ട്. വേണ്ടത്ര പ്രോസസറുകള് ലഭിക്കാത്ത സാഹചര്യം നിലവിലുണ്ട്.\nടിഎസ്എംസി എന്ന ചുരുക്കപ്പേരില് അറിയപ്പെടുന്ന തയ്വാന് സെമികണ്‍ഡക്ടര് മാനുഫാക്ചറിങ് കമ്പനി ലിമിറ്റഡ് ആണ് കരാറടിസ്ഥാനത്തില് ചിപ്പുകള് നിര്‍മിക്കുന്ന ലോകത്തെ ഏറ്റവും വലിയ കമ്പനി. തയ്വാനിലുള്ള അവരുടെ ഫാക്ടറി പ്രതിസന്ധിയിലായ സാഹചര്യത്തില് അമേരിക്ക അവരെ വമ്പന് ചിപ്പ് നിര്‍മാണ ഫാക്ടറി തുടങ്ങാന് ക്ഷണിച്ചിട്ടുണ്ട്.


ഇന്ധന വിലയില് വന് വര്‍ദ്ധന വിമാനയാത്രാ നിരക്ക് കുത്തനെ ഉയര്‍ന്നേക്കും – Chandrika Daily\nBy chandrika Monday October 2, 2017 12:38 pm\nഇന്ധന വിലയില് വന് വര്‍ദ്ധന വിമാനയാത്രാ നിരക്ക് കുത്തനെ ഉയര്‍ന്നേക്കും\nഇന്ധനവില പുതുക്കി നിശ്ചയിച്ചതോടെ വിമാന യാത്രാ നിരക്കുകളില് വന്‍വര്‍ധനയക്ക് സാധ്യത. വിമാന ഇന്ധനത്തിന്റെ വില ആറു ശതമാനമാണു വര്‍ദ്ധിപ്പിച്ചത്. ഈ വര്‍ഷം ഓഗസ്റ്റിനു ശേഷം ഇതു…\nഇന്ധനവില പുതുക്കി നിശ്ചയിച്ചതോടെ വിമാന യാത്രാ നിരക്കുകളില് വന്‍വര്‍ധനയക്ക് സാധ്യത. വിമാന ഇന്ധനത്തിന്റെ വില ആറു ശതമാനമാണു വര്‍ദ്ധിപ്പിച്ചത്. ഈ വര്‍ഷം ഓഗസ്റ്റിനു ശേഷം ഇതു മൂന്നാം തവണയാണ് എടി.എഫിന് വില കൂട്ടുന്നത്.\nപുതിയ നിരക്കനുസരിച്ച 3000 രൂപയുടെ വിത്യാസമാണ് അനുഭവപ്പെടുക. ഡല്‍ഹിയില് പുതുക്കിയ ഇന്ധനവില കിലോമീറ്ററിന് 523,045 രൂപയാണ്. നേരത്തെ, 50020 രൂപയായിരുന്നുവെന്ന് ഇന്ത്യന് ഓയില് കോര്‍പ്പറേഷനെ അറിയിച്ചിരുന്നു. സെപ്റ്റംബറില് നാലു ശതമാനം വില വര്‍ദ്ധിപ്പിച്ചിരുന്നു. തുടര്‍ച്ചയായ ഇന്ധനവില വര്‍ദ്ധനയെ മറികടക്കാന് വിമാന കമ്പനികള് യാത്രാനിരക്കുകള് കൂട്ടിയേക്കുമെന്ന് റിപ്പോര്‍ട്ടുണ്ട്.\nCategories: Culture, Views Tags: air india


സദാചാര ഗുണ്ടായിസത്തിനെതിരെ മോഹന്‍ലാല് ആനിമേഷന് ചിത്രം വൈറല് – Chandrika Daily\nBy chandrika Monday March 13, 2017 10:21 am\nസദാചാര ഗുണ്ടായിസത്തിനെതിരെ മോഹന്‍ലാല് ആനിമേഷന് ചിത്രം വൈറല്\nസദാചാര ഗുണ്ടായിസത്തിനെതിരെ മോഹന്‍ലാല് ആനിമേഷന് കഥാപാത്രമായി പ്രത്യക്ഷപ്പെടുന്ന ഹ്രസ്വ ചിത്രം വൈറല്. കപട സദാചാര വാദികള്‍ക്കെതിരെ മോഹന്‍ലാലിന്റെ നരസിംഹം കഥാപാത്രം കിടിലന് ഡയലോഗുകളിലൂടെ ആഞ്ഞടിക്കുന്നതാണ് വീഡിയോ. ഒരു…\nസദാചാര ഗുണ്ടായിസത്തിനെതിരെ മോഹന്‍ലാല് ആനിമേഷന് കഥാപാത്രമായി പ്രത്യക്ഷപ്പെടുന്ന ഹ്രസ്വ ചിത്രം വൈറല്. കപട സദാചാര വാദികള്‍ക്കെതിരെ മോഹന്‍ലാലിന്റെ നരസിംഹം കഥാപാത്രം കിടിലന് ഡയലോഗുകളിലൂടെ ആഞ്ഞടിക്കുന്നതാണ് വീഡിയോ.\nഒരു യുവാവും യുവതിയും ബൈക്കില് സഞ്ചരിക്കവെ പെട്രോള് തീര്‍ന്നു വഴിയില്‍പ്പെടുന്നതാണ് വിഷയം. കൂടെയുള്ളത് തന്റെ സഹോദരിയാണെന്ന് പറഞ്ഞിട്ടും സദാചാര ഗുണ്ടകള് അക്രമിക്കുന്നതാണ് സംഭവം. എന്നാല് സംഭവസ്ഥലത്ത് കൃത്യസമത്തില് ജീപ്പിലെത്തുന്ന മോഹന്‍ലാല് വിഷയത്തില് ഇടപെടുന്നതിലൂടെയാണ് ചിത്രം അവസാനിക്കുന്നത്.\nതുടര്‍ന്ന്, കപട സദാചാരം നമ്മള് മലയാളികളുടെ ഒരു പൊതു സൂക്കേടാണെന്നും നല്ല മരുന്ന് കൊടുത്തില്ലെങ്കില് അത് അര്‍ബുദത്തേക്കാള് മാരകമാണെന്നും എന്ന് മോഹന്‍ലാല് കഥാപാത്രത്തിന്റെ ഉപദേശവും കൂടിയതാണ് ഹ്രസ്വ ചിത്രം. രണ്ടു മിനുട്ടില് താഴെയുള്ള ചിത്രം ബി.എം.എച്ച് ബോഡി ഗാര്‍ഡ് പരിപാടിയുടെ ഭാഗമായി ചിത്രീകരിച്ചതാണ്.\nരാജ്യത്ത് പുതുതായി 25,072 പേര്‍ക്ക് കൂടി കോവിഡ് സ്ഥിരീകരിച്ചു\nഇടപാടുകാരുടെ ശ്രദ്ധയ്ക്ക്; നാളെ മുതല് അഞ്ച് ദിവസം ബാങ്കുകള് പ്രവര്‍ത്തിക്കില്ല\nമന്ത്രി സജി ചെറിയാൻ രാജിവച്ചു


Subhash Chandra Bose (സുഭാസ് ചന്ദ്ര ബോസ്)|KPSC & HCA Study Material\nMalyalam govt jobs » Study Materials » Subhash Chandra Bose\nSubhash Chandra Bose: History (സുഭാസ് ചന്ദ്ര ബോസ്: ചരിത്രം)\nSubhash Chandra Bose: School Life (വിദ്യാലയ ജീവിതം)\nSubhash Chandra Bose: Adult Life (മുതിർന്ന സമയത്തെ ജീവിതം)\nSubhash Chandra Bose: Political Life (രാഷ്ട്രീയ ജീവിതം)\nSubhash Chandra Bose: Forward Block (ഫോർവേഡ് ബ്ലോക്ക്)\nSubhash Chandra Bose: Azad Hind Fauj (ആസാദ് ഹിന്ദ് ഫൗജ്)\nSubhash Chandra Bose: Death (മരണം)\nSubhash Chandra Bose (സുഭാസ് ചന്ദ്ര ബോസ്)|KPSC & HCA Study Material: സുഭാഷ് ചന്ദ്രബോസ് (നേതാജി എന്നും അറിയപ്പെടുന്നു) ഇന്ത്യയുടെ സ്വാതന്ത്ര്യ സമരത്തിലെ തന്റെ പങ്ക് പ്രശസ്തമാണ്. നിസ്സഹകരണ പ്രസ്ഥാനത്തിന്റെ പങ്കാളിയും ഇന്ത്യൻ നാഷണൽ കോൺഗ്രസിന്റെ നേതാവുമായിരുന്ന സുഭാഷ് ചന്ദ്രബോസ് കൂടുതൽ തീവ്രവാദി വിഭാഗത്തിന്റെ ഭാഗവും സോഷ്യലിസ്റ്റ് നയങ്ങളുടെ വക്താവിന് പേരുകേട്ടവനുമായിരുന്നു.സുഭാഷ് ചന്ദ്രബോസിനെക്കുറിച്ചുള്ള കൂടുതൽ വിവരങ്ങൾക്കായി താഴെയുള്ള ലേഖനം വായിക്കുക.\n1897 ജനുവരി 23-ന് കട്ടക്കിൽ പ്രഭാവതി ബോസിന്റെയും (നീ ദത്ത്) ജാനകിനാഥ് ബോസിന്റെയും മകനായി സുഭാഷ് ചന്ദ്രബോസ് ജനിച്ചു-ഇന്നത്തെ ഇന്ത്യയിലെ ഒഡീഷ സംസ്ഥാനത്താണ്, എന്നാൽ അന്ന് ബ്രിട്ടീഷ് ഇന്ത്യയിലെ ബംഗാൾ പ്രവിശ്യയിലെ ഒറീസ ഡിവിഷനായിരുന്നു.\nകുടുംബ ജീവിതത്തിന്റെ അവതാരകയായ പ്രഭാവതി, അല്ലെങ്കിൽ പരിചിതമായ മാ ജനനി, 14-ാം വയസ്സിൽ അവളുടെ ആദ്യ കുട്ടിയും അതിനുശേഷം 13 കുട്ടികളും ജനിച്ചു.\nഒമ്പതാമത്തെ കുട്ടിയും ആറാമത്തെ മകനുമായിരുന്നു സുഭാഷ്.\nവിജയകരമായ അഭിഭാഷകനും ഗോവെർന്മെന്റിന്റെ വാദിയുമാണ് ജങ്കിനാഥ്, ബ്രിട്ടീഷ് ഇന്ത്യാ ഗവൺമെന്റിനോട് വിശ്വസ്തനും ഭാഷയുടെയും നിയമത്തിന്റെയും കാര്യങ്ങളിൽ സൂക്ഷ്മത പുലർത്തുകയും ചെയ്തു.\nRead More: Ezhuthachan Puraskaram (എഴുത്തച്ഛൻ പുരസ്കാരം) |KPSC & HCA Study Material\nകൽക്കട്ടയുടെ ഗ്രാമീണ പ്രാന്തപ്രദേശങ്ങളിൽ നിന്നുള്ള ഒരു സ്വയം നിർമ്മിത മനുഷ്യൻ, തന്റെ വേരുകളുമായി സമ്പർക്കം പുലർത്തിയിരുന്നു,\nഎല്ലാ വർഷവും പൂജാ അവധിക്കാലത്ത് തന്റെ ഗ്രാമത്തിലേക്ക് മടങ്ങുന്നു.\n1909-ൽ 12 വയസ്സുള്ള സുഭാഷ് ബോസ് തന്റെ അഞ്ച് സഹോദരന്മാരെ പിന്തുടർന്ന് കട്ടക്കിലെ റാവൻഷോ കൊളീജിയറ്റ് സ്കൂളിലേക്ക് പോയി.\nഇവിടെ, ബംഗാളിയും സംസ്‌കൃതവും പഠിപ്പിച്ചു, വേദങ്ങൾ, ഉപനിഷത്തുകൾ തുടങ്ങിയ ഹൈന്ദവ ഗ്രന്ഥങ്ങളിൽ നിന്നുള്ള ആശയങ്ങൾ സാധാരണയായി വീട്ടിൽ എടുക്കാറില്ല.\nഅദ്ദേഹത്തിന്റെ പാശ്ചാത്യ വിദ്യാഭ്യാസം അതിവേഗം തുടർന്നെങ്കിലും, അദ്ദേഹം ഇന്ത്യൻ വസ്ത്രങ്ങൾ ധരിക്കാനും മതപരമായ ഊഹാപോഹങ്ങളിൽ ഏർപ്പെടുമായിരുന്നു സുഭാഷ് ബോസ് തന്റെ അഞ്ച് സഹോദരന്മാരെ പിന്തുടർന്ന് 1913-ൽ ബംഗാളിലെ സവർണ്ണ ഹിന്ദു പുരുഷന്മാർക്കുള്ള ചരിത്രപരവും പരമ്പരാഗതവുമായ കോളേജായ കൽക്കട്ടയിലെ പ്രസിഡൻസി കോളേജിലേക്ക് പോയി.\nകാന്റ്, ഹെഗൽ, ബെർഗ്സൺ, മറ്റ് പാശ്ചാത്യ തത്ത്വചിന്തകർ എന്നിവരുൾപ്പെടെയുള്ള തത്ത്വചിന്തയും അദ്ദേഹത്തിന്റെ വായനകളും പഠിക്കാൻ അദ്ദേഹം തിരഞ്ഞെടുത്തു.\nRead More: Smallest district in kerala|KPSC & HCA Study Material\nപിതാവിന്റെ നിർബന്ധത്തിനു വഴങ്ങി, ഇന്ത്യൻ സിവിൽ സർവീസസ് (ICS) പരീക്ഷയ്ക്ക് തയ്യാറെടുക്കാനും എഴുതാനും ഇംഗ്ലണ്ടിലേക്ക് പോകാൻ സുഭാഷ് ബോസ് സമ്മതിച്ചു.\n1919 ഒക്ടോബർ 20-ന് ലണ്ടനിൽ എത്തിയ സുഭാഷ് ICS-നുള്ള തന്റെ അപേക്ഷ വായിച്ചു.\nതന്റെ പരാമർശങ്ങൾക്കായി അദ്ദേഹം ഇന്ത്യയുടെ അണ്ടർ സെക്രട്ടറി റായ്പൂരിലെ ലോർഡ് സിൻഹയെയും ലണ്ടനിലെ കൗൺസിൽ ഓഫ് ഇന്ത്യയിൽ ഇരുന്ന സമ്പന്നനായ കൊൽക്കത്ത അഭിഭാഷകൻ ഭൂപേന്ദ്രനാഥ് ബസുവിനെയും താഴെയിറക്കി.\n1920 – ൽ അദ്ദേഹം ഇന്ത്യൻ സിവിൽ സർവീസ് പ്രവേശനപ്പരീക്ഷ എഴുതി. പക്ഷേ ഉയർന്ന മാർക്കുണ്ടായിരുന്നിട്ടും സ്വാതന്ത്ര്യ സമരത്തിൽ പ്രവർത്തിക്കാ‍ൻ വേണ്ടി അദ്ദേഹം സിവിൽ സർവീസ് ഉപേക്ഷിച്ചു.\nRead More:- Bharathappuzha (ഭാരതപ്പുഴ)|KPSC & HCA Study Material\nപിന്നീട് അദ്ദേഹം ഇന്ത്യൻ നാഷണൽ കോൺഗ്രസിൽ ചേർന്നു.\nപക്ഷേ ഗാന്ധിജിയുടെ അഹിംസാ സിദ്ധാന്തവുമായി യോജിച്ചു പോകാൻ ബോസിനു കഴിഞ്ഞില്ല.\nഅതിനാൽ അദ്ദേഹം കൽക്കട്ടയിലേക്ക് പോയി, അവിടെ ചിത്തരഞ്ജൻ ദാസ് എന്ന ബംഗാളി സ്വാതന്ത്ര്യസമര സേനാനിയുടെ കീഴിൽ പ്രവർത്തിക്കാനാരംഭിച്ചു.\nമോട്ടിലാൽ നെഹ്രുവിനോടൊപ്പം സ്വരാജ് പാർട്ടി സ്ഥാപിച്ച ആളാണ് ചിത്തരഞ്ജൻ ദാസ്.\n1921- ൽ വെയിൽസിലെ രാജകുമാരൻ ഇന്ത്യ സന്ദർശിക്കുന്നതിനോടനുബന്ധിച്ചുള്ള ആഘോഷങ്ങൾ ബഹിഷ്കരിക്കാൻ ബോസ് ജനങ്ങളോട് ആഹ്വാനം ചെയ്തു അതെത്തുടർന്ന് അദ്ദേഹം അറസ്റ്റിലും ആയി.\nസുഭാസ് ചന്ദ്ര ബോസ് ഇന്ത്യൻ സ്വാതന്ത്ര്യസമരത്തിന്റെ ഒരു പ്രധാന നേതാവായിരുന്നു.\nനേതാജി എന്നാണ് അദ്ദേഹം വിളിക്കപ്പെട്ടിരുന്നത്. തുടർച്ചയായി രണ്ടു തവണ അദ്ദേഹം ഇന്ത്യൻ നാഷണൽ കോൺഗ്രസിന്റെ പ്രസിഡന്റായി തെരഞ്ഞെടുക്കപ്പെട്ടിട്ടുണ്ട്.\nഗാന്ധിജിയുടെ സമരരീതികൾ ഇന്ത്യക്ക് സ്വാതന്ത്ര്യം നേടിത്തരാൻ പോന്നതല്ല എന്ന് അദ്ദേഹം വിശ്വസിച്ചിരുന്നു.\nഓൾ ഇന്ത്യാ ഫോർവേഡ് ബ്ലോക്ക് എന്ന പേരിൽ ഒരു രാഷ്ട്രീയപ്പാർട്ടി അദ്ദേഹം രൂപവത്കരിച്ചു.\n1939 ൽ നേതാജി സുഭാഷ് ചന്ദ്ര ബോസ് സ്ഥാപിച്ച ഫോർവേഡ് ബ്ലോക്കിൻറെ നിലവിലെ ജനറൽ സെക്രട്ടറിദേബ്രതാ ബിശ്വാസ് ആണ്.\nകേരളത്തിലും ഫോർവേഡ് ബ്ലോക്കിൻറെ പ്രവർത്തനങ്ങൾ വ്യാപകമായികൊണ്ടിരിക്കുന്നു.\nമലയാളികളായ കൈപ്പുഴ വേലപ്പൻ നായർ ആണ് ഫോർവേഡ് ബ്ലോക്കിൻറെ ചെയർമാൻ.മറ്റൊരു മലയാളി ജി.ദേവരാജൻ ഫോർവേഡ് ബ്ലോക്കിൻറെ ദേശിയ സെക്രട്ടറി മാരിൽ ഒരാളാണ്.\nസംഘടനരൂപം കൊണ്ട കാലത്തിലെ നിരവധി മലയാളികളുടെ സാനിദ്ധ്യം കൊണ്ട് ശ്രദ്ധേയമാണ് ഫോർവേഡ് ബ്ലോക്ക്.\nകേരളത്തിൽ അഡ്വ. വി. റാംമോഹൻ ആണ് ഫോർവേഡ് ബ്ലോക്കിൻറെ സംസ്ഥാന സെക്രട്ടറി.മുഹമ്മദ് അബ്ദുൾ റഹ്മാൻ സാഹിബായിരുന്നു കേരളത്തിലെ സ്ഥാപക പ്രസിഡന്റ്. കെ.പി.സി.സി പ്രസിഡൻറ് സ്ഥാനം രാജിവെച്ച് ഫോർവേഡ് ബ്ലോക്കിൽ ചേർന്ന് പ്രവർത്തിനാരംഭിച്ചു.\nഅദ്ദേഹം ഫോർവേഡ് ബ്ലോക്കിന്റെ കേരളത്തിലെ ആദ്യ പ്രസിഡൻറായി തിരഞ്ഞെടുക്കപ്പട്ടു.\nഅബ്ദുൾ റഹ്മാൻ സാഹിബ് ഇക്കാരണം കൊണ്ടും തന്റെ പ്രവർത്തനങ്ങൾകൊണ്ടും തന്നെ കേരളത്തിലെ സുഭാഷ്ചന്ദ്ര ബോസ് എന്നിയപ്പെടുന്നു.\nത്രിപുരി കോൺഗ്രസ് സമ്മേളനം കഴിഞ്ഞതോടെ കോൺഗ്രസ്സിനുള്ളിൽതന്നെ സുസംഘടിതവും സുശിക്ഷിതവുമായ ഒരു ഇടതുപക്ഷചേരി വേണം എന്ന കാര്യം നേതാജിക്ക് ബോധ്യമായി.\nRead More: Top5Most Popular Dams in Kerala| KPSC & HCA Study Material\nഇതിന്റെ അടിസ്ഥാനത്തിൽ പ്രസിഡണ്ട് സ്ഥാനം ഒഴിയും മുമ്പേ അദ്ദേഹം കോൺഗ്രസ്സിനുള്ളിലെ ഉത്പതിഷ്ണുക്കളായ പുരോഗമനവാദികളെ ഒന്നിച്ചണിനിരത്തിക്കൊണ്ട് ഒരു ഇടതുപക്ഷ ബ്ലോക്ക് രൂപീകരിക്കാനുള്ള ശ്രമങ്ങൾ തുടങ്ങി. ഇതാണ് ‘ഫോർവേഡ് ബ്ലോക്ക്’ ആയത്.\nForward bloc flag\nറാഷ് ബിഹാരി ബോസ് 1943 ജൂലൈ 4-നു സിംഗപ്പൂരിലെ പ്രസിദ്ധമായ കാഥേ ഹാളിൽ വച് ഇന്ത്യൻ ഇൻഡിപ്പെൻഡൻസ് ലീഗിന്റെ നേതൃത്വം സുഭാസ് ചന്ദ്ര ബോസിനു കൈമാറി.\nഅടുത്തദിവസം ജൂലൈ 5-നു ആസാദ് ഹിന്ദ് ഫൌജ് അഥവാ ഇന്ത്യൻ നാഷനൽ ആർമി(ഐ.എൻ.എ) രൂപവത്കരിച്ച വിവരം അദ്ദേഹം ലോകത്തെ അറിയിച്ചു.\n1943 ഒക്ടോബർ 21-നു രാവിലെ ഇന്ത്യൻ ഇൻഡിപ്പെൻഡൻസ് ലീഗിന്റെ ഒരു വിശേഷാൽ പൊതുയോഗം സിംഗപ്പൂരിലെ കാഥേഹാളിൽ വച്ചു കൂടുകയുണ്ടായി. ഇവിടെ വച്ച് താൽക്കാലിക സ്വതന്ത്രഭാരത സർക്കാരിന്റെ രൂപവത്കരണം നേതാജി പ്രഖ്യാപിച്ചു.\nഅതിനുശേഷം രാഷ്ട്രത്തലവനായി നേതാജി സത്യപ്രതിജ്ഞ ചെയ്തു. ഒക്ടോബർ 22-നു വനിതകളുടെ സേനാവിഭാഗമായ ഝാൻസിറാണി റെജിമെന്റ് നേതാജി ഉദ്ഘാടനം ചെയ്തു.\nഅടുത്തദിവസങ്ങളിൽ സ്വതന്ത്രഭാരത സർക്കാരിന്റെ മന്ത്രിസഭയോഗങ്ങളിൽ വച്ച് അമേരിക്കൻ ശക്തികൾക്കെതിരെ സ്വതന്ത്രഭാരത സർക്കാർ യുദ്ധം പ്രഖ്യാപിച്ചു.\n‘ആസാദ് ഹിന്ദ് ഫൗജ്’ എന്നറിയപ്പെട്ടിരുന്ന ഇന്ത്യൻ നാഷണൽ ആർമിയെ അദ്ദേഹം പുനരുജ്ജീവിപ്പിച്ചു.\n1943-ൽ ഇത് ആദ്യം 1942-ൽ റാഷ് ബിഹാരി ബോസ് രൂപീകരിച്ചു. വഴിയുള്ള ആക്രമണം ഐഎൻഎ, അത് എത്ര ഹ്രസ്വകാലമായിരുന്നാലും, ആത്യന്തികമായി ഒരു പ്രധാന ഘടകമായിരുന്നു.\nഅവരുടെ പ്രവർത്തനങ്ങൾ നിർത്തി വീണ്ടും അവരിലേക്ക് മാറാനുള്ള ബ്രിട്ടീഷ് തീരുമാനത്തിന് സംഭാവന നൽകി സ്വന്തം ഭൂമി.\nഇത് ആത്യന്തികമായി ഇന്ത്യയുടെ സ്വാതന്ത്ര്യത്തിന് വഴിയൊരുക്കി.അദ്ദേഹം കൃത്യമായ സാമ്പത്തിക ആസൂത്രണം നടത്തുകയും സ്വയം വഴി കാണിക്കുകയും ചെയ്തു.\nഅത് ഇന്ത്യൻ സ്ത്രീകളെ കളിക്കാൻ പ്രേരിപ്പിച്ചത് അദ്ദേഹമാണെന്ന് കൂടി ഓർക്കേണ്ടതുണ്ട് ഇന്ത്യയുടെ സ്വാതന്ത്ര്യത്തിനായുള്ള പ്രവർത്തനങ്ങളിൽ ഒരു പ്രധാന പങ്ക്.\nഒരു വനിതാ റെജിമെന്റ് ക്യാപ്റ്റൻ ലക്ഷ്മിയുടെ നേതൃത്വത്തിൽ ആസാദ് ഹിന്ദ് ഫൗജ് രൂപീകരിച്ചു സ്വാമിനാഥൻ.\nറാണി ഝാൻസി റെജിമെന്റ് എന്നായിരുന്നു ഇതിന്റെ പേര്. ആസാദ് ഹിന്ദ് ഫൗജ് ആയി\nഇന്ത്യയിലെ ജനങ്ങൾക്ക് ഐക്യത്തിന്റെയും വീരത്വത്തിന്റെയും പ്രതീകം. ബോസ് സൈനികരെ പ്രചോദിപ്പിച്ചു അവന്റെ തീപാറുന്ന പ്രസംഗങ്ങൾക്കൊപ്പം. അദ്ദേഹത്തിന്റെ പ്രസിദ്ധമായ ഉദ്ധരണി, “എനിക്ക് രക്തം തരൂ, ഞാൻ നിങ്ങൾക്ക് സ്വാതന്ത്ര്യം തരാം!”\n1945 ഓഗസ്റ്റ് 18-ന് ബോസ് തായ്‌വാനിലെ തെയ്ഹോകു വിമാനത്താവളത്തിലുണ്ടായ അപകടത്തിൽ മരിച്ചു എന്നാണ് ഇന്ത്യൻ ഗവണ്മെന്റിന്റെ ഔദ്യോഗികഭാഷ്യം. ഇതിനെപ്പറ്റി അന്വേഷിക്കാൻ നെഹ്രുവിന്റെ ഭരണകാലത്ത് ഷാനവാസ് കമ്മീഷൻ, ഇന്ദിരാ ഗാന്ധിയുടെ ഭരണകാലത്ത് ഖോസ്ലാ കമ്മീഷൻ എന്നിവയെ നിയോഗിച്ചിരുന്നു.\nഈ രണ്ടു കമ്മീഷനുകളും ബോസ് വിമാനാപകടത്തിൽ മരണപ്പെട്ടു എന്ന് സ്ഥിരീകരിച്ചു.\nഎന്നാൽ പാർലമെന്റ് അംഗങ്ങളുടേയും പൊതുജനങ്ങളുടേയും പ്രതിഷേധം കാരണം ഈ രണ്ടു റിപ്പോർട്ടുകളും മൊറാർജി ദേശായിയുടെ ഭരണകാലത്ത് ഗവണ്മെന്റ് തള്ളിക്കളഞ്ഞു.\nതുടർന്ന് 1999-ൽ വാജ്‌പേയിയുടെ ഭരണകാലത്ത് മുഖർജി കമ്മീഷൻ നിലവിൽ വന്നു. 1945-ൽ മേൽപ്പറഞ്ഞ വിമാനാപകടം ഉണ്ടായിട്ടില്ലെന്നും അതിനാൽ ബോസ് അന്നു മരണപ്പെട്ടിട്ടില്ലെന്നും കമ്മീഷൻ കണ്ടെത്തി.\nഈ കണ്ടെത്തൽ വിവാദമായതോടെ റിപ്പോർട്ട് മൻ‌മോഹൻ സിങ് ഗവണ്മെന്റ് തള്ളിക്കളഞ്ഞു.\nബോസിന്റേതെന്ന് ഗവണ്മെന്റ് അവകാശപ്പെടുന്ന റെങ്കോജി ക്ഷേത്രത്തിലെ ചിതാഭസ്മം അദ്ദേഹത്തിന്റേതല്ലെന്നും കമ്മീഷൻ കണ്ടെത്തിയിരുന്നു. ബോസ് റഷ്യയിലേക്ക് കടന്നിരിക്കാം എന്നും കമ്മീഷൻ സൂചിപ്പിച്ചിരുന്നു.\nഇന്ത്യയിലെ 10 ജന...


ശ്രീലങ്കയില് ട്രെയിന് സര്‍വീസ്; കോച്ചുകള് ഇന്ത്യയില് നിന്ന് – NavaKerala News\nHome/Latest News/ശ്രീലങ്കയില് ട്രെയിന് സര്‍വീസ്; കോച്ചുകള് ഇന്ത്യയില് നിന്ന്\nശ്രീലങ്കയില് ട്രെയിന് സര്‍വീസ്; കോച്ചുകള് ഇന്ത്യയില് നിന്ന്\nകൊളംബോ: ഇന്ത്യയില് നിന്ന് വാങ്ങിയ ഡീസല് യൂണിറ്റുകള് ഉപയോഗിച്ച് ശ്രീലങ്കയില് റെയില്‍വേ സര്‍വീസ് ആരംഭിച്ചു. ദ്വീപ് രാഷ്ട്രത്തിന്റെ വികസനത്തിന് വേണ്ടിയുള്ള പദ്ധതികളുടെ ഭാഗമായാണ് ഇന്ത്യയില് നിന്നും ഡീസല് യൂണിറ്റുകള് ശ്രീലങ്ക വാങ്ങിയത്. കൊളംബോ നഗരത്തെ കാങ്കസന്തുരൈയുമായി ബന്ധിപ്പിക്കുന്നതാണ് പുതിയതായി ആരംഭിച്ച സര്‍വീസ്. ഞായറാഴ്ചയാണ് സര്‍വീസ് ആരംഭിച്ചത്.\nതമിഴ് വംശജര് താമസിക്കുന്ന ജാഫ്‌ന ഉപദ്വീപിന്റെ വടക്കേ അറ്റത്തുള്ള പ്രദേശമാണ് കാങ്കസന്തുരൈ. ശ്രീലങ്കയുമായുള്ള ഇന്ത്യയുടെ വികസന പങ്കാളിത്തത്തിലെ സുപ്രധാന ചുവട് വയ്പ് കൂടിയാണ് ഇത്. ശ്രീലങ്കയുടെ അടിസ്ഥാന വികസനത്തിന് ഊര്‍ജം നല്‍കുന്നതാണ് ഇന്ത്യയുടെ നീക്കമെന്നാണ് ശ്രീലങ്കയിലെ ഇന്ത്യന് ഹൈക്കമ്മീഷണര് ഇക്കാര്യത്തെക്കുറിച്ച് ട്വീറ്റ് ചെയ്തിരിക്കുന്നത്.\nശ്രീലങ്കന് ഗതാഗത മന്ത്രി പവിത്ര വണ്ണിയരച്ചിയും ഇന്ത്യന് ഡെപ്യൂട്ടി ഹൈക്കമ്മീഷണര് വിനോദ് കെ. ജേക്കബും ഞായറാഴ്ച നടന്ന ലോഞ്ചില് പങ്കെടുത്തു. ഇന്ത്യ ശ്രീലങ്ക ബന്ധത്തിലെ മറ്റൊരു നാഴികക്കല്ലെന്നാണ് ഗതാഗത മന്ത്രി ഇതിനെ വിശേഷിപ്പിച്ചത്. കോവിഡ് കാലത്തെ ഇന്ത്യന് സര്‍ക്കാരിന്റെ സഹായങ്ങള്‍ക്ക് ഏറെ കടപ്പെട്ടിരിക്കുന്നതായും പവിത്ര വണ്ണിയരച്ചി വ്യക്തമാക്കി.\ncolombo India srilanka train coaches from india train service\nഇടുക്കിയില് എസ്എഫ്‌ഐ പ്രവര്‍ത്തകനെ കുത്തിക്കൊന്നു\nമേപ്പടിയാന് സിനിമ കാണുന്ന ഭാഗ്യശാലികളായ 111 പേര്‍ക്ക് 111 ഡയമണ്ട് റിങ്ങുകള് സമ്മാനം!


എംഡിക്ക് നേരെ കല്ലേറ്; മാധ്യമങ്ങള്‍ക്ക് മുന്നില് നടത്തിയ നാടകമെന്ന് തൊഴിലാളികള്, സി ഐ ടി യു ഗുണ്ടകളെന്ന് മൂത്തൂറ്റ് മാനേജ്മെന്‍റ് | Muthoot finance e\nഎംഡിക്ക് നേരെ കല്ലേറ്; ...\nഎംഡിക്ക് നേരെ കല്ലേറ്; മാധ്യമങ്ങള്‍ക്ക് മുന്നില് നടത്തിയ നാടകമെന്ന് തൊഴിലാളികള്, സി ഐ ടി യു ഗുണ്ടകളെന്ന് മൂത്തൂറ്റ് മാനേജ്മെന്‍റ്\n8 Jan 2020 1:13 AM GMT\nഒരിടവേളയ്ക്ക് ശേഷം മുത്തൂറ്റ് ഫിനാൻസുമായി ബന്ധപ്പെട്ട തൊഴിൽ തര്‍ക്കം വീണ്ടും മാധ്യമങ്ങളിൽ നിറയുകയാണ്. കേരളം ആസ്ഥാനമായി പ്രവര്‍ത്തിക്കുന്ന രാജ്യത്തെ പ്രമുഖ സ്വകാര്യ ധനകാര്യ സ്ഥാപനങ്ങളിൽ ഒന്നുമായ മുത്തൂറ്റിലെ ജീവനക്കാരും മാനേജ്മെന്റും തമ്മിലുള്ള തർ‌ക്കം സ്ഥാപനത്തിന്റെ എംഡി ആക്രമിക്കപ്പെടുന്ന നിലയിലേക്ക് എത്തിനിൽക്കുകയാണ്. ചൊവ്വാഴ്ച രാവിലെയാണ് മുത്തൂറ്റ് എംഡി ജോര്‍ജ്ജ് അലക്സാണ്ടറുടെ കാറിന് നേരെ കല്ലേറുണ്ടായത്. സംഭവത്തിൽ കാറിന്റെ ചില്ലുകൾ തകരുകയും തലയ്ക്ക് പരിക്കേൽക്കുകയും ചെയ്തു.\nഎന്നാൽ, കൊച്ചിയിലെ മുത്തൂറ്റ് ആസ്ഥാനത്തിന് മുന്നിൽ സമരം നടക്കവെ എം ഡി ആക്രമിക്കപ്പെട്ട സംഭവം വലിയ വിവാദങ്ങൾക്കാണ് വഴിവച്ചിട്ടുള്ളത്. സിഐടിയുവിന്റെ നേതൃത്വത്തിലുള്ള നോൺ ബാങ്കിങ് ആൻഡ് പ്രൈവറ്റ് ഫിനാൻസ് എംപ്ലോയീസ് അസോസിയേഷൻ എന്ന സംഘടനയുടെ നേതൃത്വത്തിലാണ് മുത്തൂറ്റിലെ തൊഴിലാളി സമരം നടക്കുന്നത്. മുൻപ് നടന്ന തൊഴിലാളി സമരങ്ങൾ ഒത്തുതീർപ്പാക്കുന്നതിന് നൽകിയ ഉറപ്പുകൾ പാലിക്കുക, അടുത്തിടെ പിരിച്ച് വിട്ട സംഘടനാ നേതാക്കൾ ഉൾപ്പെടെ 166 പേരെ തിരിച്ചെടുക്കുക എന്നിങ്ങനെയുള്ള ആവശ്യങ്ങൾ ഉന്നയിച്ചായിരുന്നു കൊച്ചിയിലെ ആസ്ഥാനത്തിന് മുന്നിൽ സമരം നടത്തി വന്നിരുന്നത്. സമരത്തിനിടെ കഴിഞ്ഞ ദിവസം ജോലിക്ക് കയറാനെത്തിയ മാനേജ്മെന്റ് അനുകൂല ജീവനക്കാരും സമരക്കാരും തമ്മിൽ വാക്കേറ്റമുൾപ്പെടെ നടക്കുകയും ചെയ്തിരുന്നു. ഇതിന് പിന്നാലെ ചൊവ്വാഴ്ച എംഡിയുടെ വാഹനത്തിന് നേരെ കല്ലേറുണ്ടായത് ആരോപണ പ്രത്യാരോപണങ്ങൾക്ക് വഴിവച്ചിരിക്കുകയാണ്.\nഎംഡി ജോർജ് അലക്സാണ്ടറെ ആക്രമിച്ചത് സിഐടിയു ഗൂണ്ടകളാണെന്നാണ് മുത്തൂറ്റ് പ്രതിനിധിയുടെ ആരോപിക്കുന്നത്. വലിയ കല്ലുകള് വലിച്ചെറിയുകയായിരുന്നു. ആക്രമണം കരുതിക്കൂട്ടി നടത്തിയതാണെന്നും സി ഐ ടി യു ഗുണ്ടകളാണെന്നും ആരോപിച്ച മാനേജ്മെന്റ് പ്രതിനിധി സമരം നടത്തി സ്ഥാപനം പൂട്ടിക്കാനുള്ള ബോധപൂർവ്വമായ ശ്രമങ്ങളാണ് നടക്കുന്നതെന്നും കുറ്റപ്പെടുത്തുന്നു.\nജോര്‍ജ് അലക്സാണ്ടറിനു നേരെ കല്ലെറിയുന്ന ദൃശ്യങ്ങളും സംഭവത്തിന് പിന്നാലെ പുറത്ത് വന്നിരുന്നു. നീല ഷര്‍ട്ടും മുണ്ടും ധരിച്ചയാളാണ് അക്രമി. പ്രകോപനം ഒന്നും കൂടാതെ തന്നെ ഓടിവരികയും വഴിയില് കിടന്ന വലിയ കല്ലെടുത്ത് കാറിനു മുകളിലേക്ക് എറിയുകയായിരുന്നു. ഈ സമയം കാറിന്റെ മുൻസീറ്റിൽ, ഇടതു വശത്ത് ഇരുന്നിരുന്ന ജോർജ് അലക്സാണ്ടറിന്റെ തലയ്ക്ക് പരിക്കേറ്റെന്നുമാണ് വാർത്തകൾ. കൊച്ചിയിലെ ഡിഐജി ഓഫിസിനു മുന്നിൽ വച്ചായിരുന്നു ആക്രമണം.\nഎന്നാൽ, കല്ലേറുൾപ്പെടെയുള്ള അക്രമ സംഭവങ്ങളിൽ പങ്കില്ലെന്നാണ് സമരക്കാരുടെ നിലപാട്. ഇപ്പോൾ നടക്കുന്നത് സമരത്തെ അപകീർത്തിപ്പെടുത്താനുള്ള നാടകത്തിന്റെ ഭാഗമാണെന്നും എംപ്ലോയീസ് അസോസിയേഷൻ നേതാക്കള് പറയുന്നു. സമരക്കാർക്ക് അനുകൂല നിലപാടാണ് സർക്കാരും വിഷയത്തിൽ നടത്തിയ പ്രതികരണത്തിൽ സ്വീകരിച്ചത്. കല്ലെറിഞ്ഞ് തൊഴിലാളികളാണെന്ന് കരുതുന്നില്ലെന്ന് തൊഴില്‍മന്ത്രി ടി.പി. രാമകൃഷ്ണന് വാർത്താസമ്മേളനത്തിൽ വ്യക്തമാക്കി. സമാധാനപരമാണ് തൊഴിലാളി സമരം നടക്കുന്നത്. പ്രകോപനമുണ്ടാക്കിയത് മാനേജ്മെന്റാണ്. നേരിട്ട് പ്രശ്നപരിഹാരത്തിന് താൻ ചര്‍ച്ച വിളിച്ചെങ്കിലും ഒത്തുതീര്‍പ്പിന് മാനേജ്മെന്റ് തയാറായില്ല. എന്നാൽ തൊഴില്‍വകുപ്പ് പ്രശ്നപരിഹാരത്തിന് ശ്രമം തുടരുമെന്നും മന്ത്രി വാർത്താസമ്മേളനത്തിൽ വ്യക്തമാക്കുകയും ചെയ്തു.\nകഴിഞ്ഞ വർഷം 56 ദിവസം നീണ്ട് നിന്ന മുത്തൂറ്റിലെ സമരം അവസാനിപ്പിച്ചത് ഹൈക്കോടതിയുടെ മുന്നിൽ സമർപ്പിക്കപ്പെട്ട ഒത്തുതീർപ്പ് കരാർ പ്രകാരമാണ്. ഇത് നിലനിൽക്കെ വ്യവസ്ഥകൾ ലംഘിച്ച് ബ്രാ‌ഞ്ചുകൾ പൂട്ടി തൊഴിലാളികളെ പിരിച്ചുവിടുകയാണ് മുത്തൂറ്റ് ചെയ്തത്. ഇത് ചർച്ച ചെയ്യാൻ വിളിച്ച യോഗത്തിൽ തീർത്തും നിഷേധ നിലപാടാണ് മുത്തൂറ്റ് സ്വീകരിച്ചതെന്നും ടി പി രാമകൃഷ്ണൻ പറഞ്ഞു.\n'സർക്കാരിനെ മാനേജ്മെന്റ് തുടർച്ചയായി വെല്ലുവിളിച്ചുകൊണ്ടിരിക്കുകയാണ്. എന്നാൽ വൈകാരികമായി പ്രതികരിക്കാൻ സർക്കാർ തൽക്കാലം ഉദ്ദേശിക്കുന്നില്ല. മുത്തൂറ്റിലെ തൊഴിലാളി സമരം സമാധാനപരമായാണ് മുന്നോട്ടു നീങ്ങുന്നത്. അക്രമം തൊഴിലാളി സമരത്തിന്‍റെ രീതിയല്ല. അത്തരത്തിൽ തൊഴിലാളികൾ പെരുമാറില്ല', ടി പി രാമകൃഷ്ണൻ വ്യക്തമാക്കുന്നു.\nഎംഡിയെ ആക്രമിച്ച സംഭവം ഉൾപ്പെടെ ചൊവ്വാഴ്ച നടന്ന സംഭവങ്ങൾ എല്ലാം തന്നെ വെറും നാടകമാണെന്നാണ് സമര സമിതി നേതാക്കളുടെ നിലപാട്. തൊഴിലാളി സമരം അടുത്ത ദിവസം കോടതിയുടെ മുന്നിലെത്തുമെന്നിരിക്കെ സമരക്കാർ അക്രമികളാണെന്ന് വരുത്തിത്തീർത്താനുള്ള ബോധപൂർവ്വമായ ശ്രമങ്ങളാണ് നടക്കുന്നെന്നും എംപ്ലോയീസ് യൂണിയൻ ജനറൽ സെക്രട്ടറി സിസി രതീഷ് അഴിമുഖത്തോട് പ്രതികരിച്ചു.\n'മാനേജ്‌മെൻറ് തന്നെ ആസൂത്രിതമായി നടത്തിയതാണോ ഇന്ന് നടന്ന അക്രമം എന്ന് സംശയിക്കുന്നു. സമരം ചെയ്യുന്ന തൊഴിലാളികൾ ഒരിക്കലും അക്രമം നടത്തിയിട്ടില്ല. ദിവസങ്ങളായി ന്യായമായ ആവശ്യങ്ങൾക്കായി സമരപന്തലിൽ സമാധാനപരമായാണ് തൊഴിലാളികൾ സമരം ചെയ്യുന്നത്. സമരത്തെ പരാജയപ്പെടുത്താനുള്ള നീക്കമാണിതിന്റെ പിന്നിലെന്ന് കരുതുന്നു.\nകഴിഞ്ഞ മൂന്നര വർഷമായി മുത്തൂറ്റ് ഫിനാൻസിൽ സംഘടനാ പ്രവർത്തനം ആരംഭിച്ചത്. 565 ശാഖകളിലും ഹെഡ് ഓഫീസിലുമായി 2500 പേരോളം ജോലിചെയ്യുന്നുണ്ട്. അതിൽ പകുതിയോളം പേര് സംഘടനയിൽ അംഗമാണ്. എന്നാൽ സംഘടനാ പ്രവര്‍ത്തനം ആരംഭിച്ചതിന് പിന്നാലെ ഇതുമായി ബന്ധപ്പെട്ട് പ്രവർത്തിക്കുന്നവരെ തിരഞ്ഞ് പിടിച്ച് കേരളത്തിന് പുറത്തേക്ക് സ്ഥലം മാറ്റുന്ന സ്ഥിതിയാണ് ഉണ്ടായത്. ഇതിന് പിന്നാലെയാണ് മുത്തൂറ്റുമായി ബന്ധപ്പെട്ട സമരങ്ങൾ തുടങ്ങുന്നത്. 16, 17 ദിവസം തൊഴിൽ മന്ത്രിയുടെ നേതൃത്വത്തിൽ ഒത്തുതീർപ്പ് വ്യവസ്ഥകൾ ഉണ്ടാക്കിയാണ് അന്ന് സമരം അവസാനിപ്പിച്ചത്.\nഎന്നാൽ, പിന്നീട് മുന്ന് വർഷക്കാലം ആ വ്യവസ്ഥകൾ ഒന്നും പാലിക്കപ്പെട്ടില്ല. പിന്നീട് ഒരേ കാര്യത്തിനായി പലതവണ സമരം ചെയ്യേണ്ടിവരികയും ഒത്തുതീർപ്പ് ഉണ്ടാക്കുകയും ചെയ്യ്തു, പക്ഷേ ഒന്നും നടപ്പാക്കിയിട്ടില്ല. ആറോളം പണിമുടക്കുകളാണ് ഇക്കാലയളവിൽ നടന്നത്. പിന്നാലെയാണ് 52 ദിവസം നീണ്ടുനിന്ന സമരം കഴിഞ്ഞ വർഷം നടന്നത്. അന്ന് എംഡി തന്നെ തങ്ങൾക്കെതിരെ കുത്തിയിരിപ്പ് സമരം നടത്തി. സിഐടിയുവിനെതിരെ പരസ്യയി ആരോപണങ്ങൾ ഉന്നയിച്ചു. പിന്നാലെയാണ് ഹൈക്കോടതി ഇടപെടലിൽ ഒത്തുതീർപ്പ് കരാർ ഉണ്ടാക്കിയത്. സമരം ചെയ്തവർക്കെതിരെ പ്രതികാര നടപടികൾ ഉൾപ്പെടെ ഉണ്ടാവില്ലെന്നായിരുന്നു ഇതിൽ ഒരു വ്യവസ്ഥ. എന്നാൽ ഇത് കാറ്റിൽ പറക്കിക്കൊണ്ടാണ് ഒരു മുന്നറിയിപ്പും കൂടാതെ സംഘടനയുടെ സെക്രട്ടറി ഉൾപ്പെടെയുള്ളവരെ ബ്രാഞ്ച് അടയ്ക്കുന്ന ഡിംസംബർ ഏഴാം തീയതി മുതൽ പിരിച്ച് വിട്ടുകൊണ്ട് അറിയിപ്പ് വന്നത്.\nപിന്നാലെ, പത്താം തീയ്യതി മുതൽ ജനുവരി 1 വരെ സമാധാനപരമായി സത്യാഗ്രഹമിരുന്നു. എന്നിട്ടും പരിഹാരമില്ലാത്തതിനാലാണ് കഴിഞ്ഞദിവസം മുതൽ അനിശ്ചികത കാല സമരത്തിലേക്ക് തിരിഞ്ഞത്. സംഘടനാ പ്രവർത്തനത്തിന്റെ ഭാഗമായതിന്റെ പേരിൽ പിരിച്ച് വിട്ട 166 വേണ്ടി മറ്റ് വഴികൾ ഇല്ലാത്തതിനാലാണ് അനിശ്ചിതകാല സമരത്തിലേക്ക് നീങ്ങിയത്. പിന്നാലെയാണ് ഇന്നത്തെ സംഭവങ്ങൾ അരങ്ങേറിയത്.\nകഴിഞ്ഞ സമരകാലത്തും എംഡിയുടെ കാലത്ത് ഇത്തരം നീക്കങ്ങൾ ഉണ്ടായിരുന്നു. അന്ന് റോഡിൽ കുത്തിയിരിക്കുകയാണ് എംഡി ചെയ്തത്. ഒരു മുതലാളിയും ചെയ്യാത്തതരത്തിലാണ് മുത്തൂറ്റ് എംഡി പ്രവർത്തിക്കുന്നത്. തൊഴിലാളി സംഘടനകളുമായി നേരിട്ട് എറ്റുമുട്ടുന്ന രീതിയാണ് അദ്ദേഹം സ്വീകരിക്കുന്നത്'- രതീഷ് പ്രതികരിച്ചു.\nഎന്നാൽ, യാതൊരു മര്യാദയും കൂടാതെയാണ് 166 പേരെ പിരിച്ച് വിടാനുള്ള മുത്തൂറ്റിന്റെ തീരുമാനം ഉണ്ടായതെന്ന് ജീവനക്കാരുടെ സംഘടനയുടെ സെക്രട്ടറിയും പുറത്താക്കപ്പെട്ട മാനേജറുമായ നിഷ കെ ജയൻ പറയുന്നു. സാമ്പത്തിക പ്രതിസന്ധി ചൂട്ടിക്കാട്ടിയാണ് മുത്തൂറ്റ് 43 ബ്രാഞ്ചുകൾ അടച്ചുപൂട്ടുകയും 166 ജീവനക്കാരെ പിരിച്ച് വിടുകയും ചെയ്യുന്നത്. 17 വര്‍ഷമായി മുത്തൂറ്റില് ജോലി ചെയ്യുന്ന വ്യക്തിയെന്നിരിക്കെ എന്നാൽ അതിന്റെ ഒരു ആനുകൂല്യങ്ങളും നൽകാതെയാണ് നടപടികൾ ഉണ്ടായതെന്നും നിഷ അഴിമുഖത്തോട് പ്രതികരിച്ചു.\n'ഡിസംബർ 7ന് വൈകീട്ട് അഞ്ച് മണിക്കാണ് നിങ്ങളുടെ സേവനം മതിയാക്കാമെന്നും ബ്രാഞ്ച് അടച്ച് പൂട്ടിയെന്നും വ്യക്തമാക്കി ഇ-മെയിൽ സന്ദേശം ലഭിക്കുന്നത്. സാമ്പത്തിക ലാഭം ഇല്ലെന്ന് കാട്ടിയാണ് ഞാൻ ജോലിനോക്കുന്ന ബ്രാഞ്ച് അടച്ച് പൂട്ടുന്നത്. എന്നാൽ അതിന്റെ ഉത്തരവാദികൾ അവിടെയുള്ള ജീവനക്കാരല്ല. ഒരു ബ്രാഞ്ചിനെ ജീവനക്കാരി എന്ന നിലയിൽ അല്ല തന്നെ ജോലിക്കെടുത്തത്. തങ്ങളെ വിവിധ ബ്രാഞ്ചിലേക്ക് മാറ്റുകയാണ് സാധാരണ ചെയ്യുന്നത്. ഒരു വർഷം മാത്രമാണ് അവിടെ ആ ബ്രാഞ്ചിൽ ജോലിചെയ്ത് വരുന്നത്. എങ്ങനെയാണ് താൻ നഷ്ടത്തിന് ഉത്തരവാദിയാവുന്നത് എന്ന് അറിയില്ല. എന്നാൽ ഇപ്പോൾ പൂട്ടിയ ബ്രാഞ്ചുകൾ എല്ലാം തന്നെ നല്ലരീതിയിൽ ബിസിനസ് നടക്കുന്നവയാണ്. ജീവനക്കാരുടെ സംഘടനയുമായി ബന്ധപ്പെട്ട് പ്രവർത്തിക്കുന്നവർ ഇവിടെ ഉണ്ടെന്നത് മാത്രമാണ് കാരണം. മുത്തൂറ്റിൽ എന്നല്ല ഒരു സ്ഥലത്തും അംഗീകരിക്കാൻ കഴിയാത്തതാണ് ഈ നടപടികൾ. മാനേജ്മെന്റിന് പ്രതികാരം ചെയ്യാൻ ലാഭകരമല്ലാത്ത ബ്രാഞ്ചിലേക്ക് മാറ്റി പുറത്താക്കുന്ന രീതിയാണ് നടപ്പിലാക്കിയിരിക്കുന്നത്. അത് അനുവദിക്കാനാവില്ല. പുറത്താക്കപ്പെട്ട 166 പേരെയും തിരിച്ചെടുക്കണം.\nഇതിനെല്ലാം പുറമെ മാനേജ്മെന്റ് സ്വീകരിച്ച നടപടി തീർത്തും നിയമവിരുദ്ധമാണ്. ശാഖകൾ അടച്ച് പൂട്ടാനുള്ള തീരുമാനത്തിന് സർക്കാറിന്റെ അനുമതിയില്ല. നൂറ് പേരിൽ കൂടുതൽ ജീവനക്കാരുള്ള ഒരു സ്ഥാപനം അടച്ച് പൂട്ടുമ്പോൾ സർക്കാരിന്റെ അനുമതി വാങ്ങണമെന്നാണ് വ്യവസ്ഥ. അതുണ്ടായിട്ടില്ല. സംഘടന രൂപീകരിച്ചതു മുതൽ ജീവനക്കാരെ പീഡിപ്പിക്കുന്ന നടപടിയാണ് മാനേജ്മെന്റ് സ്വീകരിച്ച് വന്നത്. സ്ഥലം മാറ്റിയും ആനുകൂല്യങ്ങൾ തടഞ്ഞും അത്തരത്തിൽ വലിയ സമ്മർദ്ദം ചെലുത്തിയിട്ടുണ്ട്. ഇപ്പോൾ പിരിച്ച് വിട്ട ജീവനക്കാരെ തിരിച്ചെടുക്കണമെന്ന് തന്നെയാണ് തങ്ങളുടെ ആവശ്യം- നിഷ കെ ജയൻ വ്യക്തമാക്കുന്നു.\nഎംഡിക്കെതിരെ നടന്ന കല്ലേറുൾപ്പെടെ ആസൂത്രിതമാണെന്നും ഇതിന് മുതലാളിയോട് അടുത്ത് നിൽക്കുന്ന ചിലമാധ്യമങ്ങളുടെ പിന്തുണയുണ്ടെന്നും നിഷ ആരോപിച്ചു. ഇന്നലെയും ഇന്നുമായി സമര പന്തലിന് സമീപം മാധ്യമങ്ങളുടെ സാന്നിധ്യമുണ്ടായിരുന്നു. അപ്പോൾ തന്നെ പ്രതീക്ഷിച്ചിരുന്നു ഇത്തരം ഒരു നാടകം. പിന്നാലെയാണ് ഇന്ന് രാവിലെ പൊട്ടിയ ചില്ലുള്ള കാറിൽ എംഡി എത്തുന്നത്. അപ്പോഴാണ് അക്രമത്തെ കുറിച്ച് പോലും അറിയുന്നത്. ഐജി ഓഫീസിന് മുന്നിൽ വച്ചാണ് കല്ലേറ് ലഭിച്ചത്. പരിക്കേറ്റെങ്കിൽ ആശുപത്രിയിൽ പോവാതെ എന്തിനാണ് അദ്ദേഹം മാധ്യമങ്ങൾക്ക് മുന്നിലെത്തിയത്.' മാധ്യമങ്ങളെ തയ്യാറാക്കി നിർത്തി നടത്തിയ നാടകമാണോ എന്ന് സംശയിക്കേണ്ടിയിരിക്കുന്നു എന്നും നിഷ ആരോപിക്കുന്നു.\nMuthootFinance MuthootStrike LabourStrike CITU


ബുധനാഴ്ചത്തെ മന്ത്രിസഭാ യോഗത്തിന് മുമ്പ് മൂന്നാം വിക്കറ്റ് വീഴും\nTuesday, 21 November 2017 5.32 PM IST\nNovember 15, 2017, 12:15 am\nതിരുവനന്തപുരം: കായൽ കൈയ്യേറ്റക്കേസിൽ എല്ലാ വഴികളും അടഞ്ഞതോടെ ബുധനാഴ്‌ച നടക്കുന്ന മന്ത്രിസഭാ യോഗത്തിന് മുമ്പ് തന്നെ ഗതാഗതമന്ത്രി തോമസ് ചാണ്ടി രാജിവയ്‌ക്കുമെന്ന് എൻ.സി.പി വൃത്തങ്ങൾ വ്യക്തമാക്കി. ബുധനാഴ്‌ച എട്ട് മണിയോട് കൂടി സെക്രട്ടറിയേറ്റിലെ മുഖ്യമന്ത്രിയുടെ ചേംബറിൽ പിണറായിയും തോമസ് ചാണ്ടിയും കൂടിക്കാഴ്‌ച നടത്തുന്നുണ്ട്. ഈയവസരത്തിൽ സി.പി.എം സംസ്ഥാന സെക്രട്ടറി കോടിയേരി ബാലകൃഷ്‌ണനും പങ്കെടുക്കും. ഈ കൂടിക്കാഴ്‌ചയിൽ ചാണ്ടിയുടെ രാജി മുഖ്യമന്ത്രി ആവശ്യപ്പെടുമെന്നാണ് വിവരം. അങ്ങനെ സംഭവിച്ചാൽ എൽ.ഡിഎഫിനെ പ്രതിസന്ധിയിലാക്കാതെ രാജിവച്ചൊഴിയാനാണ് എൻ.സി.പി നേതൃത്വത്തിന്റെ തീരുമാനം.\nഎന്നാൽ തോമസ് ചാണ്ടിയുടെ രാജി നീട്ടിക്കൊണ്ട് പോകാൻ എൻ.സി.പി ശ്രമിക്കുന്നതായും റിപ്പോർട്ടുണ്ട്. ബുധനാഴ്‌ച കൊച്ചിയിൽ എൻ.സി.പി സംസ്ഥാന കമ്മിറ്റി ചേരുന്നുണ്ട്. ഈ യോഗത്തിൽ ചാണ്ടിയുടെ രാജിക്കാര്യം ചർച്ച ചെയ്യില്ലെന്നാണ് സൂചന. അതേസമയം,എ.കെ.ശശീന്ദ്രന് പിന്നാലെ തോമസ് ചാണ്ടിയും രാജി വച്ചാൽ ഇന്ത്യയിൽ അവശേഷിക്കുന്ന ഏക മന്ത്രി സ്ഥാനം എൻ.സി.പിയ്‌ക്ക് നഷ്‌ടമാകും. ഒപ്പം പിണറായി മന്ത്രി സഭയിലെ മൂന്നാമത്തെ വിക്കറ്റും വീഴും.\nതോമസ് ചാണ്ടിക്ക് നേരെ പ്രതിഷേധം\nതിരുവനന്തപുരത്തെത്തിയ മന്ത്രി തോമസ് ചാണ്ടിക്ക് നേരെ യൂത്ത് കോൺഗ്രസ് പ്രവർത്തകർ കരിങ്കൊടി കാട്ടി. വിമാനത്താവളത്തിൽ നിന്നും തന്റെ ഔദ്യോഗിക വസതിയിലേക്ക് പോകും വഴി മസ്‌ക്കറ്റ് ഹോട്ടലിന്റെ മുന്നിലാണ് അദ്ദേഹത്തിന്റെ വാഹനം തടഞ്ഞ് പ്രതിഷേധിക്കാൻ ശ്രമിച്ചത്. മന്ത്രിയുടെ വാഹനത്തിന് മുന്നിലേക്ക് ചാടി വീണ പ്രവർത്തകർ മുദ്രാവാക്യം വിളിക്കുകയായിരുന്നു. സ്ഥലത്തുണ്ടായിരുന്ന പൊലീസുകാർ യൂത്ത് കോൺഗ്രസ് പ്രവർത്തകരെ അറസ്‌റ്റ് ചെയ്‌ത് മാറ്റി. മന്ത്രിയുടെ വസതിക്ക് മുന്നിൽ പൊലീസ് കനത്ത സുരക്ഷ ഒരുക്കിയിട്ടുണ്ട്. സ്ഥലത്തേക്ക് കൂടുതൽ പ്രവർത്തകർ എത്താനുള്ള സാധ്യത കണക്കിലെടുത്ത് ഇവിടേക്കുള്ള റോഡുകളെല്ലാം പൊലീസ് ബ്ലോക്ക് ചെയ്‌തിരിക്കുകയാണ്.